
讟拽住讟 讛讚祝



诪讞诇讜拽转 讘注讜拽专 讛讙讜祝 讚注讘讜讚转 讻讜讻讘讬诐 讜拽讬讜诐 诪拽爪转 讜讘讬讟讜诇 诪拽爪转 讚注讘讜讚转 讻讜讻讘讬诐 讚专讞诪谞讗 讗诪专 {讚讘专讬诐 讬讙-讜} 诪谉 讛讚专讱 讗驻讬诇讜 诪拽爪转 讛讚专讱 讗讘诇 注讜拽专 讛讙讜祝 讚砖讗专 诪爪讜转 讚讘专讬 讛讻诇 讘讞谞拽 讜拽讬讜诐 诪拽爪转 讜讘讬讟讜诇 诪拽爪转 讚讘砖讗专 诪爪讜转 讚讘专讬 讛讻诇 驻讟讜专 诪转讬讘 专讘 讛诪谞讜谞讗 {讚讘专讬诐 讬讙-讜} 诇诇讻转 讝讜 诪爪讜转 注砖讛 讘讛 讝讜 诪爪讜转 诇讗 转注砖讛 讜讗讬 住诇拽讗 讚注转讱 讘注讘讜讚转 讻讜讻讘讬诐 注砖讛 讘注讘讜讚转 讻讜讻讘讬诐 讛讬讻讬 诪砖讻讞转 诇讛 转专讙诪讛 专讘 讞住讚讗 {讚讘专讬诐 讬讘-讙} 讜谞转爪转诐 专讘 讛诪谞讜谞讗 讗诪专 诪讞诇讜拽转 讘注讜拽专 讛讙讜祝 讘讬谉 讘注讘讜讚转 讻讜讻讘讬诐 讘讬谉 讘砖讗专 诪爪讜转 讜拽讬讜诐 诪拽爪转 讜讘讬讟讜诇 诪拽爪转 讚注讘讜讚转 讻讜讻讘讬诐 讚专讞诪谞讗 讗诪专 诪谉 讛讚专讱 讗驻讬诇讜 诪拽爪转 讛讚专讱 讗讘诇 拽讬讜诐 诪拽爪转 讜讘讬讟讜诇 诪拽爪转 讚讘砖讗专 诪爪讜转 讚讘专讬 讛讻诇 驻讟讜专 转''专 讛诪转谞讘讗 诇注拽讜专 讚讘专 诪谉 讛转讜专讛 讞讬讬讘 诇拽讬讬诐 诪拽爪转 讜诇讘讟诇 诪拽爪转 专''砖 驻讜讟专 讜讘注讘讜讚转 讻讜讻讘讬诐 讗驻讬诇讜 讗讜诪专 讛讬讜诐 注讬讘讚讜讛 讜诇诪讞专 讘讟诇讜讛 讚讘专讬 讛讻诇 讞讬讬讘 讗讘讬讬 住讘专 诇讛 讻专讘 讞住讚讗 讜诪转专抓 诇讛 讻专讘 讞住讚讗 专讘讗 住讘专 诇讛 讻专讘 讛诪谞讜谞讗 讜诪转专抓 诇讛 讻专讘 讛诪谞讜谞讗 讗讘讬讬 住讘专 诇讛 讻专讘 讞住讚讗 讜诪转专抓 诇讛 讻专讘 讞住讚讗 讛诪转谞讘讗 诇注拽讜专 讚讘专 诪谉 讛转讜专讛 讚讘专讬 讛讻诇 讘讞谞拽 诇拽讬讬诐 诪拽爪转 讜诇讘讟诇 诪拽爪转 专''砖 驻讜讟专 讜讛讜讗 讛讚讬谉 诇专讘谞谉 讜讘注讘讜讚转 讻讜讻讘讬诐 讗驻讬诇讜 讗诪专 讛讬讜诐 注讬讘讚讜讛 讜诇诪讞专 讘讟诇讜讛 讞讬讬讘 诪专 讻讚讗讬转 诇讬讛 讜诪专 讻讚讗讬转 诇讬讛 专讘讗 住讘专 诇讛 讻专讘 讛诪谞讜谞讗 讜诪转专抓 诇讛 讻专讘 讛诪谞讜谞讗 讛诪转谞讘讗 诇注拽讜专 讚讘专 诪谉 讛转讜专讛 讘讬谉 讘注讘讜讚转 讻讜讻讘讬诐 讘讬谉 讘砖讗专 诪爪讜转 讞讬讬讘 诪专 讻讚讗讬转 诇讬讛 讜诪专 讻讚讗讬转 诇讬讛 诇拽讬讬诐 诪拽爪转 讜诇讘讟诇 诪拽爪转 讘砖讗专 诪爪讜转 专''砖 驻讜讟专 讜讛讜讗 讛讚讬谉 诇专讘谞谉 讜讘注讘讜讚转 讻讜讻讘讬诐 讗驻讬诇讜 讗讜诪专 讛讬讜诐 注讬讘讚讜讛 讜诇诪讞专 讘讟诇讜讛 讞讬讬讘 诪专 讻讚讗讬转 诇讬讛 讜诪专 讻讚讗讬转 诇讬讛 讗''专 讗讘讛讜 讗''专 讬讜讞谞谉 讘讻诇 讗诐 讬讗诪专 诇讱 谞讘讬讗 注讘讜专 注诇 讚讘专讬 转讜专讛 砖诪注 诇讜 讞讜抓 诪注讘讜讚转 讻讜讻讘讬诐 砖讗驻讬诇讜 诪注诪讬讚 诇讱 讞诪讛 讘讗诪爪注 讛专拽讬注 讗诇 转砖诪注 诇讜 转谞讬讗 专讘讬 讬讜住讬 讛讙诇讬诇讬 讗讜诪专 讛讙讬注 转讜专讛 诇住讜祝 讚注转讛 砖诇 注讘讜讚转 讻讜讻讘讬诐 诇驻讬讻讱 谞转谞讛 转讜专讛 诪诪砖诇讛 讘讛 砖讗驻讬诇讜 诪注诪讬讚 诇讱 讞诪讛 讘讗诪爪注 讛专拽讬注 讗诇 转砖诪注 诇讜 转谞讬讗 讗''专 注拽讬讘讗 讞住 讜砖诇讜诐 砖讛拽讚讜砖 讘''讛 诪注诪讬讚 讞诪讛 诇注讜讘专讬 专爪讜谞讜 讗诇讗 讻讙讜谉 讞谞谞讬讛 讘谉 注讝讜专 砖诪转讞诇转讜 谞讘讬讗 讗诪转 讜诇讘住讜祝 谞讘讬讗 砖拽专: 讜讝讜诪诪讬 讘转 讻讛谉: 诪谞讛谞讬 诪讬诇讬 讗诪专 专讘 讗讞讗 讘专讬讛 讚专讘 讗讬拽讗 讚转谞讬讗 专' 讬讜住讬 讗讜诪专 诪讛 转''诇 {讚讘专讬诐 讬讟-讬讟} 讜注砖讬转诐 诇讜 讻讗砖专 讝诪诐 诇注砖讜转 诇讗讞讬讜 诇驻讬 砖讻诇 讛诪讝讜诪诪讬谉 砖讘转讜专讛 讝讜诪诪讬讛谉 讜讘讜注诇讬讛谉 讻讬讜爪讗 讘讛谉 讘转 讻讛谉 讛讬讗 讘砖专讬驻讛 讜讗讬谉 讘讜注诇讛 讘砖专讬驻讛 讝讜诪诪讬谉 讗讬谞讬 讬讜讚注 讗诐 诇讜 讛讜拽砖讜 讗诐 诇讛 讛讜拽砖讜 讻砖讛讜讗 讗讜诪专 诇注砖讜转 诇讗讞讬讜 诇讗讞讬讜 讜诇讗 诇讗讞讜转讜:



讛讚专谉 注诇讱 讗诇讜 讛谉 讛谞讞谞拽讬谉








诪转谞讬' 讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗 砖谞讗诪专 {讬砖注讬讛 住-讻讗} 讜注诪讱 讻讜诇诐 爪讚讬拽讬诐 诇注讜诇诐 讬讬专砖讜 讗专抓 谞爪专 诪讟注讬 诪注砖讛 讬讚讬 诇讛转驻讗专 讜讗诇讜 砖讗讬谉 诇讛诐 讞诇拽 诇注讜诇诐 讛讘讗 讛讗讜诪专 讗讬谉 转讞讬讬转 讛诪转讬诐 诪谉 讛转讜专讛 讜讗讬谉 转讜专讛 诪谉 讛砖诪讬诐 讜讗驻讬拽讜专讜住 专''注 讗讜诪专 讗祝 讛拽讜专讗 讘住驻专讬诐 讛讞讬爪讜谞讬诐 讜讛诇讜讞砖 注诇 讛诪讻讛 讜讗讜诪专 {砖诪讜转 讟讜-讻讜} 讻诇 讛诪讞诇讛 讗砖专 砖诪转讬 讘诪爪专讬诐 诇讗 讗砖讬诐 注诇讬讱 讻讬 讗谞讬 讛' 专讜驻讗讱 讗讘讗 砖讗讜诇 讗讜诪专 讗祝 讛讛讜讙讛 讗转 讛砖诐 讘讗讜转讬讜转讬讜 砖诇砖讛 诪诇讻讬诐 讜讗专讘注讛 讛讚讬讜讟讜转 讗讬谉 诇讛谉 讞诇拽 诇注讜诇诐 讛讘讗 砖诇砖讛 诪诇讻讬诐 讬专讘注诐 讗讞讗讘 讜诪谞砖讛 专' 讬讛讜讚讛 讗讜诪专 诪谞砖讛 讬砖 诇讜 讞诇拽 诇注讜诇诐 讛讘讗 砖谞讗诪专 {讚讘专讬 讛讬诪讬诐 讘 诇讙-讬讙} 讜讬转驻诇诇 讗诇讬讜 讜讬砖诪注 转讞谞转讜 讜讬砖讬讘讛讜 讬专讜砖诇讬诐 诇诪诇讻讜转讜 讗诪专讜 诇讜 诇诪诇讻讜转讜 讛砖讬讘讜 讜诇讗 诇讞讬讬 讛注讜诇诐 讛讘讗 讛砖讬讘讜 讗专讘注讛 讛讚讬讜讟讜转 讘诇注诐 讜讚讜讗讙 讜讗讞讬转讜驻诇 讜讙讞讝讬:
讙诪' 讜讻诇 讻讱 诇诪讛 转谞讗 讛讜讗 讻驻专 讘转讞讬讬转 讛诪转讬诐 诇驻讬讻讱 诇讗 讬讛讬讛 诇讜 讞诇拽 讘转讞讬讬转 讛诪转讬诐 砖讻诇 诪讚讜转讬讜 砖诇 讛拽讘''讛 诪讚讛 讻谞讙讚 诪讚讛 讚讗诪专 专' 砖诪讜讗诇 讘专 谞讞诪谞讬 讗诪专 专' 讬讜谞转谉 诪谞讬讬谉 砖讻诇 诪讚讜转讬讜 砖诇 讛拽讘''讛 诪讚讛 讻谞讙讚 诪讚讛 砖谞讗诪专 {诪诇讻讬诐 讘 讝-讗} 讜讬讗诪专 讗诇讬砖注 砖诪注讜 讚讘专 讛' [讜讙讜'] 讻注转 诪讞专 住讗讛 住诇转 讘砖拽诇 讜住讗转讬诐 砖注讜专讬诐 讘砖拽诇 讘砖注专 砖讜诪专讜谉 讜讻转讬讘 {诪诇讻讬诐 讘 讝-讘} 讜讬注谉 讛砖诇讬砖 讗砖专 (讛诪诇讱) 谞砖注谉 注诇 讬讚讜 讗转 讗讬砖 讛讗诇讛讬诐 讜讬讗诪专 讛谞讛 讛' 注讜砖讛 讗专讜讘讜转 讘砖诪讬诐 讛讬讛讬讛 讛讚讘专 讛讝讛 讜讬讗诪专 讛谞讱 专讜讗讛 讘注讬谞讬讱 讜诪砖诐 诇讗 转讗讻诇 



专砖"讬



诪讞诇讜拽转. 讚专讘谞谉 讜专讘讬 砖诪注讜谉 讘谞讘讬讗 讘注讜拽专 讻诇 讛讙讜祝 讘注讘讜讚转 讻讜讻讘讬诐 讜讗讜诪专 谞爪讟讜讬转讬 讘专讜讞 讛拽讜讚砖 诪驻讬 讛讙讘讜专讛 诇讛转谞讘讗讜转 诇注拽讜专 讻诇 诪爪讜转 注讘讜讚转 讻讜讻讘讬诐 诪谉 讛转讜专讛 讗讜 诇拽讬讬诐 诪拽爪转 讜诇讘讟诇 诪拽爪转 讘讛讗讬 讛讜讗 讚拽讗诪专讬 专讘谞谉 住拽讬诇讛 诪砖讜诐 讚讘讛讗讬 注谞讬讬谞讗 讚讻转讬讘讗 讛讚讞讛 讘谞讘讬讗 讚讙诪专讬 住拽讬诇讛 诪讬谞讬讛 讘注''讝 讛讜讗 诪砖转注讬 讚讻转讬讘 讜讘讗 讛讗讜转 讜讛诪讜驻转 讜讙讜' 谞诇讻讛 讜谞注讘讚讛 讛讬讬谞讜 注拽讬专转 讛讙讜祝 讜讘讟讜诇 诪拽爪转 讛转诐 谞诪讬 讻转讬讘 讘住讬驻讗 讬讜诪转 讻讬 讚讘专 住专讛 讜讙讜' 诇讛讚讬讞讱 诪谉 讛讚专讱 讜讗驻讬' 讘诪拽爪转 讘诪砖诪注 讜诪讬讛讜 诇讗 诪讬砖转注讬 拽专讗 讗诇讗 讘注''讝 讚讚讘专 诇诪讚 诪注谞讬讬谞讜: 讗讘诇 注讜拽专 讛讙讜祝 讚砖讗专 诪爪讜转 讚讘专讬 讛讻诇 讘讞谞拽. 讚谞驻拽讗 诇谉 诪拽专讗 讗讞专讬谞讗 讛讗诪讜专 讘驻专砖讛 讗讞专讬谞讗 讚诇讗 讻转讬讘 讘讛 讛讚讞讛 讗讱 讛谞讘讬讗 讗砖专 讬讝讬讚 诇讚讘专 讚讘专 讘砖诪讬 (讚讘专讬诐 讬讞) 讜讛讬讬谞讜 诪讛 砖诇讗 砖诪注 讜讻转讬讘 讜诪转 讛谞讘讬讗 讛讛讜讗 讜讻诇 诪讬转讛 讛讗诪讜专讛 住转诐 讞谞拽 讛讜讗: 驻讟讜专. 讚讛转诐 讚讘专 讻转讬讘 讚讘专 砖诇诐 讜诇讗 讞爪讬 讚讘专: 诇诇讻转 讝讜 诪爪讜转 注砖讛. 讘专讬讬转讗 讛讬讗 讘住驻专讬 讙讘讬 驻专砖转 谞讘讬讗 讛诪讚讬讞 讚讻转讘 讘讛 讛讚讞讛 (砖诐 讬讘) 诇讛讚讬讞讱 诪谉 讛讚专讱 讗砖专 爪讜讱 讛' 讗诇讛讬讱 诇诇讻转 讘讛 讜讙讜' 讜讚专讬砖 拽专讗 讬转讬专讗 诇诇讻转 讝讜 诪爪讜转 注砖讛 讚诪砖诪注 诇注砖讜转 讜诇讗 诪砖诪注 讗讝讛专讛: 讘讛 诇讗 转注砖讛. 讚讙诪专讬谞谉 诪讗砖专 讞讟讗 讘讛 讚讘诇讗 转注砖讛 诪讬讬专讬 讗诇诪讗 讚砖讗专 诪爪讜转 谞诪讬 讛讻讗 讙讘讬 讛讚讞讛 讻转讬讘讬 讚讗讬 诇讗 诪砖转注讬 拽专讗 讗诇讗 讘注''讝 诪讗讬 注砖讛 讗讬讻讗: 讜讘讬谉 讘砖讗专 诪爪讜转. 讚讛讗讬 诇诇讻转 讘讛 诇讗 诪砖诪注 诇讬讛 诇专讘 讛诪谞讜谞讗 讗讜谞转爪转诐 讚专讞诪谞讗 讗诪专 诪谉 讛讚专讱 讜讗注''讝 拽讗讬 讚讗讻转讬 诇讗 讗讬转专讘讜 砖讗专 诪爪讜转 讘讛讗讬 注谞讬讬谞讗 讚诇诇讻转 讘讛 讻讜诇讛 诪砖诪注: 讚''讛 驻讟讜专. 讜讗驻讬诇讜 诪讞谞拽 讚讛转诐 讚讘专 砖诇诐 讻转讬讘 讜诇讗讜 讗注讜拽专 讚讘专讬 转讜专讛 讛讗讬 讻讬 讬讝讬讚 诇讚讘专 讚讘专 拽讗讬 讚讛转诐 住拽讬诇讛 讛讜讗 讗诇讗 讗讚讘专讬诐 讘注诇诪讗 讻讙讜谉 爪讚拽讬讛 讘谉 讻谞注谞讛: 讛讬讜诐 注讜讘讚讛. 讻诇讜诪专 讛讬讬谞讜 拽讬讜诐 诪拽爪转 讜讘讬讟讜诇 诪拽爪转: 讻专讘 讞住讚讗. 讚讗诪专 讘注''讝 讛讜讗 讚驻诇讬讙讬 讗讘诇 讘砖讗专 诪爪讜转 注讜拽专 讛讙讜祝 讛讜讗 讘讞谞拽 讜讘讬讟讜诇 诪拽爪转 驻讟讜专: 专''砖 驻讜讟专 讜讛讜讗 讛讚讬谉 诇专讘谞谉. 讚讙讘讬 讞谞拽 讚讘专 砖诇诐 讻转讬讘 讜诇专讘 讞住讚讗 讛讗 讚谞拽讟 专''砖 讛讗 拽诪''诇 讚专讬砖讗 讚拽转谞讬 住转诪讗 讞讬讬讘 讜讗驻讬诇讜 诇专讘谞谉 讘讞谞拽 讚专讘讬 砖诪注讜谉 讛讜讗 讚拽讗 诪讞讬讬讘 讞谞拽 讜诇讗 住拽讬诇讛 讚砖讗专 诪爪讜转 讘注谞讬讬谞讗 讛讚讞讛 讚住拽讬诇讛 诇讗 讻转讬讘讬: 诪专 讻讚讗讬转 诇讬讛 讻讜'. 诇专讘谞谉 讘住拽讬诇讛 诇专讘讬 砖诪注讜谉 讘讞谞拽 讜讛讜讗 讛讚讬谉 诇专讘谞谉 讜诇专讘 讛诪谞讜谞讗 讛讗讬 讚谞拽讟 专' 砖诪注讜谉 专讘讜转讗 讛讜讗 讻诇讜诪专 讜讗驻讬诇讜 诪讞谞拽 讚专讘讬 砖诪注讜谉 驻讟讜专 讜讻''砖 诪住拽讬诇讛 讚诪讞讬讬讘讬 诇讬讛 专讘谞谉 讘注讜拽专 讗转 讛讻诇: 讗诐 讬讗诪专 诇讱 谞讘讬讗. 讛诪讜讞讝拽 注讘讜专 注诇 讚讘专讬 转讜专讛 讛讻诇 诇驻讬 转拽谞转 讛砖注讛 讻讙讜谉 讗诇讬讛讜 讘讛专 讛讻专诪诇 讘砖讞讜讟讬 讞讜抓: 谞转谞讛 讛转讜专讛 诪诪砖诇讛 讘讛. 讻诇讜诪专 讗驻讬诇讜 转专讗讛 讗讜转讜 谞讘讬讗 诪讜砖诇 讜注讜砖讛 讻专爪讜谞讜 讚讻转讬讘 (讚讘专讬诐 讬讙) 讜谞转谉 讗诇讬讱 讗讜转 讗讜 诪讜驻转: 砖转讞讬诇转讜 谞讘讬讗 讗诪转. 讻讙讜谉 讞谞谞讬讛 讛谞讘讬讗 讜讛讗讬 讜谞转谉 讗诇讬讱 讗讜转 讘注讜讚讜 谞讘讬讗 讗诪转 讬转谉 诇讱 讗讜转 讘谞讘讜讗讛 讗讞专转 讜诇讘住讜祝 讻砖讬讞讝讜专 诇讛专砖讬注 讬讗诪专 诇注讘讜讚 注讘讜讚转 讻讜讻讘讬诐 讜住诪讜讱 注诇讬 砖讛专讬 诪讜讞讝拽 讗谞讬 注诇 讬讚讬 讗讜转 讜诪讜驻转 砖谞转转讬 诇讱 讻讘专: (诇专砖讜转 讛讘注诇. 讻讙讜谉 诪住专讛 讛讗讘 诇砖诇讜讞讬 讛讘注诇 讜注讚讬讬谉 讛讬讗 讘讚专讱 讜诇讗 拽专讬谞谉 讘讛 讘讬转 讗讘讬讛: 诇讗讜转讛 诪讬转讛. 砖讛讬讜 诪讞讬讬讘讬谉 讗转 讛谞讬讚讜谉: 讜讘讜注诇讛. 讻诇讜诪专 讜讻诇 讛讘讜注诇讬诐 谞讬讚讜谞讬谉 讻诪讬转转 讛谞讘注诇转 讞讜抓 诪讘讜注诇 讘转 讻讛谉:) 诪讛 转''诇 诇讗讞讬讜. 诇讻转讜讘 讻讗砖专 讝诪诐 诇注砖讜转 讜诇讬砖转讜拽: 讗诐 诇讜 讛讜拽砖讜. 诇讘讜注诇 砖讛讬讜 诪讞讬讬讘讬谉 讗讜转讜 讞谞拽: 讗诐 诇讛. 砖诪讞讬讬讘讬谉 讗讜转讛 砖专讬驻讛: 诇讗讞讬讜 讜诇讗 诇讗讞讜转讜. 讻诇 讛讬讻讗 讚讘注讚讜转谉 诪讞讬讬讘讬谉 讗讬砖 讜讗砖讛 讜讚讬谞谉 讞诇讜拽 讻讬 讛讻讗 诇讜 讛讜拽砖讜: 诪转谞讬' 讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗. 诪注讬拽专讗 讗讬讬专讬 讘讗专讘注 诪讬转讜转 讜诪驻专砖 讜讗讝讬诇 诇讛讜 诇讻讜诇讛讜 讜讛讚专 诪驻专砖 讛谞讬 讚讗讬谉 诇讛诐 讞诇拽 诇注讜诇诐 讛讘讗: 讛''讙 讛讗讜诪专 讗讬谉 转讞讬讬转 讛诪转讬诐 诪谉 讛转讜专讛. 砖讻讜驻专 讘诪讚专砖讬诐 讚讚专砖讬谞谉 讘讙诪专讗 诇拽诪谉 诪谞讬讬谉 诇转讞讬讬转 讛诪转讬诐 诪谉 讛转讜专讛 讜讗驻讬' 讬讛讗 诪讜讚讛 讜诪讗诪讬谉 砖讬讞讬讜 讛诪转讬诐 讗诇讗 讚诇讗 专诪讬讝讗 讘讗讜专讬讬转讗 讻讜驻专 讛讜讗 讛讜讗讬诇 讜注讜拽专 砖讬砖 转讞讬讬转 讛诪转讬诐 诪谉 讛转讜专讛 诪讛 诇谞讜 讜诇讗诪讜谞转讜 讜讻讬 诪讛讬讻谉 讛讜讗 讬讜讚注 砖讻谉 讛讜讗 讛诇讻讱 讻讜驻专 讙诪讜专 讛讜讗: 讗驻讬拽讜专讜住. 诪驻专砖 讘讙诪专讗: 住驻专讬诐 讛讞讬爪讜谞讬诐. 诪驻专砖 讘讙诪专讗: 讙诪' 

转讜住驻讜转



讗讬谉 转讜住' 诇拽讟注 讝讛

专讘讬谞讜 讞谞谞讗诇

讗诪专 专讘 讞住讚讗 诪讞诇讜拽转 讘注讜拽专 讛讙讜祝 讚注"讝 讜拽讬讬诐 诪拽爪转 讚注"讝. 讻讬 讘讬拽砖 诇讛讚讬讞讱 诪谉 讛讚专讱 讗驻讬' 诪拽爪转 诪谉 讛讚专讱 讗讘诇 讛诪讚讬讞 讘注讜拽专 讛讙讜祝 讚砖讗专 诪爪讜转 讚讘专讬 讛讻诇 驻讟讜专 讜诪讜转讬讘 注诇讬讛 专讘 讛诪谞讜谞讗 诇诇讻转 讝讜 诪爪讜转 注砖讛 讘讛 讝讜 诪爪讜转 诇"转 讜讗讬 住"讚 讘注"讝 注砖讛 讘注"讝 讛讬讻讬 诪砖讻讞转 诇讛. 转专讙诪讛 专讘 讞住讚讗 讜谞转爪转诐 讗转 诪讝讘讞讜转诐 讜讘讗 讜讛讚讬讞 讜讗诪专 讗住讜专 诇谞转讜抓 诪讝讘讞讜转诐 讜驻诇讬讙 注诇讬讛 专讘 讛诪谞讜谞讗 讘诪讚讬讞 讘注讜拽专 讛讙讜祝 讚砖讗专 诪爪讜转 讜讗诪专 专讘谞谉 讗诪专讜 讘住拽讬诇讛 讜专"砖 讘讞谞拽 讗讘诇 讘诪讚讬讞 讘拽讬讜诐 诪拽爪转 砖讗专 诪爪讜转 讜讘讘讬讟讜诇 诪拽爪转 讚讘专讬 讛讻诇 驻讟讜专 注讚 讚诪转讬讚注 诇讱:



转"专 讛诪转谞讘讗 诇注拽讜专 讚讘专 诪谉 讛转讜专讛 讞讬讬讘. 诇拽讬讬诐 诪拽爪转 讜诇讘讟诇 诪拽爪转 专"砖 驻讜讟专 讜讘注"讝 讗诪专 讛讬讜诐 注讜讘讚讛 讜诇诪讞专 讘讬讟诇讛 讚讘专讬 讛讻诇 讞讬讬讘. 讗讘讬讬 住讘专 诇讛 讻专讘 讞住讚讗 讜诪转专抓 诇讛 讻专讘 讞住讚讗 讻讜' 专讘讗 住讘专 诇讛 讻专讘 讛诪谞讜谞讗 讜诪转专抓 诇讛 讻讜讜转讬讛 讛诪转谞讘讗 诇注拽讜专 讚讘专 诪谉 讛转讜专讛 讞讬讬讘 诇专讘谞谉 讘住拽讬诇讛 诇专"砖 讘讞谞拽 讜拽讬"诇 讻专讘 讛诪谞讜谞讗 讚专讘讗 拽讗讬 讻讜讜转讬讛. 讗诪专 专' 讬讜讞谞谉 讘讻诇 讗诐 讬讗诪专 诇讱 谞讘讬讗 注讘讜专 注诇 讗讞转 诪谉 讛诪爪讜转 砖讘转讜专讛 砖诪注 诇讜 讞讜抓 诪注"讝 砖讗驻讬诇讜 诪注诪讬讚 诇讱 讞诪讛 讘讗诪爪注 专拽讬注 讗诇 转砖诪注 诇讜:



转谞讬讗 专' 讬讜住讬 讗讜诪专 讛讙讬注 转讜专讛 住讜祝 讚注转讛 砖诇 注"讝 诇转转 砖讻专 诇爪讚讬拽讬诐 诇驻讬讻讱 谞转谞讛 转讜专讛 诪诪砖诇讛 讘讛 诇诪注谉 讻讬 讛讜讗 诪谞住讛 讗讜转讱 讜讛讝讛讬专讱 砖讗驻讬' 诪注诪讬讚 讞诪讛 讘讗诪爪注 专拽讬注 讗诇 转砖诪注 诇讜 转谞讬讗 讗诪专 专"注 讞"讜 砖讛拽讘"讛 诪注诪讬讚 讞诪讛 诇谞讘讬讗 讛砖拽专 讗诇讗 讛讗讬 讚讻转讬讘 讜谞转谉 讗诇讬讱 讗讜转 讗讜 诪讜驻转 讜讘讗 讛讗讜转 讜讛诪讜驻转 讘讛讬讜转讜 谞讘讬讗 讗诪转 讻讙讜谉 讞谞谞讬讛 讘谉 注讝讜专 砖讛讬讛 讘转讞讬诇转讜 谞讘讬讗 讗诪转 讜谞转谉 讗讜转讜转 讜诪讜驻转讬诐 讜讘讗讜 讜讗讞"讻 住专讞 讜谞注砖讛 谞讘讬讗 讛砖拽专. 讜诇诪注谉 谞住讜转 讗转 讬砖专讗诇. 讛砖专讛 砖讻讬转讜 注诇讬讜 讘转讞讬诇讛 砖讬讚注 讛拽讘"讛 讻讬 讬砖讜讘 讜讬住专讞 讘讗讞专讜谞讛 讜讘砖讘讬诇 讝讛 讛谞讬讞讜 讘注讜诇诐 驻讬' 讻讙讜谉 讝讛 诪讝讛讬专 讛讻转讜讘 讗诇 转砖诪注 诇讜 讜拽讬"诇 讻专"注 讗讘诇 谞讘讬讗 讛砖拽专 诪转讞讬诇转讜 讞"讜 砖讛拽讘"讛 谞讜转谉 讗讜转 讗讜 诪讜驻转 注诇 讬讚讜 诇讛讟注讜转 注讜诇诪讜. 讘讜注诇 讘转 讻讛谉 谞砖讜讗讛 讘讞谞拽 讜讝讜诪诪讬谉 讘讞谞拽 砖谞讗诪专 讜注砖讬转诐 诇讜 讻讗砖专 讝诪诐 诇注砖讜转 诇讗讞讬讜 诇讗讞讬讜 讜诇讗 诇讗讞讜转讜:



讛讚专谉 注诇讱 讗诇讜 讛谉 讛谞讞谞拽讬谉 讜住诇讬拽讗 诇讛 诪住讻转 住谞讛讚专讬谉. 砖讘讞 讜转讛诇讛 诇讬讜爪专 讛专讬诐.





讛诪讗讬专讬

谞讘讬讗 砖讛讜讞讝拽 砖爪讜讛 诪讻讞 谞讘讜讗转讜 诇注讘讜专 注诇 讗讬讝讛 讚讘专 诪爪讜讛 诪讚讘专讬 转讜专讛 讗讜 诪谉 讛转诇诪讜讚 讬砖 爪讚讚讬诐 砖讗谞讜 讞讬讬讘讬诐 诇讛讗诪讬谉 讘讜 讜讬砖 爪讚讚讬诐 砖讗谞讜 爪专讬讻讬诐 砖诇讗 诇讛讗诪讬谞讜 讜诇讛讻讞讬砖 讗转 谞讘讜讗转讜 讜讻讬爪讚 讛讜讗 讛讚讬谉 讘注谞讬谞讬诐 讗诇讜 讻诇 砖爪讜讛 诇砖谞讜转 讚讘专 讗讞讚 诇注讜诇诐 讻讙讜谉 砖讛转谞讘讗 砖讗讬谉 讛讞诪抓 讗住讜专 讘驻住讞 讛谉 讚专讱 谞讘讜讗讛 讘注拽讬专转 讗讜转讛 诪爪讜讛 讛谉 讚专讱 驻讬专讜砖 砖讛讬讗 诪砖诇 诇讚讘专 讗讞专 讗讜 砖诇讗 谞讬转谞讛 讗诇讗 诇驻讬 讛讝诪谉 讗驻讬诇讜 讘诇讗讜 讗讞讚 讗讜 讘注砖讛 讗讞讚 讗讜 砖讛转谞讘讗 讘转讜住驻转 诪爪讜讛 注诇 讛转讜专讛 砖诇讗 诪讚专讱 讙讚专 讗讜 讛讜专讗转 砖注讛 讗讜 诇拽讬讜诐 砖讗专 诪爪讜转 讗诇讗 讚专讱 谞讘讜讗讛 讞讚砖讛 讜讙讝讬专讛 讗诇讛讬转 讗驻讬诇讜 注砖讛 讗讜转讜转 注诇讬讜谞讜转 讻讙讜谉 讛注诪讚转 讞诪讛 讜讻讬讜爪讗 讘讗诇讜 诪讛 砖讗讬 讗驻砖专 讞住 讜砖诇讜诐 砖讗讬谉 讛砖诐 诪注诪讬讚 讞诪讛 诇注讜讘专讬 专爪讜谞讜 讗驻讬诇讜 讛驻诇讬讙 讘讻诪讛 诪讜驻转讬诐 讗讬谉 砖讜诪注讬谉 诇讜 讗诇讗 诪讻讞讬砖讬谉 谞讘讜讗转讜 讗驻讬' 讛讜讞讝拽 讜诪诪讬转讬谉 讗讜转讜 讘讞谞拽 讘诇讗 砖讜诐 驻拽驻讜拽 讜诪砖讜讗 驻谞讬诐 砖讛专讬 讘讗 诇讛讻讞讬砖 谞讘讜讗转 诪砖讛 专讘讬谞讜 砖谞转谞讛 诇讞拽 注讜诇诐 讘诇讗 砖谞讜讬 讗讜 转讜住驻转 讗讜 诪讙专注转 诪诇诪讚 砖讗讬谉 谞讘讬讗 专砖讗讬 诇讞讚砖 讘讛 讚讘专 诪注转讛 砖讛转讜专讛 谞转谞讛 讘讛住转驻拽讜转 讻诇诇讬 诇讻诇 讟讘注 讜诇讻诇 诪拽讜诐 讜诇讻诇 讝诪谉 讜诇讗 住讜祝 讚讘专 讘讚讘专讬 转讜专讛 讗诇讗 讗祝 讘讚讘专讬 住讜驻专讬诐 讻讙讜谉 砖讛转讬专 讞诪抓 讘砖注讛 砖砖讬转 讗讜 讗住专讜 讘讞诪砖讬转 砖诇讗 诪转讜专转 讙讚专 讗驻讬诇讜 讗诪专 砖讗讬谉 转讞讜诐 砖讘转 讗诇讗 讘讗诇驻讬诐 讜讗讞转 讗讜 砖讛讜讗 讘讗诇驻讬诐 讞住专 讗讞转 砖讛专讬 讛讜讗 诪讻讞讬砖 诪讛 砖谞讜讚注 诪驻讬 讛拽讘诇讛 讜诪讛 砖谞讗诪专 诇讗 讘砖诪讬诐 讛讬讗 讜谞诪爪讗 讘讻诇 讗诇讜 诪讻讞讬砖 谞讘讜讗转讜 砖诇 诪砖讛 砖谞转驻专住诪讛 诇谞讜 讘谞讘讜讗讛 注讜诇讛 注诇 诪讚专讙转 讻诇 谞讘专讗 讜砖谞讞诇拽讛 谞讘讜讗转讜 诪讻诇 谞讘讜讗讜转 砖讘注讜诇诐 讘讛专讘讛 诪讚专讙讜转 讙讚讜诇讜转 讻诪讜 砖讛转讘讗专 讘住驻专讬 讙讚讜诇讬 讛诪讞讘专讬诐 讜砖诇讗 谞转诇讬转 讛讗诪谞转谞讜 讘讜 讘讗讜转 讜诪讜驻转 砖讻诇 讗讜转讜转讬讜 诇讗 谞注砖讜 诇专讗讬讛 注诇 谞讘讜讗转讜 讗诇讗 诇爪讜专讱 讗诇讗 砖谞转诇讬转 讛讗诪谞转谞讜 讘讜 诇讞讚讜砖 砖诇诪讜转讜 注诐 讛讬讜转 注讬谞讬谞讜 专讜讗讜转 讜讗讝谞讬谞讜 砖讜诪注讜转 讘驻专住讜诐 讻诇诇讬 讻讗诪专讜 讘注讘讜专 讬砖诪注 讛注诐 讘讚讘专讬 注诪讱 讜讙诐 讘讱 讬讗诪讬谞讜 诇注讜诇诐 讜讛专讬 讘讬谉 讛讗诪谞转 注谞讬谞讜 诇讛讗诪谞转 砖讗专 谞讘讜讗讜转 讛讞诇讜拽 砖讬砖 讘讬谉 讛专讜讗讛 讗转 讛讚讘专 讘注讬谞讬讜 诇诪讬 砖讗讬谞讜 专讜讗讛 讗转 讛讚讘专 讗诇讗 砖砖讜诪注讜 诪驻讬 讛注讚:



爪讜讛 讛谞讘讬讗 讛诪讜讞讝拽 诇讛讜住讬祝 讗讜 诇讙专讜注 讗讜 诇注讘讜专 诇驻讬 砖注讛 讗诐 讘讛讬转专 注谞讬谉 注"讝 讛讜讗 讗讬谉 砖讜诪注讬谉 诇讜 讻诇诇 讗驻讬诇讜 爪讜讛 诇注讘讜讚 讘专讙注 讝讛 讜诇讘讟诇讜 诇砖注转讜 讗驻讬诇讜 讘诇讗讜讬谉 砖讘讜 讜讗驻讬诇讜 讘注砖讛 讻讙讜谉 谞转讜抓 诪讝讘讞讜转讬讜 讜讙讚讜注 讗砖专讬讜 讜讻讬讜爪讗 讘讗诇讜 讜讘讻诇诇 讝讛 讻诇 砖讬注砖讛 讚讘专 诇讻讜谞转 讛专讬住转 驻谞讛 诪驻谞讜转 讛讚转 讻讙讜谉 诪爪讬讗讜转讜 讜讗讞讚讜转讜 讬转讘专讱 讜讛住转诇拽 讛讙砖诪讜转 诪诪谞讜 讜讻讚讜诪讬诐 诇讗诇讜 讜讻诇 砖注砖讛 讻谉 讛专讬 讚讬谞讜 讻砖诇驻谞讬讜 爪讜讛 诇讛讜住讬祝 讗讜 诇讙专讜注 讗讜 诇注讘讜专 讘砖讗专 诪爪讜转 诇驻讬 砖注讛 讜砖诇讗 诇讻讜谞转 讛专讬住转 驻谞讛 诪驻谞讜转 讛转讜专讛 注诇 讛讚专讱 砖讘讬讗专谞讜 讗诇讗 诇讗讬讝讛 爪讜专讱 砖讜诪注讬谉 诇讜 讜讛讜讗 砖讗诪专讜 讗诇讬讜 转砖诪注讜谉 讗驻讬诇讜 讗诪专 诇注讘讜专 注诇 讚讘专讬 转讜专讛 讻讙讜谉 讗诇讬讛讜 讘讻专诪诇 砖讛拽专讬讘 讘讞讜抓 诇讛讻讞砖转 谞讘讬讗讬 讛讘注诇 讜讻谉 讗诇讬砖注 砖讗诪专 讜讻诇 注抓 讟讜讘 讛驻讬诇讜 讗注"驻 砖讛转讜专讛 讗诪专讛 诇讗 转砖讞讬转 讗转 注爪讛 诇谞讚讜讞 注诇讬讜 讙专讝谉 讗驻讬诇讜 爪讜讛 讘讚专讱 讝讛 诇讞诇诇 砖讘转 砖讜诪注讬谉 诇讜 讜讻谉 讻诇 讻讬讜爪讗 讘讝讛:



讻诇 诪讛 砖讻转讘谞讜 讘注谞讬谞讬诐 讗诇讜 讛讜讗 讘谞讘讬讗 讛诪讜讞讝拽 讗讜 讘砖讛转讞讬诇 诇注砖讜转 注爪诪讜 谞讘讬讗 讘谞转讬谞转 讗讜转 讗讘诇 讻诇 砖诇讗 讛讜讞讝拽 讜讗讬谞讜 注讜砖讛 注爪诪讜 谞讘讬讗 讘谞转讬谞转 讗讜转 讗诇讗 砖讘讚讘专讬诐 讘注诇诪讗 讛讜讗 讗讜诪专 砖讛讜讗 谞讘讬讗 讘砖讗专 诪爪讜转 讗讬谉 注讜砖讬谉 讘讜 讻诇讜诐 讜讘注"讝 讚谞讬谉 讗讜转讜 讻诪住讬转 讗讜 讻诪讚讬讞 诇驻讬 诪讛 砖讛讜讗 讻砖讗专 讛讚讬讜讟讜转:



讛诪砖谞讛 讛砖砖讬转 讜讛讻讜讜谞讛 讘讛 诇讘讗专 注谞讬谉 讗砖转 讗讬砖 注诇 讗讬讝讛 爪讚 讚讬谞讛 讘讞谞拽 讜讛讜讗 砖讗诪专 讛讘讗 注诇 讗砖转 讗讬砖 讜讻讜' 砖讗诪专谞讜 注诇讬讛 砖讛讜讗 讘讞谞拽 讛讜讗 诪砖谞讻谞住讛 诇专砖讜转 讛讘注诇 诇砖诐 谞砖讜讗讬谉 讗注"驻 砖诇讗 谞讘注诇讛 讜驻讬专讜砖讜 讗驻讬诇讜 诪住专讛 讛讗讘 诇砖诇讜讞讬 讛讘注诇 讻诪讜 砖讛转讘讗专 讜讘转 讻讛谉 讬爪讗讛 诇讬讚讜谉 讘砖专讬驻讛 讻诪讜 砖讛转讘讗专 讗讘诇 讘讜注诇讛 讘讞谞拽 讜讻谉 讝讜诪诪讬讛 砖谞讗诪专 讻讗砖专 讝诪诐 诇注砖讜转 诇讗讞讬讜 讜诇讗 诇讗讞讜转讜:



讝讛讜 讘讬讗讜专 讛诪砖谞讛 讜讻谉 讛诇讻讛 讜诇讗 谞转讞讚砖 注诇讬讛 讘讙诪专讗 讚讘专:



讜谞砖诇诐 讛驻专拽 转讛诇讛 诇讗诇:



讻诇 讬砖专讗诇 讬砖 诇讛诐 讞诇拽 诇注讜讛"讘 讜讻讜' 讻讘专 讘讗专谞讜 讘专讗砖 讛诪住讻转讗 砖讝讛 讛驻专拽 讗诪谞诐 注谞讬谞讜 诇讘讗专 讛讞诇拽 讛砖砖讬 讜讛讜讗 讘拽爪转 讗诪讜谞讜转 诪注谞讬谞讬 讛注讜诇诐 讛讘讗 讜诇讛讜讚讬注 讘讻诇 讗诇讜 砖讛讜讝讻专讜 砖谞讚讜谞讜 讘讗专讘注 诪讬转讜转 讘讬转 讚讬谉 砖诇讗 讛讜驻拽注讛 谞讞诇转诐 诪讻诇 讜讻诇 讗注"驻 砖讘讞讟讗诐 诪转讜 讘讬讚 讘讬转 讚讬谉 讜讗讜诇诐 谞转注专讘讜 讘讝讛 诪注谞讬谞讬 讛讞诇拽讬诐 讛拽讜讚诪讬诐 讘注谞讬谞讬 注讬专 讛谞讚讞转 讜讛讬讛 专讗讜讬 诇讻诇诇诐 讘驻专拽 讛谞砖专驻讬诐 注诐 讚讬谞讬 讛谞讛专讙讬诐 讗诇讗 砖讗讞专 砖讛诐 讚讬谞讬诐 砖诇 专讘讬诐 专讗讛 讛诪住讚专 诇讛谞讬讞 讗转 讛注谞讬谉 注讚 讻诇讜转 讚讘专讬 讛住驻专 讻诇诐 讜讛谞讛 注诇讛 讘讚注转讬 诇讻转讜讘 注诇 住驻专 讘讝讛 讛驻专拽 专讜讘 注谞讬谞讬 讛讗诪讜谞讜转 讛转讜专讬讜转 讛专讗讜讬 诇讞谞讱 讘讛诐 讗转 讘谞讬讜 讜诇讛讬讜转 讛讗诪讜谞讛 讛诪讜讻专讞转 讘诪爪讬讗讜转 讛讚转 讞拽讜拽讛 注诇 诇讘诐 诪讘诇讬 砖讗住转讻诇 讘讝讛 诇讚注讜转 讛驻诇讜住讜驻讬讜转 讜诇住讘专讜转 讛注讬讜谞讬讜转 讜诇注谞讬谞讬诐 讛诪讜拽砖讬诐 讗讜 讛诪讜驻转讬讬诐 专拽 讗诪讜谞转 讛拽讘诇讛 讛讚转讬转 讜讛转讜专讬讬转 诇讘讚 讜讗诪谞诐 讟专诐 砖讗转讞讬诇 讘讝讛 讛住讻诪转讬 诇讻转讜讘 转讞诇讛 讛讚讘专讬诐 讛转诇诪讜讚讬讬诐 砖讘驻专拽 讜讗讞专讬 讻谉 讗砖讜讘 注诇讬讜 讜讗讻转讜讘 诪讛 砖谞讻诇诇 讘讜 诪谉 讛讗诪讜谞讜转 讜诇讙诇讙诇 注诇讬讜 砖诇诪讜转 诪讛 砖爪专讬讱 诇讛讗诪讬谉 注诇 驻讬 讛讚专讻讬诐 讛讚转讬讬诐 讻讗砖专 讬讬注讚转讬 讘拽讜谞讚专住 诪讬讜讞讚 讘驻谞讬 注爪诪讜 拽专讗转讬 砖诪讜 讻转讘 讛讚转 讜讗诪谞诐 诇驻讬 诪讛 砖讛讬转讛 讛住讻诪转讬 诇讻转讜讘 转讞诇讛 讛讚讘专讬诐 讛转诇诪讜讚讬讬诐 砖讘讜 讬讛讬讛 注谞讬谉 讛驻专拽 谞讞诇拽 诇砖谞讬 讞诇拽讬诐 讛专讗砖讜谉 讘诪讬 砖讗讬谉 诇讜 讞诇拽 诇注讜讛"讘 讜诪讛 砖谞转讙诇讙诇 诇讘讗专 注诇 讝讛 讜讛砖谞讬 诇讘讗专 注谞讬谞讬 注讬专 讛谞讚讞转 讜讻诇 讚讬谞讬讛 注诇 讛砖诇诪讜转 讝讛讜 砖专砖 讛驻专拽 讚专讱 讻诇诇 讗诇讗 砖谞转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻注谞讬谉 住讜讙讬讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讻讜讬谉 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讻诇 讬砖专讗诇 讬砖 诇讛诐 讞诇拽 讜讻讜' 驻讬专讜砖 讻讘专 讬讚注转 砖讻诇 砖讝讻讬讜转讬讜 诪专讜讘讬谉 注诇 注讜谞讜转讬讜 谞拽专讗 爪讚讬拽 讜砖诪注砖讬讜 砖拽讜诇讬诐 谞拽专讗 讘讬谞讜谞讬 讜砖注讜谞讜转讬讜 诪专讜讘讬谉 诪讝讻讬讜转讬讜 谞拽专讗 专砖注 讜讻谉 讬讚注转 讘注谞讬谉 讝讛 砖讗讬谉 讛讻诇 转诇讜讬 讘诪谞讬谉 诇讘讚 讗诇讗 讗祝 诇驻讬 讙讜讚诇 讛注讜讜谞讜转 讗讜 讛讝讻讬讜转 讬砖 讝讻讜转 砖讛讜讗 砖拽讜诇 讻谞讙讚 讻诪讛 注讜讜谞讜转 讜讬砖 注讜谉 砖讛讜讗 砖拽讜诇 讻谞讙讚 讻诪讛 讝讻讬讜转 讜讘专讜讱 讘注诇 讛诪讗讝谞讬诐 讜讘讗 讜诇诪讚 注讻砖讬讜 砖讗祝 讛专砖注讬诐 讬砖 诇讛诐 讞诇拽 诇注讜讛"讘 讗诇讗 砖谞讚讜谞讬谉 讻驻讬 专砖注诐 讘讙讜讚诇 注讜谞砖 讜讘讗专讬讻讜转 讝诪谉 讛专讗讜讬 诇讛诐 注诇 驻讬 讛诪砖驻讟 讛讬砖专 讗讗"讻 讘注讘讬专讜转 讬讚讜注讜转 砖谞转驻专砖讜 讻讗谉 讜诪讛诐 砖谞转驻专砖讜 讘诪拽讜诪讜转 讗讞专讬诐 讻诪讜 砖讬转讘讗专 讜诇讛讜讚讬注 砖诇讗 讻讬讜谉 讘讝讛 诇讛讘讬讗 讘诪讗诪专讜 诪讬 砖注讜讘讚 注"讝 讗讜 讻讜驻专 讘讗诇讛讜转 讜讻谉 讻诇 砖讬讞讟讗 讘驻谞讬讜转 讛转讜专讬讜转 讜讘住讜讚讜转 讛讚转讬讜转 讛讘讬讗 专讗讬转讜 诪讗诪专讜 讜注诪讱 讻诇诐 爪讚讬拽讬诐 讻诇讜诪专 砖诪讗讞专 砖讛讗诪讬谉 诪讛 砖专讗讜讬 诇讛讗诪讬谉 注讚 砖讛讜讗 诪讻诇诇 讛注诐 讗讬谉 专讜讘 讛讞讟讗讬诐 诪驻拽讬注讬谉 诪诪谞讜 砖诐 讛爪讚讬拽讬诐 注讚 砖讬讙讜专砖 诪谞讞诇转 讛注讜诇诐 讛讘讗 诪讻诇 讜讻诇 讗诇讗 谞注谞砖 讻驻讬 专砖注讜 讜诇讗 讬拽讜驻讞 讗讞"讻 砖讻专讜 讜诪讚讜专讜 诇驻讬 讻讘讜讚讜 讘讬谉 专讘 诇诪注讟:



讜讗诇讜 砖讗讬谉 诇讛诐 讞诇拽 诇注讜诇诐 讗讘诇 谞讚讜谞讬谉 诇讚讜专讬 讚讜专讜转 讘专砖注诐 诇讗 讬住讜专讜 诪诪谞讜 讛讻讜驻专 讘转讞讬讬转 讛诪转讬诐 讗讜 砖讗讜诪专 注诇讬讛 砖讗讬谞讛 诪谉 讛转讜专讛 专"诇 砖讗讬谞讛 讗诪讜谞转 讛谞讘讬讗讬诐 讜讻谉 讛讗讜诪专 讗讬谉 转讜专讛 诪谉 讛砖诪讬诐 讗驻讬诇讜 讗诪专 讻谉 注诇 驻住讜拽 讗讞讚 诇讘讚 砖诪砖讛 专讘讬谞讜 讗诪专讜 诪驻讬 注爪诪讜 讜讗驻讬拽讜专讜住 讜讛讬讗 诪诇讛 讻讜诇诇转 讛专讘讛 注谞讬谞讬诐 讜驻专砖讜 讘讛 讛诪讘讝讛 转诇诪讬讚 讞讻诐 讜讛专讬 讘讻诇诇 讝讛 讛诪讬谞讬诐 讜讛诐 讛讻讜驻专讬诐 讘诪爪讬讗讜转 讛砖诐 讜讗讞讚讜转讜 讜驻砖讬讟讜转讜 讜注讜讘讚 注"讝 讗驻讬诇讜 讚专讱 讗诪爪注讬讜转 讜讛诪讻讞讬砖 讘谞讘讜讗讛 讗讜 讘讬讚讬注转 讛砖诐 讗诇讗 砖诪转讜讱 砖讻诇 讗诇讜 讗讬谉 诇讛诐 诪讘讜讗 讘讝讛 讛诪讗诪专 讜诇讗 讛讜爪专讱 诇讛讝讻讬专诐 驻专砖讜 讘讜 砖讝讛 砖讛讜爪专讻讜 诇讛讝讻讬专讜 讛讜讗 诇注谞讬谉 诪讘讝讛 转诇诪讬讚 讞讻诐 讜讻诇 砖讻谉 专讘讜转讬讜 砖诪转讜讱 讘讝讜转讜 讛讞讻诐 讬讘讝讛 讗转 讚讘专讬讜 讜讞讻诪转讜 讜讬讻驻讜专 讘讻诇 诪讛 砖专讗讜讬 诇讛讗诪讬谉 讜谞诪爪讗 砖讗祝 讛讻讜驻专 讘驻讬专讜砖讬 讛转讜专讛 讜讛讜讗 转讜专讛 砖讘注诇 驻讛 讛讜讗 讘讻诇诇 讝讛 讜讻诇 砖讛讜讗 诪砖讜诪讚 讗祝 诇注讘讬专讛 讗讞转 讜讛诪讘讝讛 讗转 讛诪讜注讚讜转 讜讛诪讞诇诇 讗转 讛拽讚砖讬诐 砖讻诇 讗诇讜 讚讘专讬诐 讬讜专讜 注诇 爪讚 讻驻讬专讛 诇讗 诪讚专讱 讛讬爪专 讜讛转讗讜讛 讜讻谉 诪讞讟讬讗讬 讛专讘讬诐 讗驻讬诇讜 诇讚讘专讬诐 拽诇讬诐 讜讻谉 讛驻讜专砖讬诐 诪讚专讻讬 爪讘讜专 讗诇讗 砖拽讜讘注 谞诪讜住 诇注爪诪讜 讗注"驻 砖讗讬谞讜 注讜讘专 注讘讬专讜转 讜讻谉 讻诇 讛注讜砖讛 注讘讬专讜转 讘讬讚 专诪讛 专"诇 诇讛讻注讬住 讜讘驻专讛住讬讗 讜注诇 讚专讱 讻驻讬专讛 讜讻谉 讛诪讟讬诇讬诐 讗讬诪讛 讬转讬专讛 注诇 讛爪讘讜专 诇谞爪讜讞 讜诇砖专专讛 讜诇讗 诇砖诐 砖诪讬诐 讜讻谉 讛讻讜驻专 讘讘讬讗转 讛诪砖讬讞 砖讻诇 讗诇讜 讙讜专诪讬诐 诇讛专讜住 讛转讜专讛 讜讻诇诐 讘讻诇诇 讗驻讬拽讜专讜住 讜讛讜讗 砖讗诪专讜 讚专讱 讻诇诇 讚讘专 讬"讬 讘讝讛 讝讛 讗驻讬拽讜专讜住 讜诪讙诇讛 驻谞讬诐 讘转讜专讛 讻诇讜诪专 砖诇讗 讻讛诇讻讛 讜讛讜讗 砖诪驻专砖 讛诪爪讜转 讘讚专讱 诪砖诇 讻讚讬 诇注拽讜专 讗转 讛诪爪讜讛 专' 注拽讬讘讗 讗讜诪专 讗祝 讛拽讜专讗 讘住驻专讬诐 讛讞爪讜谞讬诐 专"诇 砖诇讗 诇讛讘讬谉 讜诇讛讜专讜转 讗诇讗 注诇 讚注转 诇讬诇讱 讘讗诪讜谞转诐 讜讻讘专 讬讚注转 诪讛诐 砖讗讬谉 诪讗诪讬谞讬诐 讗诇讗 讘诪讛 砖讛注讬讜谉 谞讜转谉 讜讛讛拽砖 诪讞讬讬讘:



讜讛诇讜讞砖 注诇 讛诪讻讛 专"诇 砖诪专驻讗 讘诇讞讬砖讜转 讜诪讬谞讬 讻砖驻讬诐 讜讗注"驻 砖讛诐 讚讘专讬诐 讛诪讜谞讬讬诐 讗讬谉 拽驻讬讚讗 讻诇 讻讱 讘讛诐 驻讬专砖讜讛 讘讙诪' 讘专讜拽拽 讜讗讜诪专 注诇 专拽讬拽转讜 讚讘专讬 转讜专讛 讻讙讜谉 讻诇 讛诪讞诇讛 讗砖专 砖诪转讬 讘诪爪专讬诐 讜讝讛讜 讘讝讬讜谉 讛转讜专讛 讘讻诇诇讛 讜讻讜' 砖讗诇讜 讛讬讜 讛诇讞讬砖讜转 谞注砖讜转 讘讻砖驻讬诐 讻讘专 讛诐 诪诪讬谞讬 注"讝 讜诇讗 讛讜爪专讻讜 诇砖谞讜转讛 讜讛转讘讗专 讘诪拽讜诐 讗讞专 砖讛拽讜专讗 注诇 讛转讬谞讜拽 砖诇讗 讬讘注转 讗讜 砖诪谞讬讞 注诇讬讜 住驻专 转讜专讛 讗讜 转驻讬诇讬谉 讘砖讘讬诇 砖讬讬砖谉 讗讜 砖讬转专驻讗 诇讗 讚讬讜 砖讛讜讗 讘讻诇诇 讞讘专讬诐 讜诪诇讞砖讬诐 讜诪讻讞砖讬诐 讗诇讗 砖讛诐 讘讻诇诇 讻讜驻专讬诐 讘转讜专讛 砖讗讬谉 讛转讜专讛 专驻讜讗讛 诇讙讜祝 讗诇讗 诇谞驻砖 讗讘诇 讛讘专讬讗 砖讗讜诪专 驻住讜拽讬诐 诇讛讙谉 注诇 注爪诪讜 讘讝讻讜转 拽专讬讗转诐 讜诇讛谞爪诇 讘讻讱 诪谉 讛驻讙注讬诐 讛专讬 讝讛 讻讚专讱 转驻诇讛 讜诪讜转专:



讗祝 讛讛讜讙讛 讗转 讛砖诐 讛诪驻讜专砖 讘讗讜转讬讜转讬讜 砖诇讗 诪爪讚 讛讬讜转讜 诪讻讜讬谉 讜诪讗诪讬谉 讘讛讜专讗转讜 讜讛讜讗 讛讬讜转讜 诪讞讜讬讬讘 讛诪爪讬讗讜转 讗诇讗 砖讛讜讙讛 讻转讘讜 讚专讱 讛诪讜谞讬讜转 讜讛讜讗 砖讗诪专讜 讘讙诪' 讚讜拽讗 讘讙讘讜诇讬谉 砖讛专讬 讘诪拽讚砖 诪讜转专 讜讻谉 讞诇拽谞讜 注转讛 讘诇砖讜谉 注讙讛 专"诇 诪注诪讚 讛诪讜谉 讜注诪讬 讛讗专抓 砖讗祝 讝讛 讚专讱 讛讚讬讜讟讜转 讜讬"诪 诇砖讜谉 注讙讛 诇注讜讝讜转 诪诇砖讜谉 诇注讙讬 砖驻讛 砖诇讗 讘诇砖讜谉 讛拽讜讚砖 讗讘诇 讻诇 砖讗专 注讜讘专讬 注讘讬专讜转 讻讙讜谉 讘讬讗讜转 讗住讜专讜转 讜诪讗讻诇讜转 讗住讜专讜转 砖诇讗 诪爪讚 讘讬讝讬讜谉 讛转讜专讛 讗诇讗 诪爪讚 讛讬爪专 讜讻谉 讛讞讘诇讜转 讜砖讗专 驻专讟讬 讛诪爪讜转 讗注"驻 砖注谞讜砖 注诇讬讛诐 讻驻讬 专砖注讜 讗讞专 砖诇讗 注砖讛 转砖讜讘讛 讬砖 诇讜 讞诇拽 诇注讜诇诐 讛讘讗 讻驻讬 注谞讬谞讜 讜讬砖 讛讙讚讜转 讻讜诇诇讜转 讘讗诇讛 讛专爪讬讞讜转 讜讘注诇讬 诇砖讜谉 讛专注 讜讛讻讜驻专讬诐 讘诪爪讜转 诪讬诇讛 讜讛讻诇 诇驻讬 讛注谞讬谉 讜诇驻讬 讻讜讜谞转讜 讘砖注转 讛注讘讬专讛 讜讘诪拽讜诐 讗讞专 讛讝讻讬专讜 讘拽爪转 讚讘专讬诐 拽诇讬诐 砖讗讬谉 诇讛诐 讞诇拽 诇注讜讛"讘 讜讻诇诇讜 讘讝讛 讛诪讻谞讛 砖诐 诇讞讘讬专讜 讜讛拽讜专讗讜 讘讻谞讜讬讜 讜讛诪诇讘讬谉 驻谞讬 讞讘讬专讜 讘专讘讬诐 讜讛诪转讻讘讚 讘拽诇讜谉 讞讘讬专讜 讜讛讘讗讜专 讘讗诇讜 砖讛诐 讚讘专讬诐 讬讜专讜 注诇 驻讞讬转讜转诐 讜砖讗讬谞讜 专讗讜讬 诇讬诪谞讜转 注诐 谞讜讞诇讬 讛注讜诇诐 讛讘讗:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪专讗 诪诪讛 砖讛讜讗 谞诪砖讱 诇讚讘专讬诐 转诇诪讜讚讬讬诐 讗诇讜 讛谉:





讬讚 专诪"讛

驻专拽 注砖讬专讬



讻诇 讬砖专讗诇 讬砖 诇讛诐 讞诇拽 诇注讜讛"讘 讻讜'. 讛讻讬 讗砖讻讞谉 讘谞讜住讞讬 注转讬拽讬 讜讚讬讬拽讬 讚住诪讻讬 驻专拽 讞诇拽 诇讗诇讜 讛谉 讛谞砖专驻讬谉 讘讬谉 讘谞住讞讬 讚诪转谞讬' 讘讬谉 讘谞住讞讬 讚讙诪专讗 讜讛讻讬 谞诪讬 诪住转讘专讗 诪讚讗转讞讬诇 诇驻专讜砖讬 谞讛专讙讬谉 讘讗诇讜 讛谉 讛谞砖专驻讬谉 讚拽转谞讬 讜讗诇讜 讛谉 讛谞讛专讙讬谉 讛专讜爪讞 讜讗谞砖讬 注讬专 讛谞讚讞转 讗讬 讗诪专转 讘砖诇诪讗 驻专拽 讞诇拽 讘转专 讗诇讜 讛谉 讛谞砖专驻讬谉 讛讜讬 讛讬讬谞讜 讚住诇讬拽 诪诪讬诇讬 讚专讜爪讞 讜拽讗 诪驻专砖 诪讬诇讬 讚讗谞砖讬 注讬专 讛谞讚讞转 诇讗住讜拽讬 谞讛专讙讬谉 讚住诇讬拽 诪讬谞讬讬讛讜 讘驻专拽 讗诇讜 讛谞砖专驻讬谉 讗诇讗 讗讬 讗诪专转 讚讗诇讜 讛谞讞谞拽讬谉 转谞谉 诪拽诪讬 驻专拽 讞诇拽 讗讻转讬 诇讗 驻专讬砖 诪讬诇讬 讚谞讛专讙讬谉 讜拽讗 谞拽讬讟 诇驻专讜砖讬 谞讞谞拽讬谉 讗诇讗 讜讚讗讬 砖"诪 讚驻专拽 讞诇拽 转谞谉 讘专讬砖讗 讜讗讬讬讚讬 讚讗讬讬专讬 讘住讜祝 讗诇讜 讛谉 讛谞砖专驻讬谉 讘讝专 砖砖讬诪砖 讚讛讜讬 讘讬讚讬 砖诪讬诐 谞拽讟 诇驻专讜砖讬 讛谞讬 讚诪住讬拽 讛讬谞讬讛讜 讘讬讚讬 砖诪讬诐 诇注讛"讘 讜讛讬讬谞讜 讚拽转谞讬 讻诇 讬砖专讗诇 讬砖 诇讛谉 讞诇拽 诇注讛"讘. 



注谞讬谉 讛注讛"讘 讬住讜讚 讙讚讜诇 诪讬住讜讚讬 讛转讜专讛 讛讜讗 砖讛专讬 讛讻讜驻专 讘讜 讗注驻"讬 砖讬砖 讘讬讚讜 转讜专讛 讜诪注砖讬诐 讟讜讘讬诐 讗讬谉 诇讜 讞诇拽 诇注讛"讘 讻讚诪驻专砖 讘诪转谞讬' 讜诪讜住讬祝 诇讛 讘讬专讜专讗 讘讙诪专讗 讜诇讗 注讜讚 讗诇讗 砖爪讚讜拽 讚讬谞讜 砖诇 讛拽讘"讛 转诇讜讬 讘讜 诇讜诪专 砖注讬谞讬讜 驻拽讜讞讜转 注诇 讻诇 讚专讻讬 讘谞讬 讗讚诐 诇转转 诇讗讬砖 讻讚专讻讬讜 讜讻驻专讬 诪注诇诇讬讜 诇驻讬讻讱 爪专讬讻讬谉 讗谞讜 诇驻专砖 注谞讬谞讜 诇驻讬 诪讛 砖拽讘诇谞讜 诪讗讘讜转讬谞讜 讜诪专讘讜转讬谞讜 讜诇驻讬 讛拽讘诇讛 讛驻砖讜讟讛 讘讬讚 讻诇 讬砖专讗诇 讙诐 诇驻讬 驻砖讟谉 砖诇 诪砖谞讬讜转 讜讛砖诪讜注讜转 诇讗 诇讛转注讜诇诇 注诇讬诇讜转 讜诇讘拽砖 讙讚讜诇讜转 讜诇讛专讛专 讗讞专 拽讘诇转 讗讘讜转讬谞讜 讜诇讞讚砖 讚讘专 讘讚注转讬谞讜 讛拽诇讛 讜讛诪注讜讟讛 讜诇讞拽讜专 讗讞专 讛谞住转专讜转 讗砖专 讛诐 诇讛' 讗诇讛讬谞讜 讜讗讬谉 诇谞讜 注住拽 讘讛谉 诇讚注转 诪讛 讝讛 讜注诇 诪讛 讝讛:



讜注谞讬谉 讛注讛"讘 讛讜讗 讛讝诪谉 讛讛讜讛 讗讞专 讬诪讜转 讛诪砖讬讞 讘讻诪讛 砖谞讬诐 讜注讬拽专 诪转谉 砖讻专谉 砖诇 爪讚讬拽讬诐 讜注讜谞砖讬谉 诇专砖注讬诐 讗讬谞讜 讗诇讗 讘讜 讻讚转谞谉 讘讗讘讜转 (驻"讚 诪讟"讝) 讛注讛"讝 讚讜诪讛 诇驻专讜讝讚讜专 讘驻谞讬 讛注讛"讘 讛转拽谉 注爪诪讱 讘驻专讜讝讚讜专 讻讚讬 砖转讻谞住 诇讟专拽诇讬谉 讜讻谉 注讜谞砖谉 砖诇 专砖注讬诐 讗讬谞讜 讗诇讗 诇注讛"讘 讻讚讚专砖讬谞谉 讘驻专拽讬谉 (爪:) 讛讻专转 转讻专转 讛讻专转 讘注讛"讝 转讻专转 诇注讛"讘 讜讗注驻"讬 砖讛砖讻专 讜讛注讜谞砖 砖谞讬讛谉 讘注讛"讘 讛谉 讬砖 诪拽讜诪讜转 砖讗讬谉 诇砖讜谉 诇注讛"讘 谞讜驻诇 讗诇讗 注诇 诪转谉 砖讻专谉 讘诇讘讚 讜诇讗 注诇 讛注讜谞砖 讻讙讜谉 讛讗 讚转谞谉 讘驻专拽讬谉 讻诇 讬砖专讗诇 讬砖 诇讛谉 讞诇拽 诇注讛"讘 讜讻谉 讛讛讬讗 讚转谞谉 讛转诐 讛注讛"讝 讚讜诪讛 诇驻专讜讝讚讜专 讘驻谞讬 讛注讛"讘 讚诪砖诪注 砖讗诐 诇讗 讛转拽谞转 注爪诪讱 讘驻专讜讝讚讜专 讗讬 讗转讛 谞讻谞住 诇注讛"讘 讜讗讬谉 讚讘专讬诐 讛诇诇讜 讗诪讜专讬谉 讗诇讗 注诇 讛砖讻专 砖讘讜 诇讗 注诇 讛注讜谞砖 讜讻谉 讛讗 讚转谞谉 讘驻专拽讬谉 诇拽诪谉 (住谞讛讚专讬谉 拽"讝:) 讗谞砖讬 住讚讜诐 讗讬谉 诇讛诐 讞诇拽 诇注讛"讘 诇讗 讗诪专讜 讗诇讗 注诇 讛砖讻专 砖讘讜 讜诇讗 注诇 讛注讜谞砖 诪讚拽转谞讬 讗讘诇 注讜诪讚讬谉 讘讚讬谉 讜讗讬谉 爪专讬讱 诇讜诪专 讘讻诇 诪拽讜诐 砖谞讗诪专 讞讬讬 讛注讛"讘 砖注诇 讛砖讻专 讘诇讘讚 谞讗诪专 讜讛注讛"讘 讛讗诪讜专 讘诪砖谞转讬谞讜 诇驻讬 驻砖讟谉 砖诇 诪砖谞讬讜转 讜讚讘专讬 讛转诇诪讜讚 讜讙诐 诇驻讬 讛拽讘诇讛 讛驻砖讜讟讛 讘讻诇 讬砖专讗诇 讛讜讗 注诪讬讚转 讛讙讜讬讜转 讜讛谞驻砖讜转 诇讚讬谉 讻讗讞转 讻讗砖专 讛讬讜 拽讜讚诐 诪讬转转谉 砖讛专讬 讻转讘谞讜 砖讗讬谉 砖讻专谉 砖诇 爪讚讬拽讬诐 讜注讜谞砖谉 砖诇 专砖注讬诐 讗诇讗 诇注讛"讘 诇驻讬讻讱 讗讬 讗驻砖专 讘诇讗 讙讜祝 讻讚诪讜讻讞 诪讚讗诪专 诇讬讛 讗谞讟讜谞讬谞讜住 诇专讘讬 讬讻讜诇讬谉 讙讜祝 讜谞砖诪讛 诇驻讟讜专 讗转 注爪诪谉 诪谉 讛讚讬谉 讻讚诪驻专砖 讘讙诪专讗 诇拽诪谉 (爪"讗) 讜专讗讬讛 谞诪讬 诇讬讜诐 讛讚讬谉 砖讗讬 讗驻砖专 讗诇讗 讘转讞讬讬转 讛诪转讬诐 讚转谞谉 (讗讘讜转 住驻"讚) 讛讜讗 讛讬讛 讗讜诪专 讛讬诇讜讚讬诐 诇诪讜转 讜讛诪转讬诐 诇讛讞讬讜转 讜讛讞讬讬诐 诇讬讚讜谉 讛讗 诇诪讚转 砖讗讞专讬 讛讜诇讚诐 讛诐 诪转讬诐 讜讗讞专 诪讬转转谉 讛谉 讞讬讬诐 讜讗讞专 讞讬讬讛谉 讛谉 谞讬讚讜谞讬谉 讜诪转谞讬转讬谉 讜讙诪专讗 讚讬诇讛 谞诪讬 讚讬讬拽讬 讚拽转谞讬 讜讗诇讜 砖讗讬谉 诇讛谉 讞诇拽 诇注讛"讘 讛讗讜诪专 讗讬谉 转讞讬讬转 讛诪转讬诐 讜讗诪专讬谞谉 讘讙诪专讗 讜讻诇 讻讱 诇诪讛 讜诪讛讚专讬谞谉 诇驻讬 砖讻诇 诪讚讜转讬讜 砖诇 讛拽讘"讛 诪讚讛 讻谞讙讚 诪讚讛 讛讜讗 讻驻专 讘转讞讬讬转 讛诪转讬诐 诇驻讬讻讱 诇讗 讬讛讗 [诇讜] 讞诇拽 讘转讞讬讬转 讛诪转讬诐 讛讗 诇诪讚转 砖讛注讛"讘 讛砖谞讜讬 讘诪砖谞转讬谞讜 讝讛讜 转讞讬讬转 讛诪转讬诐. 讜注讜讚 诪讚讚专砖讬谞谉 诇拽诪谉 诪谞讬谉 诇转讞讬讬转 讛诪转讬诐 讻讜' 砖谞讗诪专 讛讻专转 转讻专转 讛讻专转 讘注讛"讝 转讻专转 诇注讛"讘 讜讗诪专 专讬讘"诇 (诇拽诪谉 住谞讛讚专讬谉 爪"讗:) 诪谞讬谉 诇转讞讬讬转 讛诪转讬诐 诪谉 讛转讜专讛 砖谞讗诪专 注讜讚 讬讛诇诇讜讱 住诇讛 讛诇诇讜讱 诇讗 谞讗诪专 讗诇讗 讬讛诇诇讜讱 诪讻讗谉 诇转讞讬讬转 讛诪转讬诐 讜拽讬"诇 讚诇注讜诇诐 讛讘讗 拽讗诪专 讚讗诪专 专讬讘"诇 讙讜驻讬讛 讻诇 讛讗讜诪专 砖讬专讛 讘注讛"讝 讝讜讻讛 讜讗讜诪专讛 诇注讛"讘 砖谞讗诪专 讬讛诇诇讜讱 住诇讛 讛诇诇讜讱 诇讗 谞讗诪专 讗诇讗 讬讛诇诇讜讱 讛讗 诇诪讚转 砖讛注讛"讘 讬砖 讘讜 转讞讬讬转 讛诪转讬诐. 讜注讜讚 讚讙专住讬谞谉 讘讘专讻讜转 (讬"讝.) 诪专讙诇讗 讘驻讜诪讬讛 讚专讘 讛注讛"讘 讗讬谉 讘讜 诇讗 讗讻讬诇讛 讜诇讗 砖转讬讛 讜诇讗 诪砖讗 讜诇讗 诪转谉 讜诇讗 驻专讬讛 讜诇讗 专讘讬讛 讗诇讗 爪讚讬拽讬诐 讬讜砖讘讬诐 讜注讟专讜转讬讛谉 讘专讗砖讬讛谉 讜谞讛谞讬谉 诪讝讬讜 讛砖讻讬谞讛 讜讗诐 讗讬谉 讛讙讜讬讜转 讞讬讜转 诇注讛"讘 诪驻谞讬 诪讛 讛讜爪专讻讜 诇讜诪专 砖讗讬谉 讘讜 讻诇 讗诇讜 讛讬讛 诇讛谉 诇讜诪专 砖讗讬谉 讘讜 讙讜祝 讜谞诪爪讗讜 讻诇 讗诇讜 讘讟诇讬谉 诪讗诇讬讛谉 讗诇讗 诇讜诪专 诇讱 砖讗注驻"讬 砖讬砖 讘讜 讙讜讬讜转 讗讬谉 讘讜 讗讻讬诇讛 讜砖转讬讬讛 讜诇驻讬讻讱 讛讜爪专讱 诇讜诪专 讗诇讗 爪讚讬拽讬诐 讬讜砖讘讬谉 讜注讟专讜转讬讛谉 讘专讗砖讬讛谉 讜谞讛谞讬谉 诪讝讬讜 砖讻讬谞讛 讻诇讜诪专 讜讻讬 诪讗讞专 砖讗讬谉 讘讜 讻诇 讗诇讜 爪讚讬拽讬诐 诪诪讛 讛谉 谞讛谞讬谉 讜诪讛 讬讛讗 注诇 砖讻专谉 讜讛砖讬讘 讬讜砖讘讬谉 讜注讟专讜转讬讛谉 讘专讗砖讬讛谉 讜谞讛谞讬谉 诪讝讬讜 砖讻讬谞讛 讜拽专讗讬 谞诪讬 诪讜讻讞讬谉 讚讬讜诐 讚讬谞讗 诇讗 住讙讬讗 讗诇讗 讘转讞讬讬转 讛诪转讬诐 讚讻转讬讘 (讚谞讬讗诇 讬状讘:讘壮) 讜专讘讬诐 诪讬砖讬谞讬 讗讚诪转 注驻专 讬拽讬爪讜 讗诇讛 诇讞讬讬 注讜诇诐 讜讗诇讛 诇讞专驻讜转 诇讚专讗讜谉 注讜诇诐 讜讻转讬讘 (转讛讬诇讬诐 谞壮:讚壮) 讬拽专讗 讗诇 讛砖诪讬诐 诪注诇 讜讗诇 讛讗专抓 诇讚讬谉 注诪讜 讜讻讚讗诪专 诇讬讛 专讘讬 诇讗谞讟讜谞讬谞讜住 讜讛专讬 讘讬讗专谞讜 诪驻砖讜讟谉 砖诇 驻住讜拽讬诐 讜讻讞 讛诪砖谞讬讜转 讜讛砖诪讜注讜转 砖讛注讛"讘 砖诪砖诇诪讬谉 讘讜 砖讻专 诇爪讚讬拽讬诐 讜谞驻专注讬谉 讘讜 诪谉 讛专砖注讬诐 讗讬 讗驻砖专 讘诇讗 讙讜祝 讜讻谉 拽讘诇讛 驻砖讜讟讛 讘讬讚 讻诇 讬砖专讗诇 讗讬砖 诪驻讬 讗讬砖 讛诇讻讛 诇诪砖讛 诪住讬谞讬 讜讻"讻 专讘讬谞讜 住注讚讬讛 讝"诇 讘住驻专 讛讗诪讜谞讜转 讜讻谉 讻转讘讜 讻诇 讛讙讗讜谞讬诐 讘住驻专讬讛诐 讜讻谉 讛讚注转 谞讜讟讛 诇讻讱 砖讻砖诐 砖诪讚转 讛讚讬谉 谞讜转谞转 诇砖诇诐 砖讻专 诇谞驻砖 注诇 讬砖专讛 讜诇讬驻专注 讛讬诪谞讛 注诇 诪注诇讛 讻讱 诪讚转 讛讚讬谉 谞讜转谞转 诇砖诇诐 砖讻专 诇讙讜讬讛 注诇 讬砖专讛 讜诇讬驻专注 注诇 诪注诇讛 砖讛专讬 砖谞讬讛诐 注砖讜 诪注砖讛 讗诐 讟讜讘 讜讗诐 专注 讜讗诐 讗讬谉 讛讙讜讬讜转 讞讬讜转 讗讬讛 讗讬驻讛 转拽讜转诐 讜转拽讜转诐 诪讬 讬砖讜专谞讛 讜诪讬 讬砖讬讘 讙诪讜诇 诇讙讜祝 注诇 讬砖专讜 讜注诇 诪注诇讜 讜讛讜讗 注砖讛 诪讬 讬砖诇诐 诇讜. 讜讗"转 砖讗讬谉 讛讙讜祝 谞讬讚讜谉 砖讗诇诪诇讗 谞砖诪讛 讛专讬 讛讜讗 讻讗讘谉 砖讗讬谉 诇讛 讛讜驻讻讬谉 讙诐 讛谞砖诪讛 诇讗 转讬讚讜谉 砖讗诇诪诇讗 讛讙讜祝 讗讬谉 讞讟讗 讘讗 注诇 讬讚讛 讜讻讚讗诪专 诇讬讛 讗谞讟讜谞讬谞讜住 诇专讘讬 讬讻讜诇讬谉 讙讜祝 讜谞砖诪讛 诇驻讟讜专 讗转 注爪诪谉 诪谉 讛讚讬谉 讜讗诐 讬砖 砖诪讚拽讚拽讬谉 讜讗讜诪专讬谉 讜讛诇讗 讛讙讜祝 诇谞砖诪讛 讻讻诇讬 诪注砖讛 诇讗讚诐 讜讗诐 谞讗诪专 砖讛讙讜祝 谞讚讜谉 诇驻讬 砖谞注砖讛 诪注砖讛 注诇 讬讚讜 讗"讻 讙诐 讞专讘讜 讜拽砖转讜 讜讻诇 讻诇讬讜 砖谞注砖讛 诪注砖讛 注诇 讬讚谉 讬讚讜谞讜 砖转讬 转砖讜讘讜转 讘讚讘专 讛专讗砖讜谞讛 砖讗讬谉 诪注砖讛 讙讜驻讜 砖诇 讗讚诐 讚讜诪讛 诇诪注砖讛 讞专讘讜 讜拽砖转讜 讜砖讗专 讻诇讬讜 诪砖谞讬 驻谞讬诐 讛驻谞讬诐 讛专讗砖讜谞讬诐 砖讗注驻"讬 砖讗讬谉 讛讙讜祝 注讜砖讛 诪注砖讛 讗诇讗 诇驻讬 诪讞砖讘转 讛谞驻砖 讜注爪转讛 讗讬谞讜 注讜砖讛 诪注砖讛 诪讻讞 讛谞驻砖 讘诇讘讚 砖讗"讻 讛讬讛 讘讚讬谉 砖诇讗 讬讚诇 讻讞 讛讙讜祝 讜诇讗 讬讞讝拽 讗诇讗 诇驻讬 讻讞 讛谞驻砖 讗讘诇 讛讻诇讬 讛注讜砖讛 诪注砖讛 诪讻讞 讗讚诐 讛诪谞讬驻讜 讘诇讘讚 讗讬谞讜 注讜砖讛 诪注砖讛 讗诇讗 诇驻讬 讻讞 讛诪谞讬驻讜 讗诐 诪注讟 讜讗诐 讛专讘讛 讜诇驻讬 诪讞砖讘转讜 讗诐 讟讜讘讛 讜讗诐 专注讛 讜讛谞讱 专讜讗讛 讘注讬谞讬讱 砖讗讬谉 讻讞 讛讙讜祝 转诇讜讬 讘讻讞 讛谞驻砖 砖驻注诪讬诐 专讘讜转 砖讬拽专讛 诪拽专讛 诇讙讜祝 讘诇讘讚 讜讬诪注讟 讻讞讜 讗注驻"讬 砖诇讗 谞讙专注 诪讻讞 讛谞驻砖 讚讘专 讜谞诪爪讗 砖讗讬谉 讛讙讜祝 注讜砖讛 诪注砖讛 诪讻讞 讛谞驻砖 讘注诇 讻专讞讜 讻讗砖专 讛讻诇讬 注讜砖讛 诪注砖讛 讘注诇 讻专讞讜 诇驻讬讻讱 讚讬谉 讛讜讗 砖讬讚讜谉 讛讙讜祝 讜诇讗 讬讚讜谉 讛讻诇讬 讜讛驻谞讬诐 讛砖谞讬诐 砖诪讚转 讛讚讬谉 谞讜转谞转 砖讬讛讗 讙讜驻讜 砖诇 讗讚诐 谞讬讚讜谉 讜诇讗 讬讛讗 讛讻诇讬 谞讬讚讜谉 讜诇讗 诪拽讘诇 砖讻专 诇驻讬 砖讙讜驻讜 砖诇 讗讚诐 讬砖 讘讜 专讜讞 讞讬讬诐 讜谞诪爪讗 诪专讙讬砖 讘讻诇 诪讛 砖讛讜讗 注讜砖讛 讜讬砖 讘讜 讚注转 诇注砖讜转 讟讜讘 讜专注 讗讘诇 讛讻诇讬 讗讬谉 讘讜 讗讞转 诪讻诇 讗诇讜 讜讛转砖讜讘讛 讛砖谞讬转 诇驻讬 砖讙讜驻讜 砖诇 讗讚诐 讻砖讛讜讗 谞讬讚讜谉 讗讬谞讜 谞讬讚讜谉 诇讘讚讜 讗诇讗 注诐 讛谞驻砖 讻讗砖专 讛讬讛 讘砖注转 诪注砖讛 讜讻谉 诪讚转 讛讚讬谉 谞讜转谞转 讻讚讗讛讚专 诇讬讛 专讘讬 诇讗谞讟讜谞讬谞讜住 诇驻讬讻讱 讚讬谉 讛讜讗 砖讬讚讜谉 砖讛专讬 讛讜讗 诪专讙讬砖 讘注讜谞砖讜 讜讘砖讻专讜 讜谞诪爪讗 砖讗讬谉 讚讬谞讜 讬讜爪讗 诇讘讟诇讛 讗讘诇 讛讻诇讬 讗驻讬诇讜 讛注诪讬讚讬讛讜 讻诪讜 砖讛讬讛 讘砖注讛 砖谞注砖讛 诪注砖讛 注诇 讬讚讜 (讗讬谞讜) [讚讬谞讜] 讬讜爪讗 诇讘讟诇讛 讜讗讬谉 讛拽讘"讛 注讜砖讛 讚讘专 诇讘讟诇讛 讜讗讬谉 谞讻讜谉 诇讜诪专 砖讬转谉 讻讞 讘讻诇讬 讻讚讬 砖讬专讙讬砖 讘注讜谞砖讜 讜讘砖讻专讜 砖讗"讻 诇拽转讛 诪讚转 讛讚讬谉 讻讬爪讚 讝讛 注讜砖讛 砖诇讗 诪讚注转 讜诇讜拽讛 诪讚注转:



讜讬砖 诪讙讚讜诇讬 讛讚讜专 砖诪讜讚讬诐 讘转讞讬讬转 讛诪转讬诐 砖转讛讬讛 讘讬诪讜转 讛诪砖讬讞 讜讗讜诪专讬诐 砖诪转讬诐 砖讞讬讬谉 讘讬诪讜转 讛诪砖讬讞 讞讬讬讛谉 讗专讜讻讬诐 诪讗讚 讘讞讬讬诐 讛讗专讜讻讬诐 讛讛诐 砖注转讬讚讬诐 诇讛讬讜转 讘讬诪讜转 讛诪砖讬讞 讜讗讞"讻 诪转讬诐 讗讘诇 讞讬讬 讛注讛"讘 讗讞专 讬诪讜转 讛诪砖讬讞 砖诪砖诇诪讬谉 讘讜 砖讻专 诇爪讚讬拽讬诐 讜讗讬谉 讘讜 诪讜转 讜谞驻专注讬谉 讘讜 诪谉 讛专砖注讬诐 讗讬谉 讘讜 讙讜祝 讜诇讗 讙讜讬讛 讗诇讗 谞驻砖讜转 讛爪讚讬拽讬诐 讘诇讗 讙讜祝 讻诪诇讗讻讬 讛砖专转 讜诪讘讬讗讬谉 专讗讬讛 诇讚讘专讬讛诐 诪讗砖专 讗诪专讜 讞讻诪讬诐 讛注讛"讘 讗讬谉 讘讜 诇讗 讗讻讬诇讛 讜诇讗 砖转讬讬讛 诇讜诪专 砖讻讬讜谉 砖讗讬谉 讘讜 讗讻讬诇讛 讜砖转讬讛 讗讬谉 讘讜 讙讜祝 讜诇讗 讙讜讬讛 讜讝讛讜 讚注转 讛专诪讘"诐 讝"诇 讘讛诇' 转砖讜讘讛 讘驻"讞 讜讛讬讬谞讜 住讘讜专讬谉 诪转讞讬诇讛 讻讬 讛讬讛 讟注诪讜 诇驻讬 砖讗讬 讗驻砖专 诇讙讜祝 砖讬讛讬讛 诇注讜诇诐 讘诇讗 讗讻讬诇讛 讜砖转讬讛 诇驻讬讻讱 讛砖讘谞讜 注诇 讚讘专讬讜 讘讗讙专转谞讜 讛砖诇讜讞讛 诇诇讜谞讬诇. 讜讝讛 谞讜住讞 讚讘专讬谞讜 砖诐 讘注谞讬谉 讝讛 讜讗诐 讬砖 讗讜诪专讬诐 讗讬讱 讬注诪讬讚 讙讜讬讛 讘诇讬 讗讻讬诇讛 讜砖转讬讛 注爪转 专砖注讬诐 专讞拽讛 诪谞讬:



讛诪诪爪讬讗 讛讙讜祝 诪讗讬谉 讟专诐 讛讬讜转讜 诇讗讬谉 讬讻讜诇 诇讛注诪讬讚讜 诪讘诇讬 讗讻诇 讜砖转讛 讛诇讗 爪讬专 谞讗诪谉 注诪讚 讘讛专 住讬谞讬 诪' 讬讜诐 讜诪' 诇讬诇讛 诇讞诐 诇讗 讗讻诇 讜诪讬诐 诇讗 砖转讛 讙诐 讗诇讬讛讜 讻讛 注砖讛 注讚 讘讜讗讜 讛专 讛砖诐 讞专讘讛 讙诐 诪讬讜诐 讛诇拽讞讜 注讚 讛讬讜诐 讛讝讛 讜讻讬 讬讗诪专 讞讬讛 讬讞讬讜 讗讱 讬诪讜转讜 讗讞专讬 注讜诪讚诐 讗诇 转讘讜讗 谞驻砖讬 讘住讜讚诐 讻讬 讛讗诪谞诐 讗诐 诇讻讜讚 讬诇讻讚讜谞讬 注讜讚 讞讘诇讬 砖讗讜诇 讘诪讜拽砖诐 诇诪讛 诇讬 讞讬讬诐 讟讜讘 诇讬 注讜讚 讗谞讬 砖诐 讜讛谞讛 讛砖诐 爪讘讗讜转 讬注抓 讜诪讬 讬驻专 讜讬讚讜 讛谞讟讜讬讛 讜诪讬 讬砖讬讘谞讛 讛讛讜讗 讗诪专 讜诇讗 讬注砖讛 讜讚讘专 讜诇讗 讬拽讬诪谞讛 诇讗诪专 讘诇注 讛诪讜转 诇谞爪讞 讜讗讜诪专 讜诪爪讚讬拽讬 讛专讘讬诐 讻讻讜讻讘讬诐 诇注讜诇诐 讜注讚 讜讻讬 讬讗诪专 讻讬 讗讜谉 讬诇讬谉 讘拽专讘讛 讞"讜 诪讛爪讚讬拽 讻诇 诪讚讘专 讻讛. 讛诪诪爪讬讗 讛讙讜讬讜转 诪讗讬谉 讟专诐 讛讬讜转诐 讛诇讗 讬讜讻诇 诇讛注诪讬讚诐 讗讞专讬 讞讬讜转诐 讘谞驻砖讜转诐 讜讙讜讬讜转诐. 注讚 讛谞讛 讚讘专讬 转砖讜讘转讬 讘注谞讬谉 讛讝讛 讘讗讙专转讬 讛专讗砖讜谞讛 讛砖诇讜讞讛 诇诇讜谞讬诇 讜注讜讚 谞讜住祝 注诇讬讛诐 讘讗讙专转讬 讛讗讞专讜谞讛 讚讘专讬诐 专讘讬诐 讻讗诇讛 讜讻讛谞讛 讜讻讛谞讛 讛砖讬讘 注诇 讚讘专讬讜 专讘 砖诪讜讗诇 讙讗讜谉 讛诪诪讜谞讛 专讗砖 讬砖讬讘讛 讘讘讘诇 讘讚讜专谞讜 讝讛 讜讻谉 砖讗诇讜谞讜 注诇 讝讗转 诪讗住驻讛讗谉 讜诪讗专抓 转讬诪谉 讻讬 讛讘讬谞讜 讻讜诇诐 诇驻讬 诪讞砖讘转诐 诪转讜讱 讚讘专讬讜 砖诇讗 讛讬讛 诪讜讚讛 讘转讞讬讬转 讛诪转讬诐 讻诇诇 讜砖诐 谞拽专讗讜 讗谞砖讬 讘诇讬注诇 转诇诪讬讚讬诐 砖讛讬讜 讻讜驻专讬诐 讘转讞讬讬转 讛诪转讬诐 讜讻砖讛转专讬住讜 讗谞砖讬 诪拽讜诪诐 讻谞讙讚谉 讛讘讬讗讜 诇讛诐 专讗讬讛 诪讚讘专讬 讛专讘 讛讗诪讜专讬诐 讘讛' 转砖讜讘讛 讜讛讜爪专讻讜 讗谞砖讬 讛诪拽讜诐 诇砖诇讜讞 诇专讘 注诇 讝讗转 诇注诪讜讚 注诇 讚注转讜 讘讚讘专 讛讝讛 讜讛砖讬讘 诇讛诐 转砖讜讘讛 注诇 讝讗转 讜讛讗专讬讱 讘注谞讬谉 讛讝讛 讛专讘讛 讜讛讜住讬祝 讘讛 注谞讬谞讬诐 讗讞专讬诐 砖讗讬谞谉 诪注谞讬谉 讚讘专讬谞讜 讝讛 讜讛谞谞讜 讻讜转讘讬诐 注谞讬谞讬 转砖讜讘转讜 讘讚讘专 讛讝讛 讘讚专讱 拽爪专讛:



转讞讬诇转 注谞讬谉 讛转砖讜讘讛 讛讬转讛 诇谞拽讜转 讗转 注爪诪讜 诪讛砖诐 讜诪讬砖专讗诇 注诇 讚讘专 讻诇诇 讗诪讜谞转 转讞讬讬转 讛诪转讬诐 讗砖专 讞砖讚讜讛讜 讛讞讜砖讚讬诐 注诇讬讛 讜讛注转讬拽 讛诪注转讬拽 讗转 讚讘专讬讜 诪诇砖讜谉 注专讘讬 诇诇砖讜谉 讛拽讚砖 讘诇砖讜谉 拽砖讛 注讚 诪讗讚 讗讱 讛谞谞讬 讻讜转讘 诪拽爪转 诇砖讜谞讜 讛驻砖讜讟 讘注讬谞讬 讜讗砖谞讛 诪拽爪转讜 诇讘讗专 注谞讬谞讬 讛讚讘专讬诐 讗砖专 谞转讻讜谉 讛诪讞讘专 诇讗讜诪专诐 讻讗砖专 转砖讬讙 讬讚讬:



讜讗诇讛 注谞讬谞讬 讚讘专讬讜 讘讚讘专 讛讝讛 讘讚专讱 拽爪专讛 讚注 讗转讛 讛诪注讬讬谉 砖讻讜谞转谞讜 讘诪讗诪专 讛讝讛 讛讜讗 诇讘讗专 诪讛 砖谞讗诪讬谉 讘讜 讘驻谞讛 讛讝讗转 讗砖专 谞驻诇讜 讛讚讘专讬诐 讘讬谉 讛转诇诪讬讚讬诐 讜讛讬讗 转讞讬讬转 讛诪转讬诐 讛诪驻讜专住诪转 讘讗讜诪转讬谞讜 讗砖专 专讘 讝讻专讛 讘转驻讬诇讜转 讜讘住驻讜专讬诐 讜讘转讞谞讜转 讗砖专 讞讘专讜诐 讛谞讘讬讗讬诐 讜讙讚讜诇讬 讛讞讻诪讬诐 砖诪诇讗讜 诪讛诐 讚讘专讬 讛转诇诪讜讚 讜讛诪讚专砖讜转 注谞讬谞讛 砖讜讘 讛谞驻砖 讛讝讗转 诇讙讜祝 讗讞专讬 讛驻专讚讛 诪诪谞讜 讜讚讘专 讝讛 讛讜讗 讚讘专 砖诇讗 谞砖诪注 讘讗讜诪讛 诪讞诇讜拽转 注诇讬讜 讜讗讬谉 讘讜 驻转专讜谉 讝讜诇转讬 驻砖讟讜 讻诇诇 讜讗住讜专 诇讛讗诪讬谉 讘讗讬砖 诪讗谞砖讬 讛讚转 砖讛讜讗 诪讗诪讬谉 讘讞讬诇讜祝 讚讘专 讝讛 讘转讞讬讬转 讛诪转讬诐 讝讜 讛讬讗 转砖讜讘转 讛谞驻砖 讜讛讙讜祝 讗讞专 讛诪讜转 讻讘专 讝讻专讛 讚谞讬讗诇 讝讻专讜谉 砖讗讬 讗驻砖专 诇驻讜转专讜 驻转专讜谉 讗讞专 讻讗讜诪专讜 讜专讘讬诐 诪讬砖讬谞讬 讗讚诪转 注驻专 讬拽讬爪讜 讗诇讛 诇讞讬讬 注讜诇诐 讜讗诇讛 诇讞专驻讜转 诇讚专讗讜谉 注讜诇诐. 讜讗诪专 诇讜 讛诪诇讗讱 讜讗转讛 诇讱 诇拽抓 讜转谞讜讞 讜转注诪讜讚 诇讙讜专诇讱 诇拽抓 讛讬诪讬谉. 讜注讜讚 讻转讘 谞"专 讜讻谉 讬专讗讛 诇谞讜 砖讗谞砖讬诐 讛讗诇讛 讗砖专 转砖讜讘谞讛 谞驻砖讜' 诇讙讜驻讜转 讛讛诐 讬讗讻诇讜 讜讬砖转讜 讜讬砖诪砖讜 诪讟讜转讬讛诐 讜讬讜诇讬讚讜 讜讬诪讜转讜 讗讞专 讞讬讬诐 讗专讜讻讬诐 诪讗讚 讘讞讬讬诐 讛谞诪爪讗讬诐 讘讬诪讜转 讛诪砖讬讞. 讜讗诪谞诐 讛讞讬讬诐 砖讗讬谉 诪讜转 讗讞专讬讛诐 讛诐 讞讬讬 讛注讛"讘 讻讬讜谉 砖讗讬谉 讘讛诐 讙讜祝 诇驻讬 砖讗谞讞谞讜 谞讗诪讬谉 讘讚讘专 砖讛讜讗 讗诪转 讘注讬谞讬 讻诇 讘谉 讚注转 砖讛注讛"讘 谞驻砖讜转 诪讘诇转讬 讙讜驻讜转 讻诪诇讗讻讬诐 讜讘讬讗讜专 讛讚讘专 讛讝讛 砖讛讙讜祝 讗诪谞诐 讛讜讗 讻诇诇 讻诇讬诐 诇驻注讜诇讜转 讛谞驻砖 讜讻讘专 讛转讘讗专 讝讛 讛讚讘专 讘诪讜驻转 讜讻诇 诪讛 砖讘讙讜祝 讬讞诇拽 诇讙' 讞诇拽讬诐 讻诇讬诐 砖讬讙诪专 讘讛诐 讛诪讝讜谉 讘驻讛 讜讘讗住讟讜诪讻讗 讜讛讬讗 讛谞拽专讗 讘诇砖讜谉 注专讘讬 诪注讚讛 讜讛讻讘讚 讜讘谞讬 诪注讬讬诐 讜讘讻诇诇诐 讻诇 诪讛 砖讘转讜讱 讛讘讟谉 讛转讞转讜谉 讜讻诇讬诐 砖转讛讬讛 讘讛诐 讛讛讜诇讚讛 讜讛诐 讻诇讬 讛转砖诪讬砖 讜讛讜诇讚转 讛讝专注 讜讛讜诇讚转 讛注讜讘专 讜讻诇讬诐 砖讘讛诐 讬讛讬讛 转讬拽讜谉 注谞讬谞讬 讛讙讜祝 注讚 砖讬诪爪讬讗 诇注爪诪讜 讻诇 诪讛 砖讬爪讟专讱 讗诇讬讜 讻注讬谞讬诐 讜砖讗专 讛讞讜砖讬诐 讜诪讬谞讬 讛讙讬讚讬诐 讛讞诇讜诇讬诐 讜砖讗讬谞谉 讞诇讜诇讬谉 讻讙讜谉 讙讬讚讬诐 讛谞拽专讗讬谉 讘诇砖讜谉 注专讘讬 注爪讘 讜讛诪讬转专讬诐 讗砖专 讘讛诐 讬砖诇诪讜 讛转谞讜注讜转 讻讜诇诐 讜诇讜诇讬 讗诇讜 诇讗 讛讬讛 讗驻砖专 诇讘注诇 讞讬讬诐 诇讛转谞讜注注 讗诇 诪讝讜谞讜 讜诇讘专讜讞 诪诪讛 砖讻谞讙讚讜 砖诪讗讘讚讜 讜诪驻住讬讚 诪讝讙讜 讜讻讗砖专 诇讗 讬砖诇诐 讛诪讝讜谉 专拽 讘诪诇讗讻讜转 砖讬注砖诐 讜讘讛讝诪谞讜转 专讘讜转 砖讬爪讟专讱 讘讛诐 诇讞砖讘 讜诇讛砖转讻诇 谞诪爪讗 诇讜 讛讻讞 讛砖讻诇讬 诇讝讻讜专 讘讜 讛诪诇讗讻讜转 讛讛诐 讜谞诪爪讗 诇讜 讙诐 讻谉 讻诇讬诐 讟讘注讬讬诐 诇注砖讜转 讘讛诐 讛诪诇讗讻讜转 讛讛诐 专爪讜谞讬 诇讜诪专 讛讬讚讬诐 讜讛专讙诇讬诐 讻讬 讛专讙诇讬诐 讗讬谞诐 讻诇讬 诇讛诇讬讻讛 讘诇讘讚 讜驻专讟讬 讝讛 讛讻诇诇 谞讜讚注讬诐 讗爪诇 讗谞砖讬 讛讞讻诪讛 讛谞讛 讻讘专 讛转讘讗专 砖讛讙讜祝 讻讜诇讜 爪专讬讱 讛诪爪讗讜 (诪讘诇讬) [诪驻谞讬] 转讻诇讬转 讗' 讜讛讬讗 拽讘诇转 讛诪讝讜谉 诇讛转诪讚转 讛讙讜祝 讜讛讜诇讚转 讛讚讜诪讛 诇讜 (诇讛转讬讞讚讜转) [诇讛转诪讚转] 诪讬谉 讛讙讜祝 讛讛讜讗 讜讻砖转讛讬讛 讛转讻诇讬转 讛讛讬讗 诪住讜诇拽转 诪讘诇讬 讛讬讜转 爪专讬讱 讗诇讬讛 专爪讜谞讬 诇讜诪专 讘注讛"讘 砖讻讘专 讘讬讗专讜 诇谞讜 讛诪讜谉 讛讞讻诪讬诐 砖讗讬谉 讘讜 诇讗 讗讻讬诇讛 讜诇讗 砖转讬讛 讗"讻 讛讜讗 讘讬讗讜专 诇讛注讚专 讛讙讜祝 砖讛拽讘"讛 讬转注诇讛 诇讗 讬诪爪讬讗 讚讘专 诇讘讟诇讛 讻诇诇 讜诇讗 讬注砖讛 讚讘专 讗诇讗 诪驻谞讬 讚讘专 讜讞诇讬诇讛 诇讜 讜讞住 砖讬讛讬讜 驻注讜诇讜转讬讜 讛诪转讜拽谞讜转 讻驻注讜诇讜转 注讜讘讚讬 讛爪诇诪讬诐 讗砖专 注讬谞讬诐 诇讛诐 讜诇讗 讬专讗讜 讗讝谞讬诐 诇讛诐 讜诇讗 讬砖诪注讜 讗祝 诇讛谉 讜诇讗 讬专讬讞讜谉 讻谉 讛拽讘"讛 讗爪诇 讗诇讜 讬讘专讗 讙讜驻讜转 讻诇讜诪专 讗讬讘专讬诐 砖诇讗 诇注砖讜转 讘讛诐 诪讛 砖谞讘专讗讜 讘注讘讜专讜 讻诇诇 讜诇讗 诇砖讜诐 住讬讘讛 讜讗讜诇讬 讘谞讬 讛注讛"讘 讗爪诇 讗诇讜 讗谞砖讬诐 讗讬谞诐 讘注诇讬 讗讬讘专讬诐 讗讱 讛诐 讙讜驻讜转 注诇 讻诇 驻谞讬诐 讜讗讜诇讬 讛诐 注讙讜诇讬诐 讻讻讬讚讜专 讗讜 讗专讜讻讬诐 讻爪讜专转 讛注诪讜讚讬诐 讗讜 诪专讜讘注讬谉 讘讗专讻谉 讜讘专讞讘谉 讜讘拽讜诪转诐 讜专讬讘讜注谉 砖讜讛 诇讻诇 专讜讞 讻爪讜专转 讛注拽讘 讜讗讬谉 讗诇讜 讗诇讗 砖讞讜拽 讜诪讬 讬转谉 讜讛讞专砖 讬讞专讬砖讜谉 讜转讛讬 诇讛诐 诇讞讻诪讛 讜讛住讬讘讛 讘讻诇 讝讗转 诪讛 砖讘讬讗专谞讜讛讜 诪讛讬讜转 讛讛诪讜谉 讗讬谉 讘注讬谞讬讛诐 诪爪讬讗讜转 讗诇讗 诇讙讜祝 讗讜 诪讛 砖讬诪爪讗 讘讙讜祝 讜诪讛 砖讗讬谞讜 讙讜祝 讜诇讗 讘讙讜祝 讗讬谞讜 谞诪爪讗 讘注讬谞讬讛诐 讜讻诇 讗砖专 讬专爪讜 诇讞讝拽 (讛诪爪讬讗) [诪爪讬讗讜转] 注谞讬谉 讗讞讚 讬讜住讬驻讜讛讜 讙讜讬讜转 专爪讜谞讬 诇讜诪专 讬讜住讬驻讜 注讜讘讬 诇注爪诐 讙讜讬转讜. 注讚 讛谞讛 讚讘专讬讜 讘注谞讬谉 讛讝讛 讘讚专讱 拽爪专讛. 讜注讜讚 讻转讘 讘转砖讜讘讛 讛讛讬讗:



讜讻讘专 谞住转驻拽讜 讙"讻 讗谞砖讬诐 讗讞专讬诐 讘讚讘专讬谞讜 讘住讜祝 讛讞讬讘讜专 (驻讬"讗 诪讛诇' 诪诇讻讬诐 讛"讙) 讘诪拽讜诐 砖讗诪专谞讜 讚讘专 砖讝讛 诇砖讜谞讜 讗诇 讬注诇讛 注诇 讚注转讱 砖讛诪诇讱 讛诪砖讬讞 爪专讬讱 诇注砖讜转 讗讜转讜转 讜诪讜驻转讬诐 讜诪讞讚砖 讚讘专讬诐 讘注讜诇诐 讗讜 诪讞讬讛 诪转讬诐 讜讻讬讜爪讗 讘讚讘专讬诐 讗诇讜 讻讜' 讜讛讘讗谞讜 专讗讬讛 注诇 讝讛 讻诪讛 砖讘讗专谞讜讛讜 讜讞砖讘讜 拽爪转 讞诇讜砖讬 讛注讬讜谉 讝讗转 讛讻讞砖讛 诇转讞讬讬转 讛诪转讬诐 讜讗谞讞谞讜 诇讗 讗诪专谞讜 讝讜诇转讬 砖讛诪砖讬讞 诇讗 讬讘讜拽砖 诪诪谞讜 砖讬注砖讛 诪讜驻转 砖讬讘拽注 讬诐 讗讜 讬讞讬讛 诪转 注诇 讚专讱 讛诪讜驻转 诪驻谞讬 砖讗讬谉 诪讜驻转 诪讘讜拽砖 诪诪谞讜 讗讞专讬 砖讬注讚讜谞讜 讘讜 讛谞讘讬讗讬诐 讗砖专 谞转讗诪转讛 谞讘讬讗转诐 讜诇讗 讬转讞讬讬讘 诪讛诪讗诪专 讛讝讛 诇讜诪专 砖讛砖诐 诇讗 讬讞讬讛 讛诪转讬诐 讘专爪讜谞讜 讻砖讬专爪讛 讜诇诪讬 砖讬专爪讛 讗诐 讘讬诪讬 讛诪砖讬讞 讗讜 诇驻谞讬讜 讗讜 讗讞专讬 诪讜转讜 注讚 讻讛 讚讘专讬讜 讘注谞讬谉 讛讝讛 讜注讜讚 谞讜住祝 注诇讬讛诐 讚讘专讬诐 专讘讬诐 砖讗谞讜 注转讬讚讬诐 诇讛讘讬讗诐 讘驻专拽 讝讛 讘注讝专转 讛' 讗诇讗 砖讗讬谞诐 诪注谞讬谉 讚讘专讬谞讜 讝讛 砖讛转讞诇谞讜 诇讚讘专 讘注谞讬谉 讛注讛"讘 讜讗讞专讬 讗砖专 住讚专谞讜 讚讘专讬讜 讘注谞讬谉 讛注讛"讘 砖讗讬谉 讘讜 讙讜祝 诇驻讬 住讘专转讜:



谞转讞讬诇 诇讻转讜讘 住讘专转谞讜 讜讟注诪谞讜 讘注讛"讘 砖讗讬谉 讘讜 讗讻讬诇讛 讜砖转讬讛 诇讜诪专 砖讬砖 讘讜 讙讜祝 讜讙讜讬讛 讻讗砖专 讻转讘讜 讞讻诪讬 讛诪讞拽专 诪谉 讛讙讗讜谞讬诐 讛专讗砖讜谞讬诐 讜讙诐 诇驻讬 讛拽讘诇讛 讛驻砖讜讟讛 讘讬谉 讻诇 讬砖专讗诇 讜讙诐 讛砖诪讜注讛 讗砖专 讛讘讬讗 专讗讬讛 诪诪谞讛 讛讬讗 诇谞讜 诇注讚讛 讻讬 讛注讛"讘 砖讗诪专讜 砖讗讬谉 讘讜 讗讻讬诇讛 讜砖转讬讛 讬砖 讘讜 讙讜祝 讜讙讜讬讛 砖讗诐 讗讬谉 讘讜 讙讜祝 讜讙讜讬讛 诪驻谞讬 诪讛 讛讜爪专讱 诇讜诪专 砖讗讬谉 讘讜 讻诇 讗诇讜 讛讬讛 诇讜 诇讜诪专 砖讗讬谉 讘讜 讙讜祝 讜谞诪爪讗讜 讻诇 讗诇讜 讘讟诇讬谉 诪讗诇讬讛谉 讜讻讬 讗诇讜 讗诪专 砖讗讬谉 讘讜 讙讜祝 讻诇讜诐 转注诇讛 注诇 讚注转 讗讚诐 砖讬砖 讘讜 讗讻讬诇讛 讜砖转讬讛 讗讜 诪砖讗 讜诪转谉 讜驻专讬讛 讜专讘讬讛 讜讻讘专 讘讗专谞讜 讚讘专 讝讛 驻注诐 讗讞专转 讘转讞讬诇转 讚讘专谞讜 讝讛 讜注讜讚 诇讚讘专讬讜 讛专讬 讛谞驻砖 讬讻讜诇讛 诇驻讟讜专 讗转 注爪诪讛 诪谉 讛讚讬谉 讻砖讗诇转 讗谞讟讜谞讬谞讜住 诇专'. 讜讗"转 砖讗讬谉 讛讙讜讬讜转 诪拽讘诇讜转 注讜谞砖谉 讜诇讗 砖讻专谉 讗诇讗 讘讬诪讜转 讛诪砖讬讞 诪讛 讬讛讗 注诇讬讛谉 诇注讛"讘 讜诪讛 讬转专讜谉 谞驻砖 讛爪讚讬拽 注诇 讙讜驻讜 诇注讛"讘 砖讛谞驻砖 讝讜讻讛 诇讞讬讬诐 砖讗讬谉 诇讛诐 讛驻住拽 讜讛讙讜祝 讗讬谞讜 讝讜讻讛 诇讻讱 讗诐 讘注讘讜专 诪注诇转 讛谞驻砖 讘注爪诪讛 砖讛讬讗 讟讛讜专讛 讜讝讻讛 诪谉 讛讙讜祝 讛诇讗 讗讘 讗讞讚 诇讻讜诇诐 讗诇 讗讞讚 讘专讗诐 讜讻讜' 讜讛诇讗 讬讚 砖谞讬讛诐 砖讜讛 讘讬谉 讘爪讚拽转诐 讘讬谉 讘专砖注转诐 讘诪讛 讝讻转讛 讛谞驻砖 讬转专 诪谉 讛讙讜祝 讜注讜讚 砖讛专讬 诪砖谞讛 砖诇讬诪讛 砖谞讬谞讜 讘讗谞砖讬 住讚讜诐 砖讗讬谉 诇讛诐 讞诇拽 诇注讛"讘 讗讘诇 注讜诪讚讬谉 讘讚讬谉 讜诪专讗讬谉 讛讚讘专讬诐 砖注诪讬讚讛 讝讜 讘讚讬谉 诇注讛"讘 讛讬讗 诪诪"砖 讘注讚转 爪讚讬拽讬诐 讗讬谞谉 注讜诪讚讬谉 讗讘诇 注讜诪讚讬谉 讛谉 讘注讚转 专砖注讬诐 讜谞专讗讬谉 讛讚讘专讬诐 砖讗讬谉 诇讛诐 讞诇拽 讘砖讻专 讗讘诇 注讜诪讚讬谉 讘讚讬谉 诇拽讘诇 注讜谞砖谉 讜讗"转 砖讛注"讘 讗讬谉 讘讜 诇讗 讙讜祝 讜诇讗 讙讜讬讛 谞诪爪讗转 讗讜诪专 砖注诪讬讚转 讛专砖注讬诐 讘讚讬谉 诇注讛"讘 讘谞驻砖讜转 诇讘讚谉 讛诐 讜讗"讻 诪讛 讬转专讜谉 诇讙讜祝 讛专砖注 注诇 谞驻砖讜 砖谞驻砖讜 注讜诪讚转 诇讚讬谉 诇拽讘诇 注谞砖讛 讜讙讜驻讜 讗讬谞讜 注讜诪讚 讘讚讬谉 诇拽讘诇 注讜谞砖讜. 讜注讜讚 讗"讻 谞诪爪讗 诇讙讜祝 讛专砖注 讬转专讜谉 注诇 谞驻砖讜 讜诇谞驻砖 讛爪讚讬拽 讬转专讜谉 注诇 讙讜驻讜 讜讗诐 转讗诪专 砖谞驻砖 讛专砖注 谞讻专转转 讘讛讻专转 讙讜讬转讜 讘讬诪讜转 讛诪砖讬讞 讗讜 讘住讜驻谉 讗"讻 诪讬 讘专砖注讬诐 注讜诪讚 讘讚讬谉 诇注讜诇诐 讛讘讗 讗诐 讙讜驻谉 讛专讬 讻讘专 诪转 讜讗诐 谞驻砖诐 讛专讬 讻讘专 谞讻专转讛 讜讛砖诐 诇谞驻砖 诪注诇讛 讬转讬专讛 讘讚讬谉 注诇 讛讙讜祝 谞专讗讛 诪讚注转讜 砖讗讬谉 讛砖讻专 讜讛注讜谞砖 诇注讜诇诐 讛讘讗 诇驻讬 诪注砖讬讛诐 砖诇 讘专讬讜转 讜诇驻讬 诪讚转 讛讚讬谉 讗诇讗 诇驻讬 讛讟讘注 砖讛谞驻砖 砖讬砖 讘讟讘注讛 诇讛砖讗专 转砖讗专 讜讛讙讜祝 砖讟讘注讜 诇讻诇讜转 讬讻诇讛 讜谞诪爪讗转 诪讚转 讛讚讬谉 诇讜拽讛 讘砖谞讬 讛注讜诇诪讜转 讘注讜诇诐 讛讝讛 讜讘注讜诇诐 讛讘讗 讜讙诐 谞驻砖 讛爪讚讬拽 讜讛专砖注 诇驻讬 讛专注讛 讛讝讗转 讗讬谞谉 谞讬讚讜谞讜转 诇驻讬 诪注砖讬讛诐 讗诇讗 诇驻讬 讚注转谉 诇驻讬 砖讛谞驻砖 砖讬讜讚注转 讗转 讘讜专讗讛 讘诪讜驻转讬 讛讞讻诪讛 讛讬讗 谞砖讗专转 诪驻谞讬 讛讚注转 砖讘讛 砖讛讬讗 拽讬讬诪转 诇注讜诇诐 讜讛谞驻砖 砖讗讬谞讛 讬讜讚注转 讗转 讘讜专讗讛 讘诪讜驻转讬 讛讞讻诪讛 转讻专转 讗注"驻 砖讬砖 讘讬讚讛 转讜专讛 讜诪注砖讬诐 讟讜讘讬诐 讜谞诪爪讗 砖讗讬谉 诇转讜专讛 讜诇诪注砖讬诐 讟讜讘讬诐 讬转专讜谉 诇注讜诇诐 讛讜讗讬诇 讜讛讚讘专 转诇讜讬 讘讟讘注 砖讗诐 转讗诪专 讬砖 诇讛谉 讬转专讜谉 谞诪爪讗 砖讗讬谉 讛讚讘专 转诇讜讬 讘讟讘注 讗诇讗 讻诇 讗讞讚 讜讗讞讚 谞讬讚谉 诇驻讬 诪注砖讬讜 讙诐 诇驻讬 讗讛讘转讜 讜讬专讗转讜 讜讚注讜转讬讜 讜谞诪爪讗 讚讬谉 讛讙讜祝 讜讚讬谉 讛谞驻砖 砖讜讬谉 诇注讜诇诐 讛讘讗 讛讜讗讬诇 讜砖谞讬讛诐 砖讜讬谉 讘诪注砖讬讛诐 讗诐 讟讜讘讬诐 讜讗诐 专注讬诐 讜讗诐 诪驻谞讬 讛讟注诐 砖讗诪专 讛专讘 讘讗讙专转讜 讻讬 诪讗讞专 砖讛注讜诇诐 讛讘讗 讗讬谉 讘讜 诇讗 讗讻讬诇讛 讜诇讗 砖转讬讛 讜诇讗 转砖诪讬砖 谞诪爪讗讜 讗讬讘专讬 讛讙讜祝 讛注砖讜讬谉 诇讻诇 讗诇讜 讘诇讘讚 谞专讗讬谉 诇讘讟诇讛 讜讗讬谉 讛拽讘"讛 注讜砖讛 讚讘专 诇讘讟诇讛 讻砖讗转讛 诪讚拽讚拽 讘讚讘专 讗转讛 诪讜爪讗 砖讗讬谉 转讞讬讬转 讛讙讜驻讜转 诇注讜诇诐 讛讘讗 诇讘讟诇讛 诪驻谞讬 砖诇砖讛 讟注诪讬诐. 讛讟注诐 讛专讗砖讜谉 诇驻讬 砖诪讚转 讛讚讬谉 谞讜转谞转 砖讬拽讘诇讜 讛讙讜驻讜转 注谞砖谉 讗讜 砖讻专谉 讘谞驻砖讜转 讛讜讗讬诇 讜砖谞讬讛诐 砖讜讬谉 讘诪注砖讛 讗诐 讟讜讘 讜讗诐 专注. 讜讗诐 转讗诪专 讗诐 讻谉 讬砖诪砖讜 讛讗讬讘专讬诐 诪注讬谉 诪诇讗讻转谉 讜讗诇 转讛讬 讘专讬讗转 讛讗讘专讬诐 讛讛诐 诇讘讟诇讛 讗讬谞诐 诇讘讟诇讛 砖讛专讬 讬砖 讘讛诐 转讜注诇转 讙讚讜诇讛 诇讛讜讚讬注 诇讘讗讬 注讜诇诐 讙讘讜专转讜 砖诇 诪拽讜诐 砖讛讜讗 讬讻讜诇 诇讛讞讬讜转 讗转 讛讙讜讬讜转 诇注讜诇诐 讘诇讬 讗讻讬诇讛 讜砖转讬讛 讜砖讛讜讗 讬讻讜诇 诇讘专讜讗 讗讬讘专讬诐 砖讬砖 讘讟讘注谉 诇讛转讗讜讜转 诇讗讻讬诇讛 讜砖转讬讛 讜诇驻专讬讛 讜专讘讬讛 讜诇转砖诪讬砖 讜讛讜讗 讬讻讜诇 诇砖谞讜转 讗转 讟讘注诐 讻讚讬 砖诇讗 讬转讗讜讜 诇讚讘专讬诐 讛讛诐 讗注"驻 砖诇讗 讞住专 讘讛诐 讜诇讗 讗讜讚注:



讜诪爪讗谞讜 讚讜讙诪转 讚讘专 讝讛 讘讗讻讬诇转 讛诪谉 讜讬注谞讱 讜讬专注讬讘讱 讻讜' 诇诪注谉 讛讜讚讬注讱 讻讬 诇讗 注诇 讛诇讞诐 诇讘讚讜 讬讞讬讛 讛讗讚诐 讻讬 注诇 讻诇 诪讜爪讗 驻讬 讛' 讬讞讬讛 讛讗讚诐 讜注讜讚 砖诪讚转 讛讚讬谉 谞讜转谞转 砖讬拽讘诇 讻诇 讗讘专 讜讗讘专 注谞砖讜 讗讜 砖讻专讜 讻讚专讱 砖讛讬讛 讘砖注转 专砖注转讜 讗讜 爪讚拽转讜 讜讻讬讜谉 砖诪讚转 讛讚讬谉 砖诇 拽讘"讛 谞讜转谞转 诇讛砖驻讬注 诇爪讚讬拽讬诐 讻讝讗转 砖讬讞讬讜 讘诇讬 讗讻讬诇讛 讜砖转讬讛 讜讘诇讬 注诪诇 讜爪注专 讜谞讛谞讬谉 诪讝讬讜 砖讻讬谞讛 砖讛讬讗 诪注诇讛 讙讚讜诇讛 注讚 诪讗讚 讜讗讬谉 诇谞讘专讗讜转 诪注诇讛 讙讚讜诇讛 诪诪谞讛 讛专讬 讛讙讜祝 讜讛谞驻砖 砖讜讬谉 讘讛 砖讻讬讜谉 砖诪讚转 讛讙讜驻讜转 讜讛谞驻砖讜转 砖讜讛 讘讚讬谉 砖讬讝讻讜 砖谞讬讛诐 诇诪注诇讛 讝讜:



讜讛转诪讛 讛讙讚讜诇 讘注讬谞讬 讞讜抓 诪讻诇 讝讛 诇讚讘专讬 讛专讘 砖谞转谉 讟注诐 诇讚讘专讬讜 讘讛注讚专 讛讙讜祝 诇驻讬 砖讗讬谉 讛拽讘"讛 注讜砖讛 讚讘专 诇讘讟诇讛 讜讗诐 讬讜讻诇 诇讜诪专 讻谉 注诇 [讙讜讬讜转 讛爪讚讬拽讬诐] 诪讛 讬注砖讛 讘讙讜讬讜转 讛专砖注讬诐 讜讛诇讗 讛讚讬谉 谞讜转谉 砖讬讘专讗 诇讛诐 讗讘专讬诐 砖讬砖 讘讛谉 转讗讜讛 讻讚讬 砖转诪谞注 诪讛谉 转讗讜转诐 讻注谞讬谉 砖谞讗诪专 (讗讬讜讘 诇"讞) 讜讬诪谞注 诪专砖注讬诐 讗讜专诐 讜讗讬谉 讚讘专 讝讛 诇讘讟诇讛 讜注讜讚 转诪讛 讗谞讬 讗诐 讬讜讻诇 诇讛注诪讬讚 讗转 讛讘专讬讬转讗 讛砖谞讜讬讛 讘砖诐 转谞讗 讚讘讬 讗诇讬讛讜 (诇拽诪谉 爪"讘) 诪转讬诐 砖注转讬讚 讛拽讘"讛 诇讛讞讬讜转 讘讬诪讜转 讛诪砖讬讞 砖讜讘 讗讬谞谉 讞讜讝专讬谉 诇注驻专谉 讗诇讗 讗诐 讛讜爪讬讗讛 诪驻砖讟讛 诇讜诪专 砖诪转讬诐 讛诇诇讜 讛讗诪讜专讬诐 讘讛 诇讗 诪转讬诐 诪诪砖 讛诐 讗诇讗 讛注讜诇讬诐 诪讘讜专 讛讙诇讜转 讛诐 讛谞拽专讗讬诐 讻讗谉 诪转讬诐 砖注转讬讚 讛拽讘"讛 诇讛讞讬讜转谉 诇讬诪讜转 讛诪砖讬讞 讜诪讛 砖讗诪专讜 讗讬谞诐 讞讜讝专讬诐 诇注驻专谉 砖讗讬谞诐 讞讜讝专讬诐 诇讙诇讜转诐 讜诇注谞讬讜转 砖讛讬讜 讘讜 诪转讞诇讛 讻注谞讬谉 砖谞讗诪专 讘转诪讜专转 讛注谞讬谉 讛讝讛 诪拽讬诐 诪注驻专 讚诇 讗诇讗 砖讗讬谉 讗谞讜 讬讜讚注讬诐 讗讬讱 讬讜讻诇 诇驻转讜专 诪讛 砖讗诪专讜 讜讗诐 转讗诪专 讗讜转诐 讗诇祝 砖谞讬诐 砖讛拽讘"讛 诪讞讚砖 讗转 注讜诇诪讜 爪讚讬拽讬诐 诪讛 转讛讗 注诇讬讛诐 讻讜' 讜注讜讚 讗诐 诇讗 讚讘专讛 讛讘专讬讬转讗 讗诇讗 讘注讜诇讬诐 诪讘讜专 讛讙诇讜转 砖讗讬谞诐 讞讜讝专讬诐 诇讙诇讜转诐 诇诪讛 讚讘专讛 讘诇砖讜谉 住转讜诐 讻讝讛 讜讻讬 诇讛讟注讜转 讗转 讛讘专讬讜转 讘讗讛 讜讗讬 讗转讛 讬讻讜诇 诇讚诪讜转 讚讘专 讝讛 诇砖讗专 讚讘专讬诐 讛讻转讜讘讬诐 讜讛讗诪讜专讬诐 讚专讱 诪砖诇 诇驻讬 砖讗讬 讗转讛 诪讜爪讗 讘讚讘专 讛讗诪讜专 注诇 讚专讱 讻讝讜 讗诇讗 诪驻谞讬 讗讞讚 诪砖谞讬 讟注诪讬诐. 讛专讗砖讜谉 讘讝诪谉 砖讗讬谉 讛诇砖讜谉 讬讻讜诇讛 诇讘讗专 讗转 讛注谞讬谉 诇讘专讬讜转 讗诇讗 注"讬 诪砖诇 讜讚诪讬讜谉 讻注讬谉 诇砖讜谉 讗讘专讬诐 讛讗诪讜专讬诐 讘诪拽讜诐 讬转注诇讛 诪讻诇 讝讛 讜讘讝讜 讜讻讬讜爪讗 讘讛 讗诪专讜 讞讻诪讬诐 讚讘专讛 转讜专讛 讻诇砖讜谉 讘谞讬 讗讚诐. 讜讛讟注诐 讛砖谞讬 讘讝诪谉 砖讛注谞讬谉 讛讛讜讗 专讗讜讬 诇住转诪讜 诪谉 讛讘专讬讜转 讻注谞讬谉 讛拽抓 砖谞讗诪专 诇讚谞讬讗诇 讘诇砖讜谉 住转讜诐 讜讝专讝讜讛讜 诇住转讜诐 讗转 讛讚讘专讬诐 诪驻谞讬 砖讛讬讛 专讞讜拽 诪讗讚 诪谉 讛注转 讛讛讬讗 砖谞' 讘讛 讜讗诇讜 谞讜讚注 讘注转 讛讛讬讗 砖讛讬讛 专讞讜拽 讻诇 讻讱 讻诪讛 诪专砖注讬 讬砖专讗诇 讛讬讜 讗讝 讜讙诐 注转讛 砖讛讬讜 讬讜爪讗讬诐 诪谉 讛讻诇诇 讗讘诇 讘专讬讬转讗 讝讜 讗讬谉 讘讛 讗讞转 诪讻诇 讗诇讜 讜讗诇讜 诇讗 讚讘专讛 讗诇讗 讘注讜诇讬谉 诪注驻专 讚诇讜转谉 讜讙诇讜转谉 诇讜诪专 砖讗讬谉 讞讜讝专讬谉 诇讗讜转讜 注驻专 诇诪讛 住转诪讛 讗转 讚讘专讬讛 讜讻讬 诇讛讟注讜转 讗转 讛讘专讬讜转 讛讬讗 爪专讬讻讛 诇讛讘讟讬讞谉 讘讚讘专 砖讗讬谞讜 注转讬讚 诇讛讬讜转 讜讗注"驻 砖讗讬 讗驻砖专 诇讜诪专 砖讗讬谉 讘专讬讬转讗 讝讜 砖谞讜讬讛 讗诇讗 诇讚讘专讬 讛讗讜诪专 讘诪转讬诐 砖讛讞讬讛 讬讞讝拽讗诇 讘讗诪转 诪砖诇 讛讬讛 讗讘诇 诇讚讘专讬 讛讗讜诪专 砖讛讬讜 讜讗讞专 讻讱 诪转讜 讬诇驻讬谞谉 诪诪转讬诐 砖讛讞讬讛 讬讞讝拽讗诇 讻讚讗诪专讬' 注诇讛 讘讛讚讬讗 讜谞讬诇祝 诪诪转讬诐 砖诪转讜 诇讗讞专 注诪讬讚转谉 讜讛砖讘谞讜 住讘专 诇讛 讻诪讗谉 讚讗诪专 讘讗诪转 诪砖诇 讛讬讛 讜注讜讚 讬砖 诇诇诪讜讚 诪砖诐 砖讗讬谉 讚讘专讬 讛讘专讬讬转讗 讛讝讗转 讚讘专讬 拽讘诇讛 讗诇讗 讚讘专讬 住讘专讗 讘注诇诪讗 砖讗诇讜 讛讬讜 讚讘专讬 拽讘诇讛 讛讬讗讱 讛讬讛 注讜诇讛 注诇 讚注转谞讜 诇诇诪讜讚 诪诪转讬诐 砖讛讞讬讛 讬讞讝拽讗诇 讜讻讬 诪驻谞讬 砖诪转讜 讗诇讜 谞讻驻讜专 讘拽讘诇讛 砖讘讬讚谞讜 讘诪转讬诐 砖注转讬讚讬谉 诇讞讬讜转 讘讬诪讜转 讛诪砖讬讞 讜谞转讞讬讬讘 诇讜诪专 砖讻诇 讛诪转讬诐 砖注转讬讚讬谉 诇讞讬讜转 住讜驻谉 诇诪讜转 讜诪讗讞专 砖讗诪专讜 砖讬砖 诇诇诪讜讚 诪谉 讛诪转讬诐 砖讛讞讬讛 讬讞讝拽讗诇 谞专讗讛 砖讚讘专讬 讛转谞讗 诪住讘专讗 讛诐 砖讬砖 专砖讜转 诇讞讜诇拽 诇讞诇讜拽 注诇 讘专讬讬转讗 讝讜 讜诇讜诪专 砖诪转讬诐 砖注转讬讚 讛拽讘"讛 诇讛讞讬讜转谉 诇讬诪讜转 讛诪砖讬讞 讞讜讝专讬谉 诇注驻专谉 讗驻"讛 讚讜拽讗 讘讬诪讜转 讛诪砖讬讞 讗讘诇 诇注讜讛"讘 讛讻诇 诪讜讚讬诐 砖讗讬谉 砖诐 诪转讬诐 砖谞讗诪专 (讬砖注讬讛 讻"讛) 讘诇注 讛诪讜转 诇谞爪讞 讜诇讗 诪驻谞讬 砖讗讬谉 讘讜 讙讜祝 砖讛专讬 讛诪砖谞讬讜转 讜讛砖诪讜注讜转 砖讗讬谉 讘讛诐 诪讞诇讜拽转 诪注讬讚讜转 砖讬砖 讙讜祝 讻讗砖专 讘讬讗专谞讜:



讜讗诐 转砖讗诇 诇讚讘专谞讜 砖讗诪专谞讜 砖讛注讛"讘 讛砖谞讜讬 讘诪砖谞转谞讜 讛讜讗 讛注讜讛"讘 讘讗讞专讜谞讛 讗讞专讬 讬诪讜转 讛诪砖讬讞 讜讛讜讗 讛注讜诇诐 砖诪砖诇诪讬谉 讘讜 砖讻专 诇爪讚讬拽讬诐 讜谞驻专注讬诐 讘讜 诪谉 讛专砖注讬诐 讜讻讘专 谞转讘专专 诇讚讘专讬 讛讻诇 砖讗讬谉 讘讜 诇讗 讗讻讬诇讛 讜诇讗 砖转讬讛 讗"讻 诪讛 专讗讬讛 诇讛诐 诪谉 讛驻住讜拽 砖谞讗诪专 讘讜 诇注讜诇诐 讬讬专砖讜 讗专抓 讜讻讬 诪讗讞专 砖讗讬谉 讗讻讬诇讛 讜砖转讬讛 讬专讜砖讛 讝讜 诇诪讛 讜讗专抓 讝讜 诇诪讛 讜讻讬 讬砖 砖诐 拽谞讗讛 讗讜 诪诇讞诪讛 讗讜 讞住专讜谉 讻诇 讚讘专 讻讚讬 砖讬讘讟讬讞诐 讘讬专讜砖转 讛讗专抓 讻讚讬 砖讬讗讻诇讜 驻讬专讜转讬讛 讜讬拽讞讜 诇讛诐 讻住驻讛 讜讝讛讘讛 讜诪专讗讬谉 讛讚讘专讬诐 砖讗讬谉 诪砖谞讛 讝讜 诪讚讘专转 讗诇讗 讘讬诪讜转 讛诪砖讬讞 砖讬砖 讘讜 讗讻讬诇讛 讜砖转讬讛 讜讛讜讗 讛谞拽专讗 讻讗谉 讛注讜诇诐 讛讘讗 讜讻谉 转讞讬讬转 讛诪转讬诐 讛讗诪讜专 讘讛 讛讬讗 讻讛讛讬讗 转讞讬讬转 讛诪转讬诐 讛注转讬讚讛 诇讛讬讜转 讘讬诪讜转 讛诪砖讬讞:



讜注讜讚 专讗讬讛 诇讚讘专 诪讚专讘讬 讬讜讞谞谉 讚讗专"讬 诪谞讬谉 诇转讞讬讬转 讛诪转讬诐 诪谉 讛转讜专讛 砖谞讗诪专 讜谞转转诐 诪诪谞讜 转专讜诪转 讛' 诇讗讛专谉 讛讻讛谉 讜讻讬 讗讛专谉 诇注讜诇诐 拽讬讬诐 砖谞讜转谞讬谉 诇讜 转专讜诪讛 讗诇讗 诪诇诪讚 砖注转讬讚 诇讞讬讜转 讜讬砖专讗诇 谞讜转谞讬谉 诇讜 诪转谞讜转 诪讻讗谉 诇转讞讬讬转 讛诪转讬诐 诪谉 讛转讜专讛 讜转讞"讛 讝讜 讗讬谉 诇讛注诪讬讚讛 讗诇讗 讘讬诪讜转 讛诪砖讬讞 讗讘诇 诇注讜讛"讘 诇讗 讚讗"讻 诪转谞讜转 讛诇诇讜 诪讛 讟讬讘谉 讜讛诇讗 讗讬谉 讘讜 讗讻讬诇讛 讜砖转讬讛 讜讻谉 讻诇 讛谞讬 拽专讗讬 讚诪讬讬转讬 专讘谞谉 讘讙诪专讗 诪讬谞讬讬讛讜 专讗讬讛 诇转讞"讛 讻讙讜谉 诇诪注谉 讬专讘讜 讬诪讬讻诐 讻讜' 讜讻讬 讛讗 讚讻转讬讘 讗讝 讬讘谞讛 讬讛讜砖注 诪讝讘讞 讜讻讙讜谉 讛讗 讚讻转讬讘 拽讜诇 爪讜驻讬讱 谞砖讗讜 拽讜诇 讬讞讚讜 讬专谞谞讜 讻讜诇讛讜 讛谞讬 讜诪讗讬 讚讚诪讬 诇讛讜 讘讬诪讜转 讛诪砖讬讞 拽讗 诪讬讬专讜 讜讻谉 讛讗 讚讻转讬讘 讜专讘讬诐 诪讬砖讬谞讬 讗讚诪转 注驻专 讬拽讬爪讜 讗诇讛 诇讞讬讬 注讜诇诐 讜讗诇讛 诇讞专驻讜转 诇讚专讗讜谉 注讜诇诐 诪专讗讬谉 讛讚讘专讬诐 砖注诇 诪转讬诐 砖讞讬讬谉 讘讬诪讜转 讛诪砖讬讞 谞讗诪专 砖讛专讬 讚讘专 讛诇诪讚 诪注谞讬谞讜 讜讝讛 砖谞讗诪专 讗诇讛 诇讞讬讬 注讜诇诐 诇讜诪专 诇讱 砖爪讚讬拽讬诐 砖注转讬讚 讛拽讘"讛 诇讛讞讬讜转 讘讬诪讜转 讛诪砖讬讞 砖讜讘 讗讬谞诐 讞讜讝专讬诐 诇注驻专谉 讻讚诪讜讻讞 讘讙诪专讗 诇拽诪谉 诪拽专讗 讗讞专讬谞讗 讜讝讛 砖谞讗诪专 讜讗诇讛 诇讞专驻讜转 诇讚专讗讜谉 注讜诇诐 诇讜诪专 诇讱 砖讬砖 诪谉 讛诪转讬诐 砖讞讬讬谉 讘讬诪讜转 讛诪砖讬讞 砖讞讬讬谉 诇拽讘诇 注谞砖谉 砖讗讬谉 注谞砖谉 砖诇 专砖注讬诐 诪转讞讬诇 诪谉 讛注讜讛"讘 讘诇讘讚 讗诇讗 砖讗祝 讘讬诪讜转 讛诪砖讬讞 讬砖 专砖注讬诐 讙诪讜专讬诐 砖讛诐 注讜诪讚讬诐 诇拽讘诇 注谞砖谉 诪谉 讛注转 讛讛讬讗 讜讛诇讗讛 诇讚讜专讬 讚讜专讜转 讜注诇讬讛诐 谞讗诪专 讜讗诇讛 诇讞专驻讜转 诇讚专讗讜谉 注讜诇诐. 讜诪爪讗谞讜 讘谞讘讬讗讬诐 砖讗诪专讜 讻讬讜爪讗 讘讝讜 讘讬砖注讬讛 (住"讜) 讛讜讗 讗讜诪专 讜讬爪讗讜 讜专讗讜 讻讜' 讜讘讬诪讜转 讛诪砖讬讞 讛讻转讜讘 诪讚讘专 砖讛专讬 讚讘专 讛诇诪讚 诪注谞讬谞讜 讚讻转讬讘 诪拽诪讬 讛讻讬谉 讜讛讘讬讗讜 讗转 讻诇 讗讞讬讻诐 诪讻诇 讛讙讜讬诐 诪谞讞讛 诇讛' 讜讻谉 讘诪诇讗讻讬 (讙') 讛讜讗 讗讜诪专 讛谞谞讬 砖讜诇讞 诪诇讗讻讬 讜驻谞讛 讚专讱 诇驻谞讬 讻讜' 讜讘讬诪讜转 讛诪砖讬讞 拽讗讬讬 讻讚诪讜讻讞 诪讚讻转讬讘 讜驻转讗诐 讬讘讜讗 讗诇 讛讬讻诇讜 讛讗讚讜谉 讗砖专 讗转诐 诪讘拽砖讬诐 讜讝讛讜 讛诪诇讱 讛诪砖讬讞 讜讻转讬讘 讜拽专讘转讬 讗诇讬讻诐 诇诪砖驻讟 讜讛讬讬转讬 注讚 诪诪讛专 讘诪讻砖驻讬诐 讜讘诪谞讗驻讬诐 讛专讬 注谞砖谉 砖诇 专砖注讬诐 讗诪讜专 讜讝讛 砖谞讗诪专 (讚谞讬讗诇 讬状讘:讙壮) 讜诪爪讚讬拽讬 讛专讘讬诐 讻讻讜讻讘讬诐 诇注讜诇诐 讜注讚 讚诪砖诪注 砖讛诐 注讜诪讚讬诐 讻讻讜讻讘讬诐 砖注讜诪讚讬谉 诇注讜诇诐 讜注讚 讘诪爪讚讬拽讬 讛专讘讬诐 砖讞讬讬谉 讘讬诪讜转 讛诪砖讬讞 谞讗诪专 讗注"驻 砖讻讘专 谞讗诪专 注诇讬讛谉 讗诇讛 诇讞讬讬 注讜诇诐 砖诇讗 转讗诪专 注讜诇诐 讝讛 讬砖 诇讜 拽爪讘讛 讻注谞讬谉 砖谞讗诪专 讜注讘讚讜 诇注讜诇诐 诇驻讬讻讱 讛讜爪专讱 诇讛讜住讬祝 驻讬专讜砖 诇讚讘专 诇讜诪专 诇注讜诇诐 讜注讚 诇讜诪专 砖讗讬谉 诇讝诪谉 讝讛 拽爪讘讛 讻注谞讬谉 砖谞讗诪专 讛' 讬诪诇讜讱 诇注讜诇诐 讜注讚 砖讗讬谉 诇讜 拽爪讘讛. 讜爪专讬讻讬谉 讗谞讜 注讜讚 诇驻专砖 诇讱 砖讝讛 砖谞讗诪专 讻讗谉 诇注讜诇诐 讜注讚 诇讗 注诇 诪爪讚讬拽讬 讛专讘讬诐 讘诇讘讚 谞讗诪专 讗诇讗 讙诐 注诇 讛诪砖讻讬诇讬诐 谞讗诪专 讜讻谉 驻讬专讜砖 讛讚讘专讬诐 讜讛诪砖讻讬诇讬诐 讬讝讛讬专讜 讻讝讜讛专 讛专拽讬注 讜诪爪讚讬拽讬 讛专讘讬诐 讬讝讛讬专讜 讻讻讜讻讘讬诐 讜讻讜诇诐 注讜诪讚讬诐 诇注讜诇诐 讜注讚 讜讻谉 讛讗 讚讻转讬讘 (砖诐) 讜讗转讛 诇讱 诇拽抓 讜转谞讜讞 讜转注诪讜讚 诇讙讜专诇讱 诇拽抓 讛讬诪讬谉 砖讛讜讗 驻住讜拽 诪讜讻讬讞 注诇 转讞讬讬转 讛诪转讬诐 砖讛专讬 讬注讚讜 讘砖诇砖讛 讝诪谞讬诐 讛专讗砖讜谉 讘注讜讚讜 讞讬 讘注讜讛"讝 讜讝讛讜 砖谞讗诪专 诇讜 诇讱 诇拽抓 讻诇讜诪专 讜讗转讛 诇讱 注转讛 注讚 砖讬讙讬注 讛拽抓 讻注谞讬谉 砖谞讗诪专 诇讜 拽讜讚诐 诇讻谉 诇讱 讚谞讬讗诇 讻讬 住转讜诪讬诐 讜讞转讜诪讬诐 讻讜' 讜讛讝诪谉 讛砖谞讬 诇注转 驻讟讬专转讜 讜讝讛讜 砖讗诪专 诇讜 讜转谞讜讞 讜诪爪讗谞讜 讻诇砖讜谉 讛讝讛 讘诪拽专讗 讚讻转讬讘 (讬砖注讬讛讜 谞状讝:讘壮) 讬谞讜讞讜 注诇 诪砖讻讘讜转诐 砖驻讟讬专转 讛爪讚讬拽 诪谞讜讞讛 讛讬讗 诇讜 诪注诪诇 讛注讜诇诐 讛讝讛 讜讻注谞讬谉 讝讛 讗诪专 讛住驻讚谉 讘诪讜注讚 拽讟谉 (讻"讛:) 讗诇 转讘讻讜 诇讗讘讚讛 砖讛诇讻讛 诇诪谞讜讞讛 讜讘讻诪讛 诪拽讜诪讜转 讗转讛 诪讜爪讗 讘转诇诪讜讚 讻砖诪讝讻讬专讬谉 驻讟讬专转 讛爪讚讬拽 讗讜诪专讬诐 谞讞 谞驻砖讬讛 讙诐 讛诪谞讜讞讛 讛讗诪讜专讛 讘讚谞讬讗诇 讗讬谞讛 讗诇讗 驻讟讬专转讜 砖讛专讬 诇讗 讛讬讛 诪讘讗讬 讘讬转 砖谞讬 讻讚讬 砖谞讗诪专 砖注诇 讘讬讗转 讛讗专抓 谞讗诪专讛 诇讜 讜诇讗 注讜讚 讗诇讗 砖住讜祝 讛驻住讜拽 诪讜讻讬讞 讚讻转讬讘 讜转注诪讜讚 诇讙讜专诇讱 诪讻诇诇 砖诪谞讜讞讛 讝讜 转诪讜专转 讛注诪讬讚讛 讛讬讗 讜讛讝诪谉 讛砖诇讬砖讬 讗砖专 谞讗诪专 诇讜 讜转注诪讜讚 诇讙讜专诇讱 讜讝讜 讛讬讗 注诪讬讚转 讛谞驻砖 讜讛讙讜祝 讻讗讞转 砖诪讗 转讗诪专 砖讛讬讗 注诪讬讚转 讛谞驻砖 讘诇讘讚 诇讗讬讝讛 注谞讬谉 讛讬讗 注讜诪讚转 讜讛诇讗 诪砖注转 诪讬转讛 讛诇讻讛 诇诪谞讜讞讛 讜讛专讬 讛讬讗 爪专讜专讛 讘爪专讜专 讛讞讬讬诐 讜讛讬讻谉 诪注诪讬讚讬谉 讗讜转讛 讛讗 讗讬谉 讛讻转讜讘 诪讚讘专 讗诇讗 讘砖讜讘讛 诇讙讜祝 讜讛专讬 讗谞讜 诪讘讗专讬谉 诇讱 砖讗讬谉 转讞讬讬讛 讝讜 讗诪讜专讛 讗诇讗 讘转讞讬讬转 讛诪转讬诐 诇驻讬 砖谞讗诪专 讘讛 讜转注诪讜讚 诇讙讜专诇讱 讻诇讜诪专 诇讙讜专诇 讛注讜诇讛 诇讱 (讜讛注注) [讜讛注诐] 讛诪讝讜诪谉 诇注讘讜讚转讱. 讜诪砖诪注 诪讻讗谉 砖讛诪转讬诐 砖讞讬讬谉 诇讬诪讜转 讛诪砖讬讞 讗讬谉 讻讜诇诐 注讜诪讚讬诐 讻讗讞转 讗诇讗 讬砖 诪讛诐 诪讜拽讚诐 讛专讘讛 讜诪讗讜讞专 讛专讘讛 讻诇 讗讞讚 讜讗讞讚 诇驻讬 诪注诇转讜 讗讘诇 诇注讜诇诐 讛讘讗 讻讜诇诐 注讜诪讚讬诐 讻讗讞转 砖讛专讬 讛讙讬注 讬讜诐 讛讚讬谉 诇讻讜诇诐 讜讛讙讬注 讛注转 诇讬讟讜诇 讻诇 讗讞讚 讜讗讞讚 注讜谞砖讜 讗讜 砖讻专讜 讛专讗讜讬 诇讜 讜讝讛"砖 讛讻转讜讘 (诪诇讗讻讬 讙壮:讬状讟) 讻讬 讛谞讛 讛讬讜诐 讘讗 讘注专 讻转谞讜专 讜讛讬讜 讻诇 讝讚讬诐 讜讻诇 注讜砖讬 专砖注讛 拽砖 讜讻转讬讘 讜讝专讞讛 诇讻诐 讬专讗讬 砖诪讬 讻讜' 讜注住讜转诐 专砖注讬诐 讻讬 讬讛讬讜 讗驻专 转讞转 讻驻讜转 专讙诇讬讻诐 讘讬讜诐 讗砖专 讗谞讬 注讜砖讛 讗诪专 讛' 爪讘讗讜转:



讜诪讗讞专 砖讘讗专谞讜 砖专讜讘 讛驻住讜拽讬诐 讛诇诇讜 讜讛诪砖谞讬讜转 讛诪讚讘专讬谉 讘转讞讬讬转 讛诪转讬诐 讗讬谉 驻砖讟谉 讗诇讗 讘讬诪讜转 讛诪砖讬讞 讗"讻 讙诐 砖讗专讬转 讛驻住讜拽讬诐 讜讛砖诪讜注讜转 讛诪讚讘专讬诐 讘转讞讬讬转 讛诪转讬诐 讜讘注"讛 住转诐 讻讜诇诐 谞注诪讬讚诐 讘讬诪讜转 讛诪砖讬讞 讜诪讗讬谉 诇谞讜 转讞讬讬转 讛诪转讬诐 诇注讛"讘 讜讬专讗讛 诇谞讜 砖专讜讘 讛诪拽讜诪讜转 砖讝讻专讜 讞讻诪讬诐 讛注讛"讘 讜讚讗讬 诇讗 讚讘专讜 讗诇讗 讘注讛"讘 讘讗讞专讜谞讛 讗讞专讬 讬诪讜转 讛诪砖讬讞 讻讬 讛讗 讚专诪讬谞谉 诇拽诪谉 (住谞讛讚专讬谉 爪"讗:) 拽专讗 讚讞驻专讛 讛诇讘谞讛 讗拽专讗 讚讜讛讬讛 讗讜专 讛诇讘谞讛 讻讗讜专 讛讞诪讛 讜诪驻专拽讬谞谉 诇讗 拽砖讬讗 讻讗谉 讘注讛"讝 讻诇讜诪专 讘讬诪讜转 讛诪砖讬讞 讜讛讬讛 讗讜专 讛诇讘谞讛 讻讜' 讜讻讗谉 讘注讛"讘 讜讞驻专讛 讛诇讘谞讛. 讜诇砖诪讜讗诇 讚讗诪专 讗讬谉 讘讬谉 讛注讛"讝 诇讬诪讜转 讛诪砖讬讞 讗诇讗 砖注讘讜讚 诪诇讻讬讜转 讘诇讘讚 讻讗谉 讘诪讞谞讛 爪讚讬拽讬诐 讻讗谉 讘诪讞谞讛 砖讻讬谞讛 讛讗 诇诪讚转 砖讗讬谉 专讗讜讬 诇拽专讜讗 讛注讛"讘 讗诇讗 讛注讜诇诐 砖讗讞专 讬诪讜转 讛诪砖讬讞 讜讗诪专讬谞谉 谞诪讬 诇拽诪讬讛 (爪"讘.) 讬讞讬 专讗讜讘谉 诇讬诪讜转 讛诪砖讬讞 讜讗诇 讬诪讜转 诇注讛"讘. 讜讛讗 讚转谞谉 讻诇 讬砖专讗诇 讬砖 诇讛谉 讞诇拽 诇注讛"讘 诇讗讜 [讘讬诪讜转 讛诪砖讬讞 拽讗诪专 讗诇讗 讗讛注讛"讘] 讘讗讞专讜谞讛 拽讗讬 (讜讛讗讬) 讚讗讬 讘讬诪讜转 讛诪砖讬讞 诇讬讻讗 诇诪讬诪专 诪讚转谞讬 注诇讛 讜讗诇讜 砖讗讬谉 诇讛谉 讞诇拽 诇注讛"讘 讛讻讜驻专 讘转讞讬讬转 讛诪转讬诐 讜讗诪专讬谞谉 讘讙诪专讗 注诇讬讛 讜讻诇 讻讱 诇诪讛 转谞讗 讛讜讗 讻驻专 讘转讞讬讬转 讛诪讞讬诐 诇驻讬讻讱 诇讗 讬讛讗 诇讜 讞诇拽 讘转讞讬讬转 讛诪转讬诐 讜讗诐 讛注讛"讘 讛砖谞讜讬 讘诪砖谞转讬谞讜 讬诪讜转 讛诪砖讬讞 讛讜讗 驻住讬拽 讜转谞讬 讚讛讻讜驻专 讘转讞讬讬转 讛诪转讬诐 讗讬谉 诇讜 讞诇拽 讘讬诪讜转 讛诪砖讬讞 谞讛讬 讚讗讬 诪讬讬转 诪拽诪讬 讚诇讬转讬 诪砖讬讞 讚讬谉 讛讜讗 砖诇讗 讬讞讬讛 诪讚讛 讻谞讙讚 诪讚讛 讗讘诇 讗诐 讘讗 诪砖讬讞 讘讬诪讬讜 诪驻谞讬 诪讛 讗讬谉 诇讜 讞诇拽 讘讬诪讜转 讛诪砖讬讞 讜讛诇讗 诇讗 讻驻专 讘讬诪讜转 讛诪砖讬讞 讻诇诇 讜诪讛 诪讚讛 讻谞讙讚 诪讚讛 讬砖 讻讗谉 讗诇讗 讜讚讗讬 讗讬谉 讛注讛"讘 讛讝讛 讛砖谞讜讬 讘诪砖谞转讬谞讜 讗诇讗 讛注讛"讘 讘讗讞专讜谞讛 砖讗讬 讗驻砖专 诇讗讚诐 诇讛砖讬讙讜 讗诇讗 注"讬 转讞讬讬转 讛诪转讬诐 诇驻讬 砖讘讬谉 讬诪讜转 讛诪砖讬讞 讜讛注讛"讘 讛注讜诇诐 讞专讘 讻讚讗诪专讬谞谉 诇拽诪谉 (住谞讛讚专讬谉 爪"讝.) 砖讬转讗 讗诇驻讬 砖谞讬 讛讜讬 注诇诪讗 讜讞讚 讞专讘 谞诪爪讗讜 讻诇 讘注诇讬 讞讬讬诐 诪转讬诐 讘谞转讬诐 讻讚讗诪专讬谞谉 讜讗驻讬诇讜 诇转谞讗 讚讘讬 讗诇讬讛讜 讚拽转谞讬 诪转讬诐 砖注转讬讚 讛拽讘"讛 诇讛讞讬讜转谉 诇讬诪讜转 讛诪砖讬讞 砖讜讘 讗讬谞谉 讞讜讝专讬诐 诇注驻专谉 讙诐 讛诐 谞诪爪讗 砖讗讬谉 诪砖讬讙讬谉 讞讬讬 讛注讛"讘 砖诇讗 注"讬 转讞讬讬转 讛诪转讬诐 诇驻讬讻讱 讗诪专讜 讞讻诪讬诐 砖讛讻讜驻专 讘转讞讬讬转 讛诪转讬诐 讗讬谉 诇讜 讞诇拽 诇注讛"讘 诇驻讬 砖讗讬 讗驻砖专 诇讛砖讬讙 讗转 讛注讜诇诐 [讛讘讗] 讗诇讗 注"讬 转讞讬讬转 讛诪转讬诐 讜讻讬讜谉 砖讗讬谉 诇讜 讞诇拽 讘转讞讬讬转 讛诪转讬诐 砖讛专讬 讻驻专 讘讛 谞诪爪讗 砖讗讬谉 诇讜 讞诇拽 诇注讛"讘:



讜注讜讚 专讗讬讛 诇注讛"讘 讛砖谞讜讬 讘诪砖谞转讬谞讜 砖讗讬谞讜 讬诪讜转 讛诪砖讬讞 诪讛讗 讚转谞谉 砖诇砖讛 诪诇讻讬诐 讜讚' 讛讚讬讜讟讜转 讗讬谉 诇讛谉 讞诇拽 诇注讛"讘 讜讗讬 讘讬诪讜转 讛诪砖讬讞 诪转讬 讗讜诪讜转 讛注讜诇诐 诪讗讬 讘注讜 讛转诐 讚拽讗 讚讬讬拽讬 讘讙诪专讗 讘诇注诐 讛讜讗 讚诇讗 讗转讬 诇注诇诪讗 讚讗转讬 讛讗 砖讗专 注讻讜"诐 讗讞专讬谞讬 讗转讜 讜注讜讚 诪讚拽转谞讬 注诇讛 讚讜专 讛诪讘讜诇 讗讬谉 诇讛谉 讞诇拽 诇注讛"讘 讛讗 砖讗专 讙讜讬诐 讬砖 诇讛诐 讞诇拽 讜讗讬 讘讬诪讜转 讛诪砖讬讞 讗诪讗讬 讗诇讗 讜讚讗讬 砖"诪 砖讗讬谉 讛注讛"讘 讛砖谞讜讬 讘诪砖谞转讬谞讜 讗诇讗 讬讜诐 讛讚讬谉 讛讘讗 讗讞专 讬诪讜转 讛诪砖讬讞 讜讚拽讗 诪讬讬转讬 诇讬讛 专讗讬讛 诪讚讻转讬讘 诇注讜诇诐 讬专砖讜 讗专抓 砖驻讬专 拽讗 诪讬讬转讬 砖讛专讬 讬砖讬讘转 讛爪讚讬拽讬诐 诇注讛"讘 诪专讗讬谉 讛讚讘专讬诐 诪讗讞专 砖讬砖 讙讜祝 讗"讻 讬砖讬讘转谉 诇讗 讘砖诪讬诐 讛讬讗 讗诇讗 讘讗专抓 讜诪讗讞专 砖讛讚讘专 讻谉 讛讜爪专讱 诇讜诪专 砖讬讛讬讜 讞讬讬诐 诇注讜诇诐 注诇 驻谞讬 讛讗专抓 讜注讜讚 讛讜爪专讱 诇讜诪专 讻讬 诇讛诐 诇讘讚诐 谞讬转谞讛 讛讗专抓 讻注谞讬谉 砖谞讗诪专 (诪砖诇讬 讘壮:讻状讗.) 讻讬 讬砖专讬诐 讬砖讻谞讜 讗专抓 讜转诪讬诪讬诐 讬讜转专讜 讘讛 讜讝讛讜 转诪讜专转 诪讛 砖谞讗诪专 (砖诐) 讘专砖注讬诐 讜专砖注讬诐 诪讗专抓 讬讻专转讜 讜讘讜讙讚讬诐 讬住讞讜 诪诪谞讛 讜讻注谞讬谉 砖谞讗诪专 (转讛讬诇讬诐 拽状讚:诇状讛) 讬转诪讜 讞讟讗讬诐 诪谉 讛讗专抓. 讜讬"诇 砖讛讟讜讘讛 讛讛讬讗 讛爪驻讜谞讛 诇爪讚讬拽讬诐 诇注讛"讘 讛讬讗 讛谞拽专讗转 讻讗谉 讬专讜砖转 讛讗专抓 讚专讱 诪砖诇 讜讝讜 砖砖谞讬谞讜 讛讻讜驻专 讘转讞讬讬转 讛诪转讬诐 讘讻诇诇 转讞讬讬转 讛诪转讬诐 讛讜讗 讻诇讜诪专 砖讗讬谞讜 诪讜讚讛 讘转讞讬讬转 讛诪转讬诐 [讻诇诇 讜讗驻讬诇讜 讘转讞讬讬讛 砖讘讬谉 讬诪讜转 讛诪砖讬讞 讜讛注讜讛"讘 讜诪讛 砖诪讘讬讗 专"讬 专讗讬讛 诇转讞讬讬转 讛诪转讬诐] 诪诪讛 砖谞讗诪专 讜谞转转诐 诪诪谞讜 转专讜诪转 讛' 诇讗讛专谉 讜讻谉 专讘讬谞讗 讜专讘 讗砖讬 砖讛讘讬讗讜讛讜 专讗讬讛 诪谉 讛驻住讜拽讬诐 讛讗诪讜专讬诐 讘讚谞讬讗诇 讛专讬 讘讬讗专谞讜 诇诪注诇讛 砖讗讬谞诐 诪讚讘专讬诐 讗诇讗 讘讬诪讜转 讛诪砖讬讞 讜讛诪讘讬讗 诪讛诐 专讗讬讛 诇讗 谞转讻讜谉 诇讛讘讬讗 专讗讬讛 注诇 转讞讬讬转 讛诪转讬诐 讛砖谞讜讬讛 讘诪砖谞转讬谞讜 诇讜诪专 砖讝讜 讛讬讗 转讞讬讬转 讛诪转讬诐 讜注讛"讘 讛砖谞讜讬讬谉 讘诪砖谞转讬谞讜 讗诇讗 诇讗 讚讘专讜 讞讻诪讬诐 讗诇讗 讻诇驻讬 讛讗讜诪专讬诐 砖诇讗 谞诪爪讗 专诪讝 诪谉 讛诪拽专讗讜转 诇转讞讬讬转 讛诪转讬诐 讻诇诇 诇讗 讘讬诪讜转 讛诪砖讬讞 讜诇讗 诇注讛"讘 诇驻讬讻讱 讛讘讬讗讜 专讗讬讛 诪谉 讛驻住讜拽讬诐 讛诇诇讜 诇讛讜讻讬讞 砖谞诪爪讗 专诪讝 讘驻住讜拽 诇转讞讬讬转 讛诪转讬诐 诪"诪 讗讘诇 讛注讛"讘 谞诪爪讗 讻转讜讘 讘诪拽专讗 讘讻诪讛 诪拽讜诪讜转 讻注谞讬谉 砖谞讗诪专 (诪诇讗讻讬 讙壮:讬状讟) 讻讬 讛谞讛 讛讬讜诐 讘讗 讘讜注专 讻转谞讜专 讻讜' 讜讻讘专 讘讬讗专 诇谞讜 讛谞讘讬讗 讘驻讬专讜砖 讘住讜祝 讚讘专讬讜 砖讛注讛"讘 砖讛讜讗 讬讜诐 讛讚讬谉 讗讬谞讜 讘讗 讗诇讗 讗讞专 讬诪讜转 讛诪砖讬讞 砖谞讗诪专 讛谞讛 讗谞讻讬 砖讜诇讞 诇讻诐 讗转 讗诇讬讛 讛谞讘讬讗 讻讜' 讜讬讜诐 讝讛 讛讜讗 讬讜诐 讛讚讬谉 砖讗诪专讜 讛谞讘讬讗 拽讜讚诐 诇讻谉 讘讗讜诪专讜 讻讬 讛谞讛 讛讬讜诐 讘讗 讘讜注专 讻转谞讜专 讛讗 诇诪讚转 砖讘讬讗转 讗诇讬讛讜 砖讛讬讗 讘讬诪讜转 讛诪砖讬讞 诇驻谞讬 讛注讛"讘 讛讬讗:



讜讻谉 注谞讬谉 讛注讛"讘 谞诪爪讗 诪驻讜专砖 讘讚讘专讬 专讘讜转讬谞讜 讘驻讬专讜砖 讘讻诪讛 诪拽讜诪讜转 讘讗讜诪专诐 讛注讛"讘 讗讬谉 讘讜 诇讗 讗讻讬诇讛 讜诇讗 砖转讬讛 讻讜' 讜讛讚讘专 讬讚讜注 砖讗讬谉 讚讘专讬诐 讛诇诇讜 讗诪讜专讬诐 讘讬诪讜转 讛诪砖讬讞 讻诇诇 砖讛专讬 讬砖 讘讛谉 讗讻讬诇讛 讜砖转讬讛 讜诇讗 谞讗诪专讜 讗诇讗 讘注讛"讘 讜诪砖诐 讗转讛 诇诪讚 砖讬砖 讘讜 转讞讬讬转 讛诪转讬诐 讻讗砖专 讘讬讗专谞讜 讻诪讛 驻注诪讬诐 讜讻谉 讗讜诪专 讬讞讬 专讗讜讘谉 讘注讛"讝 讜讗诇 讬诪讜转 诇注讛"讘. 讜讛讗 讚讗诪专讬谞谉 诇拽诪谉 讘驻专拽讬谉 (住谞讛讚专讬谉 爪"讗:) 注讜诇讗 专诪讬 讻转讘 讘诇注 讛诪讜转 诇谞爪讞 讜讻转讬讘 讻讬 讛谞注专 讘谉 诪讗讛 砖谞讛 讬诪讜转 诇讗 拽砖讬讗 讻讗谉 讘讬砖专讗诇 讻讗谉 讘讗讜诪讜转 讛注讜诇诐 讜讗讜拽讬诪谞讗 讘讛谞讱 讚讻转讬讘 讘讛讜 讜注诪讚讜 讝专讬诐 讜专注讜 爪讗谞讻诐 讜讘谞讬 谞讻专 讗讻专讬讻诐 讜讻讜专诪讬讻诐 注诇 讻专讞讬讱 讗讬讚讬 讜讗讬讚讬 讘讬诪讜转 讛诪砖讬讞 拽讗讬 讚讗讬 讘注讛"讘 爪讗谉 讛诇诇讜 诪讛 讟讬讘诐 讜讗讻专讬诐 讜讻讜专诪讬诐 讛诇诇讜 诪讛 讟讬讘诐 讗诇讗 讘讬诪讜转 讛诪砖讬讞 讜注讜诇讗 住讘专 诇讛 讻专' 讬讜讞谞谉 (诇拽诪谉 住谞讛讚专讬谉 爪讟.) 讚讗诪专 讻诇 讛谞讘讬讗讬诐 诇讗 谞转谞讘讗讜 讻诇讜诪专 讘讚讘专 拽爪讜讘 讜讬讚讜注 讗诇讗 诇讬诪讜转 讛诪砖讬讞 讜诪砖诪注 讚住"诇 诇注讜诇讗 砖爪讚讬拽讬诐 砖讝讜讻讬谉 诇讬诪讜转 讛诪砖讬讞 讗讬谞谉 诪转讬诐 讗诇讗 讬讜爪讗讬谉 诪砖诇讜诐 讗诇 砖诇讜诐 诪讬诪讜转 讛诪砖讬讞 诇讞讬讬 讛注讛"讘 讗讘诇 诇砖诪讜讗诇 讚讗诪专 讗讬谉 讘讬谉 讛注讛"讝 诇讬诪讜转 讛诪砖讬讞 讗诇讗 砖注讘讜讚 诪诇讻讬讜转 讘诇讘讚 讬砖 诪讬转讛 讘讬诪讜转 讛诪砖讬讞 诇诪讬 砖诇讗 诪转 驻注诐 讗讞专转 讜讛谞讬 拽专讗讬 讚讘诇注 讛诪讜转 诇谞爪讞 诪讜拽讬 诇讛讜 诇注讛"讘 讜讙诐 讗谞讜 诇驻讬 注谞讬讜转 讚注转谞讜 谞专讗讬谉 讚讘专讬 砖诪讜讗诇 讘注讬谞讬谞讜 讚讛讗 转谞讗 讚讘讬 讗诇讬讛讜 讻讜转讬讛 讚讬讬拽讗 讚拽转谞讬 诪转讬诐 砖注转讬讚 讛拽讘"讛 诇讛讞讬讜转 讘讬诪讜转 讛诪砖讬讞 讜诇讗 拽转谞讬 爪讚讬拽讬诐 砖讘讬诪讜转 讛诪砖讬讞:



讜讛讗 讚讙专住讬谞谉 诇拽诪谉 (砖诐) 讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讻诇 讛谞讘讬讗讬诐 讻讜诇诐 诇讗 谞转谞讘讗讜 讗诇讗 诇讬诪讜转 讛诪砖讬讞 讗讘诇 诇注讛"讘 注讬谉 诇讗 专讗转讛 讗诇拽讬诐 讝讜诇转讱 讜讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讻诇 讛谞讘讬讗讬诐 讻讜诇诐 诇讗 谞转谞讘讗讜 讗诇讗 诇诪砖讬讗 讻讜' 讗讘诇 转诇诪讬讚讬 讞讻诪讬诐 注爪诪谉 注讬谉 诇讗 专讗转讛 讗诇讛讬诐 讻讜' 讜讗诪专讬谞谉 诪讗讬 注讬谉 诇讗 专讗转讛 讗诪专 专讬讘"诇 讝讛 讬讬谉 砖诪砖讜诪专 讘注谞讘讬讜 诪砖砖转 讬诪讬 讘专讗砖讬转 讛讬讗 爪驻讜谞讛 讜诪砖讜诪专转 诇讛谉 讻讚讻转讬讘 诪讛 专讘 讟讜讘讱 讻讜' 讜讝讜 讛讬讗 砖讗诪专讜 砖诪砖讜诪专 讘注谞讘讬讜 讜诇诪讛 谞诪砖诇讛 讻讬讬谉 诇驻讬 砖讗讬谉 诇讱 讚讘专 砖诪砖诪讞 诇讘讜 砖诇 讗讚诐 讘注讛"讝 讗诇讗 讬讬谉 讻注谞讬谉 砖谞讗诪专 (转讛讬诇讬诐 拽状讚:讟状讜) 讜讬讬谉 讬砖诪讞 诇讘讘 讗谞讜砖 诇驻讬讻讱 谞诪砖诇讛 讻讬讬谉 诇驻讬 砖讛砖诪讞讛 讛讬讗 砖诪讞讛 砖讗讬谉 诇诪注诇讛 讛讬诪谞讛 讜诪讛 注谞讬谉 讛诪砖讜诪专 讘注谞讘讬讜 诇讜诪专 诇讱 砖砖诪讞讛 讝讜 诇讗 讛砖讬讙讛 讗讚诐 讘注讜诇诐 讗诇讗 讻讬讬谉 砖诪砖讜诪专 讘注谞讘讬讜 砖诇讗 砖诇讟讛 讘讜 讬讚:



讜讬砖 诪拽讜诪讜转 砖谞讗诪专 讛注讛"讘 注诇 讬诪讜转 讛诪砖讬讞 讻讗讜转讛 砖讗诪专讜 讞讻诪讬诐 讘住讜祝 讚讬讬谞讬 讙讝诇讜转 (拽讬讗:) 讜讚诐 注谞讘 转砖转讛 讞诪专 讗诪专讜 诇讗 讻注讛"讝 讛注讛"讘 讻讜' 讚诪砖诪注 讚讛注讛"讘 讬砖 讘讜 讗讻讬诇讛 讜砖转讬讛 讜讛讚讘专讬诐 讛讛诐 讗讬 讗驻砖专 诇驻转专诐 诇驻讬 砖讛谉 专讞讜拽讬诐 讛专讘讛 诪讚专讱 讛驻转专讜谉 讗讘诇 讬砖 诇讛注诪讬讚谉 讘讬诪讜转 讛诪砖讬讞 砖讬砖 讘讛谉 讗讻讬诇讛 讜砖转讬讛 讜讗驻砖专 诇讜诪专 砖砖诪讜讗诇 诇讗 讛讬讛 诪讜讚讛 讘讛 讻诇诇 讜讻谉 讻诇 诪拽讜诐 砖讗转讛 诪讜爪讗 讘注讛"讘 注谞讬谉 诪讜讻讬讞 砖讬砖 讘讜 讗讻讬诇讛 讜砖转讬讛 讗诐 讛讬讛 讚讘专 砖讗驻砖专 诇驻转专讜 讬驻转专 讜讗诐 诇讗讜 讘讬讚讜注 砖诇讗 谞讗诪专 讗诇讗 讘讬诪讜转 讛诪砖讬讞 讜讗讞专 砖驻讬专砖谞讜 注谞讬谉 讛注讛"讘 讛砖谞讜讬 讘诪砖谞转讬谞讜 诇驻讬 驻砖讟谉 砖诇 讚讘专讬诐 讜诇驻讬 诪讛 砖拽讘诇谞讜 诪讗讘讜转讬谞讜 讜诪专讘讜转讬谞讜 讜讛拽讘诇讛 讛驻砖讜讟讛 讘讻诇 讬砖专讗诇 讙诐 诇驻讬 砖拽讜诇 讛讚注转 讜诪讛 砖诪讚转 讛讚讬谉 谞讜转谞转 诇驻讬 注谞讬讜转 讚注转谞讜:



谞讞讝讜专 诇驻专砖 砖讗专讬转 讛诪砖谞讛 讻驻讬 诪谞讛讙 讜讗诇讜 砖讗讬谉 诇讛谉 讞诇拽 诇注讛"讘 讛讻讜驻专 讘转讞讬讬转 讛诪转讬诐 讜讗讜诪专 砖讗讬谉 转讞讬讬转 讛诪转讬诐 注转讬讚讛 诇讛讬讜转 讻诇诇 讻诪讜 砖驻讬专砖谞讜 诇诪注诇讛 砖谞诪爪讗 讻讜驻专 讘注讛"讘 诇驻讬讻讱 讗讬谉 诇讜 讞诇拽 诇注讛"讘 讜讗讬讬讚讬 讚讞砖讬讘讗 诇讬讛 讜讛讜讛 讗讬讻讗 讚诪讝诇讝诇讬 讘注讬 讜讻诇 讻讱 诇诪讛 讜专讘讬谞讜 砖诇诪讛 讝"诇 讙专讬住 讛讗讜诪专 讗讬谉 转讞讬讬转 讛诪转讬诐 诪谉 讛转讜专讛 讻诇讜诪专 砖讻讜驻专 讘诪讚专砖讬诐 讚讚专砖讬谞谉 诇拽诪谉 诪谞讬讬谉 诇转讞讬讬转 讛诪转讬诐 诪谉 讛转讜专讛 讜讗驻讬诇讜 讬讛讗 诪讜讚讛 讜讗讜诪专 诪讗诪讬谉 讗谞讬 砖讬讞讬讜 诪转讬诐 讗诇讗 讚诇讗 专诪讬讝讗 讘讗讜专讬讬转讗 讻讜驻专 讙诪讜专 讛讜讗 讚讛讜讗讬诇 讜注讜拽专讛 诪谉 讛转讜专讛 诪讛 诇谞讜 讜诇讗诪讜谞转讜 讜讻讬 诪讛讬讻谉 讛讜讗 讬讜讚注 砖讻谉 讛讬诇讻讱 讻讜驻专 讙诪讜专 讛讜讗 讜讻讜诇讛讜 诪驻专砖 讘讙诪专讗. 讗讘讗 砖讗讜诇 讗讜诪专 讗祝 讛讛讜讙讛 讗转 讛砖诐 讘讗讜转讬讜转讬讜 砖拽讜专讗 砖诐 讘谉 讗专讘注 讗讜转讬讜转 讻讻转讘讜 讚讛讬讬谞讜 讬讜"讚 讛"讗 讜讗讜 讛"讗. 讘专诐 爪专讬讱 讗转 诇诪讬讚注 讚讻讬 驻诇讬讙 转"拽 讗讚专' 注拽讬讘讗 讜讗讚讗讘讗 砖讗讜诇 讛谞讬 诪讬诇讬 诇注谞讬谉 注讜谞砖 讚拽住讘专 转"拽 讚讛拽讜专讗 讘住驻专讬诐 讛讞讬爪讜谞讬诐 讜讛诇讜讞砖 注诇 讛诪讻讛 讜讗讜诪专 讻诇 讛诪讞诇讛 讻讜' 讜讛讛讜讙讛 讗转 讛砖诐 讘讗讜转讬讜转讬讜 诇讗 谞驻讬砖 注讜谞砖 讚讬讚讛讜 讻讜诇讬 讛讗讬 讗讘诇 诇注谞讬谉 讗讬住讜专讗 讻诇讛讜 住"诇 讚讗住讬专讬:

讘驻专砖"讬 讘讚"讛 讘讛 诇讗 转注砖讛 讻讜' 讚讘诇"转 诪讬讬专讬 讜砖讗专 诪爪讜转 谞诪讬 讛讻讬 讻讜' 讻爪"诇 注"砖:


讘讚"讛 讚专讞诪谞讗 讗诪专 诪谉 讛讚专讱 讜讗注讘讜讚转 讻讜讻讘讬诐 拽讗讬 讚讗讻转讬 诇讗 讗转专讘讜 讻讜' 讚诇诇讻转 讘讛 讻讜' 注讻"诇 讻爪"诇 谞"诇 讜专"诇 讚讗注"讙 讚砖讗专 诪爪讜转 谞诪讬 讘讛讗讬 驻专砖转讗 讻转讬讘讗 讙讘讬 讛讚讞讛 诇专讘谞谉 讗诇讬讘讗 讚专讘 讛诪谞讜谞讗 诪"诪 诪谉 讛讚专讱 讚讻转讬讘 讘讛讱 驻专砖转讗 诇讗 拽讗讬 专拽 讗注讘讜讚转 讻讜讻讘讬诐 讚讻转讬讘 诇注讬诇 诪讬谞讬讛 讚讗讻转讬 诇讗 讗转专讘讜 砖讗专 诪爪讜转 诪诇诇讻转 讚讻转讬讘 讘转专 诪谉 讛讚专讱 讜诇诇讻转 讙讜驻讬讛 诇讗 诪砖诪注 讗诇讗 讻讜诇讛 讘砖讗专 诪爪讜转 讜诇讗 诪拽爪转 讜讚讜"拽:


讘讚"讛 讚讘专讬 讛讻诇 驻讟讜专 讜讗驻讬诇讜 诪讞谞拽 讚讛转诐 讚讘专 砖诇诐 讻转讬讘 讜诇讗讜 讗注讜拽专 讻讜' 注讻"诇 讬砖 诇讚拽讚拽 讘驻讬专讜砖讜 诪讗讬 专讗讬讛 诪讬讬转讬 诪讚讛转诐 讚讘专 砖诇诐 讻转讬讘 讚讘诪拽爪转 注讜讘专 注诇 讚讘专讬 转讜专讛 砖讛讜讗 驻讟讜专 讚讛讗 讛转诐 诇讗 讗讬讬专讬 讻诇诇 讘注讜拽专 注诇 讚讘专讬 转讜专讛 讗诇讗 讘讚讘专讬诐 讘注诇诪讗 讜注讜讚 诪讛 爪专讬讱 专讗讬讬讛 诇讝讛 讻讬讜谉 讚诪谉 讛讚专讱 诇讗 拽讗讬 讗诇讗 讗注讘讜讚转 讻讜讻讘讬诐 讜诇诇讻转 讻讜诇讛 诪砖诪注 讻诪讛 砖讻转讘 专砖"讬 诇注讬诇 诪讛讬讻讗 转讬转讬 诇讞讬讬讘 讘诪拽爪转 讘砖讗专 注讘讬专讜转 讜讬砖 诇驻专砖 讚讘专讬讜 讚转专转讬 拽讗诪专 讚"讛 驻讟讜专 讜讗驻讬' 诪讞谞拽 讜讻诪"砖 诇注讬诇 讚诇诇讻转 讻讜诇讛 诪砖诪注 讜砖讜讘 讻转讘 诪讬诇转讗 讗讞专讬转讗 讘讗谞驻讬 谞驻砖讬讛 讜讛转诐 讚讘专 砖诇诐 讚讻转讬讘 诇讗讜 讗注讜拽专 讚讘专讬 转讜专讛 讻讜' 讚讛讛讬讗 讘住拽讬诇讛 讙讘讬 讛讚讞讛 讛讜讗 讚讻转讬讘 讗诇讗 讚讘专 砖诇诐 讚讻转讬讘 讗讚讘专讬诐 讘注诇诪讗 讻讜' 讜拽"诇:


讘讚"讛 讻专讘 讞住讚讗 讻讜' 讜诇专讘 讞住讚讗 讛讗 讚谞拽讟 专"砖 讛讗 拽诪"诇 讻讜' 讚专讬砖讗 讻讜' 讜讗驻讬诇讜 诇专讘谞谉 讘讞谞拽 讚专' 砖诪注讜谉 讛讜讗 讻讜' 注讻"诇 专"诇 讚讛砖转讗 讚拽转谞讬 专' 砖诪注讜谉 驻讜讟专 讚讛讬讬谞讜 注"讻 讘讞谞拽 讬砖 诇谞讜 诇诇诪讜讚 讚讞讬讜讘讗 讚专讬砖讗 谞诪讬 诇讻"注 讘讻讛"讙 拽诪讬讬专讬 讚讛讬讬谞讜 讘讞谞拽 讗讘诇 讗讬 讛讜讛 诪转谞讬 讘住讬驻讗 住转诐 驻讟讜专 讛"讗 讚讞讬讜讘 讚专讬砖讗 诇诪专 讻讚讗讬转 诇讬讛 讘住拽讬诇讛 讜诇诪专 讻讚讗讬转 诇讬讛 讘讞谞拽 讜诇讗 谞讬讞讗 诇讛讜 诇转专抓 讛讻讗 讚诪砖讜诐 专讘讜转讗 谞拽讟 专' 砖诪注讜谉 驻讜讟专 讚讗驻讬诇讜 诪讞谞拽 专' 砖诪注讜谉 驻讜讟专 讜讻"砖 住拽讬诇讛 讻讜' 讻诪"砖 诇拽诪谉 诇专讘 讛诪谞讜谞讗 讚讛讻讗 诇驻讬 住讘专转 专讘 讞住讚讗 诇讬讻讗 专讘讜转讗 讟驻讬 讘讚专' 砖诪注讜谉 讚讛讗 专讘谞谉 谞诪讬 诇讗 诪讞讬讬讘讬 讘砖讗专 注讘讬专讜转 讗驻讬诇讜 讘讻讜诇讛 专拽 讞谞拽 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜注诪讱 讻讜诇诐 讻讜'. 诇驻讬 砖讘驻专拽讬诐 讛拽讜讚诪讬谉 讝讻讛 讻诇 讛讞讜讟讗讬谉 讘讙讚讜诇讜转 砖讛诐 讛讞讬讬讘讬诐 讘讚' 诪讬转讜转 讜讗诪专 注诇讛诐 讻诇 讬砖专讗诇 砖讗注"驻 砖讞讟讗 讬砖专讗诇 讛讜讗 讜讬砖 诇讛诐 讞诇拽 诇注讜讛"讘 讻讚讗诪专讬谞谉 驻专拽 谞"讛 讙讘讬 注讻谉 讜讚拽讚拽 诇讜诪专 讞诇拽 砖讗讬谉 讛讞诇拽讬诐 砖讜讬谉 讻讚讗诪专讬' 讻诇 爪讚讬拽 讜爪讚讬拽 谞讻讜讛 诪讞讜驻转讜 砖诇 讞讘讬专讜 讜注讬讬谉 讘讝讛 讘诪驻专砖讬诐. 讜诪讬讬转讬 专讗讬讛 诇讝讛 诪拽专讗 砖谞讗诪专 讜注诪讱 讻讜诇诐 讜讙讜'. 专"诇 讜注诪讱 讻讜诇诐 讗祝 讛讞讜讟讗讬诐 讗讞专 砖拽讘诇讜 讚讬谞诐 讘讚' 诪讬转讜转 讻讜诇诐 爪讚讬拽讬诐 讛谉 讻讚讗诪专讬谞谉 谞诪讬 讛转诐 驻专拽 谞"讛 谞转谞讜 讗转 谞讘诇转 注讘讚讬讱 讙讜' 讞住讬讚讬讱 诪诪砖 注讘讚讬讱 讛谞讱 讚讞讬讬讘讬 讚讬谞讗 讚诪注讬拽专讗 讜讻讬讜谉 讚讗讬拽讟讜诇 拽专讬 诇讛讜 注讘讚讬讱 讜诇讝"讗 砖注诇 讬讚讬 砖讬拽讘诇讜 讚讬谞诐 讘注讜诇诐 讛讝讛 讬讝讻讜 诇注讜诇诐 讬讬专砖讜 讗专抓 讚讛讬讬谞讜 诇注讜诇诐 讛讘讗 讚讻转讬讘 讘讛讗讬 注谞讬谞讗 讘讗专爪诐 诪砖谞讛 讬专砖讜 讜讗诪专讬' 驻专拽 讗讬谉 讚讜专砖讬谉 讝讻讛 爪讚讬拽 谞讜讟诇 讞诇拽讜 讜讞诇拽 讛专砖注 讘讙"注 讜讛讬讬谞讜 讚拽讗诪专 谞爪专 诪讟注讬 砖讛讙"注 讛讜讗 谞爪专 诪讟注讬讜 砖诇 讛拽讚讜砖 讘"讛 讬转讘专讱 讘"讛 砖诇讗 讛讬讛 砖讜诇讟 讬讚 讘谉 讗讚诐 讘诪讟注讬讜 诪讛 砖讗讬谉 讻谉 讛注讜诇诐 讛讝讛 砖谞讗诪专 讜讬讞诇 谞讞 讜讙讜' 讜讬讟注 讻专诐 砖讘讜 讝讜讻讛 讛专砖注 讘讟讜讘转讜 砖诇 讛注讜诇诐 讛讝讛 讻讚讗诪专讬谞谉 驻专拽 讘谉 住讜专专 讜讗诪专 讚讗诐 讻谉 诪讗讬 专讘讜转讬讛 讚爪讚讬拽 砖讝讜讻讛 诇注讜诇诐 讛讘讗 讜讛专讬 讛专砖注 讝讜讻讛 诇注讜诇诐 讛讝讛 讗诇 转讗诪专 讻谉 砖讛爪讚讬拽 讝讜讻讛 砖讛讜讗 讬讻讜诇 诇讛转驻讗专 讘讚讘专 砖讛讜讗 诪注砖讛 讬讚讬 讛拽讘"讛 讚讛讬讬谞讜 注讜诇诐 讛讘讗 讜谞爪专 诪讟注讬 注讜诇诐 谞爪讞讬 讘讘"转 讻诪讜 驻讜注诇讜 砖讛讜讗 讬转讘专讱 讘"讛 诪砖讗"讻 讟讜讘讜转讬讜 砖诇 注讜诇诐 讛讝讛 讜诪讟注讬讜 砖讛讜讗 诪注砖讛 讬讚讬 讗讚诐 砖讛讜讗 讘"转 讜注讬' 讝讛 讛诪讗诪专 讘注拽讬讚讛 讜讘诪讚专砖 砖诪讜讗诇 讜砖"诪 讜讚讜拽:


转谞讗 讛讜讗 讻驻专 讻讜'. 讛讗 讜讚讗讬 讚讻驻讬专讛 讙讚讜诇讛 讛讬讗 讗讘诇 讗诪专 讜讻"讻 诇诪讛 砖讛拽讚讬诐 讻驻讬专转 转讞讬讬转 讛诪转讬诐 拽讜讚诐 诇讻驻讬专转 转讜专讛 诪谉 讛砖诪讬诐 讜讗驻讬拽讜专住讬诐 讜讗诪专 诇驻讬 砖讝讛 讛讜讗 诪讚讛 讻谞讙讚 诪讚讛 讬讜转专 诪砖讗专 讻驻讬专讜转 讜拽"诇:


诪谞讬谉 砖讻诇 诪讚讜转讬讜 砖诇 讛拽讘"讛 诪讚讛 讻讜'. 谞专讗讛 讚诇讗 住讙讬 诇讬讛 诇讗转讜讬讬 讛讻讗 讛讗 讚转谞讬讗 讘驻专拽 讛诪拽谞讗 专讘讬 讗讜诪专 诪谞讬谉 砖讘诪讚讛 砖讗讚诐 诪讜讚讚 诪讜讚讚讬谉 诇讜 砖谞讗诪专 讘住讗住讗讛 讘砖诇讞讛 讜讙讜' 讚讛转诐 讗驻砖专 诇驻专砖 讚讗诪专讬谞谉 讘诪注砖讛 讗讚诐 讗讘诇 讛讻讗 讛讜住讬祝 诇讜诪专 诪谞讬讬谉 砖讻诇 诪讚讜转讬讜 讻讜' 砖讗祝 讘讻讜驻专 讘诪讞砖讘讛 讘转讞讬讬转 讛诪转讬诐 讚诇注转讬讚 讛拽讘"讛 诪砖诇诐 诇讜 诪讚讛 讻谞讙讚 诪讚讛 砖谞讗诪专 讜讬讗诪专 讗诇讬砖注 讜讙讜' 砖讝讛 讛砖诇讬砖 讻驻专 讘诪讞砖讘讛 讛驻专讟讬转 讻讝讜 砖诇讗 讛讬讛 讗驻砖专 讻讘讬讻讜诇 诇转转 诇讞诐 诇讻诇诐 讜注"讻 讗"诇 讛谞讱 专讜讗讛 讘注讬谞讬讱 讘讛砖讙讞讛 驻专讟讬转 讝讜 讜诪砖诐 诇讗 转讗讻诇 砖讗讬谉 讗转讛 专讗讜讬 诇讬讛谞讜转 讘讛砖讙讞讛 讝讜 讘诪讚讛 讻谞讙讚 诪讚讛 讜讻转讬讘 讜讬讛讬 诇讜 讻谉 讜讙讜':





讞讻诪转 砖诇诪讛

讙诪' 讗讘讬讬 住讘专 诇讛 讻专讘 讞住讚讗 讜诪转专抓 诇讛 专讘讗 住讘专 诇讛 讻专讘 讛诪谞讜谞讗 讜诪转专抓 诇讛 讗讘讬讬 住讘专 诇讛 讻专讘 讞住讚讗 讜诪转专抓 诇讛 讛诪转谞讘讗 讻讜' 专讘讗 住讘专 诇讛 讻专讘 讛诪谞讜谞讗 讜诪转专抓 诇讛 讛诪转谞讘讗 讻讜' 专"砖 驻讜讟专 讜讛"讛 讻讜' 讻爪"诇:


专砖"讬 讘讚"讛 诪讞诇讜拽转 讚专讘谞谉 讻讜' 讛讚讞讛 讗讱 讛谞讘讬讗 讻讜' 讛讚"讗. 讜谞"讘 砖讬讬讱 诇注诪讜讚 专讗砖讜谉 注讚 诪讗讬 注砖讛 讗讬讻讗:


讘讚"讛 诇诇讻转 讝讜 讻讜' 讗砖专 爪讜讱 讛' 讗诇讛讬讱 诇诇讻转 讘讛 讜讙讜' 讻讜' 讻讬 讗讝讛专转 讘讛 讝讜 诇讗 转注砖讛 讻讜' 讻爪"诇 讜讛讚"讗:


讘讗"讚 谞"讘 住"讗 谞"诇 讚讘诇讗 转注砖讛 诪讬讬专讬 讘讛 讗谞讬 诪爪讜讛 砖转诇讱 讜诇讗 讘讚专讱 讗诇讛讬诐 讗讞专讬诐 讜讛讬讬谞讜 诇讗 转注砖讛 讗诇诪讗 砖讗专 诪爪讜转 谞诪讬 讻讜'. 讘讚"讛 讘讬谉 讘砖讗专 讻讜' 爪"诇 讜讘讬谉 讘砖讗专 讻讜':


讘讚"讛 专"砖 讻讜' 讜诇专讘 讞住讚讗 讛讗 住转诪讗 讞讬讬讘 讗驻讬诇讜 诇专讘谞谉 讘讞谞拽 讚专"砖 讛讜讗 讚拽讗 诪讞讬讬讘 讞谞拽 讜诇讗 住拽讬诇讛 讻讜' 讚谞拽讟 讻讜' 讻爪"诇:


讘讚"讛 诪专 讻讚讗讬转 讻讜' 讘讞谞拽 讛住"讚. 讘讚"讛 讜讛"讛 讻讜' 讻诇讜诐 讗驻讬诇讜 诪讞谞拽 讚专"砖 驻讜讟专 讜讻"砖 诪住拽讬诇讛 讚诪讞讬讬讘讬 诇讬讛 专讘谞谉 讘注讜拽专 讗转 讻诇 讛讙讜祝 讻谞"诇 讜讛住"讚 讜讗讞专 讻讱 诪"讛 讘讻诇 讗诐 讬讗诪专 诇讱 谞讘讬讗 讛诪讜讞讝拽 讻爪"诇 讜讛讜讗 讙"讻 住"讚. 讘讚"讛 转讞讬诇转讜 谞讘讬讗 讻讜' 诇讛专砖讬注 讬讗诪专 诇注讘讜讚 讻讜' 讻爪"诇:


讙诪专讗 讜讬讗诪专 讛谞讻讛 专讜讗讛 讻讜' 讻爪"诇. 专砖"讬 讘住"讗 讻爪"诇 讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗 讛讱 讘讘讗 讗讬谞讜 诪讝讜 讛诪砖谞讛 讗诇讗 讗讙讚讛 讘注诇诪讗 讜讻转讜讘讛 讻讗谉 讻讚讬 诇讛转讞讬诇 讛驻专拽 讘讚讘专 讟讜讘 讗讘诇 专讬砖讗 讚驻讬专拽讬谉 讛讻讬 讜讗讬诇讜 砖讗讬谉 诇讛诐 讞诇拽 诇注讜讛"讘 讜诪讛讚专 讗讛讱 驻讬专拽讗 讚诇注讬诇 讜讗诇讜 讛谉 讛谞砖专驻讬诐 讜谞专讗讛 诇诪讜专讬 讚讗诇讜 讛谉 讛谞讞谞拽讬谉 专讗讜讬 砖讬拽讚讬诐 诇驻专拽 讝讜 讚诪注讬拽专讗 讗讬讬专讬 讘讗专讘注 诪讬转讜转 讻讜' 讻爪"诇:


讘讗"讚 讜讛讚专 诪驻专砖 讛谞讬 讻讜' 讻爪"诇:


讘讚"讛 讛讻讬 讙专住讬谞谉 讻讜' 诪讛 诇谞讜 讜诇讗诪谞转讜 讻讜' 讻爪"诇:





专砖"砖

专砖"讬 讚"讛 诪讞诇讜拽转. 讚讻转讬讘 讜讘讗 讛讗讜转 讻讜' 谞诇讻讛 讜讙讜' 讜谞注讘讚诐. 讻爪"诇:



专砖"讬 讚"讛 讘讛 诇"转. 讗诇诪讗 砖讗专 诪爪讜转 讻讜'. 讻爪"诇:



专砖"讬 讚"讛 讜讘讬谉 讘砖讗专 诪爪讜转. 诇诪"诇 诇专讛"诪 讗讜谞转爪转诐. 讛住"讚 讜讗讞"讻 诪转讞讬诇 讚讘讜专 讚专讞诪谞讗 讻讜':



专砖"讬 讚"讛 诪专 讻讚讗"诇. 讘讞谞拽. 讛住"讚 讜诪讛"讚 讜讛"讛 诇专讘谞谉:



专砖"讬 讚"讛 诇讗讞讬讜. 讛讬讻讗 讚讘注讚讜转讜 诪讞讬讬讘讬谉 讗讬砖 讻讜'. 讛转讜讬"讟 讚拽讚拽 诪讚讘专讬讜 讚讚讜拽讗 讛讬讻讗 讚诪讞讬讬讘讬谉 讙诐 讗转 讛讘讜注诇 注"砖. 讜诇"谞 诪讚讘专讬讜 诇注讬诇 讘住诪讜讱 讚"讛 讜讘讜注诇讛 讚住"诇 讚讗祝 讚讗讬谞谉 诪讞讬讬讘讬谉 讗讜转讜 诪"诪 谞讬讚讜谞讬谉 讘讞谞拽. 讜讚拽讚讜拽讜 诪讻讗谉 讗讬谉 讛讻专讞 讻"讻:



讛转讜讬"讟 讻' 砖诪讚讘专讬 讛专诪讘"诐 讘讛拽讚诪转讜 诇驻讬讛"诪 砖讛注转讬拽讜 讘专讬砖 诪讻讜转 诪讜讻讞 讚驻专拽 讛谞讞谞拽讬谉 讛讜讗 讛讗讞专讜谉. 讜讻讜讜谞转讜 诇诪砖"讻 砖诐 讜讗诪专讜 砖讘砖讘讬诇 砖讗诪专 讜讗诇讜 讛谉 讛谞讞谞拽讬谉 讻讜'. 讜讗讬谞讛 专讗讬讛 讚讛讗 讻' 砖诐 讙"讻 讛讚讘讬拽 讗诇讬讜 讜讗诇讜 讛谉 讛诇讜拽讬谉 讗祝 砖讛讜讗 驻专拽 讛讗讞专讜谉. 讜讗讙讘 讗讜诪专 讚诪砖"讻 砖诐 讚讗讬谉 专砖讜转 诇讘"讗 诇注谞讜转 讜诇讛诇拽讜转 (讜讻谉 讛注转讬拽讜 讛转讜讬"讟 砖诐) 讟"住 讛讜讗 讜爪"诇 诇注谞讜砖 讜诇讛诇拽讜转:



讘诪砖谞讛 砖谞讗诪专 讜注诪讱 讻讜' 讬讬专砖讜 讗专抓. 讘转讜讬"讟 讘砖诐 讛专诪讘"诐 讘讞讘讜专讜 讗专抓 讝讜 诪砖诇 讻讜'. 讛讜讗 讝"诇 讻"讻 诇砖讬讟转讜 砖诐 讘驻"讞 (注"砖 讘讻"诪) 砖注讜讛"讘 讛讜讗 注讜诇诐 讛谞砖诪讜转. 讗讘诇 诇驻讬' 讛专注"讘 砖讛讜讗 讗讞专 讛转讞讬讛 讬讛讬讛 讗专抓 讻诪砖诪注讜:



专砖"讬 [讚"讛 讻诇 讬砖专讗诇] . 诪注讬拽专讗 讗讬讬专讬 讘讚"诪 讜诪驻专砖 讜讗讝讬诇 讘讛讜 讻讜'. 讻爪"诇:





讘谉 讬讛讜讬讚注

讗执诐 讬止讗诪址专 诇职讱指 谞指讘执讬讗: 注植讘止专 注址诇 讚旨执讘职专值讬 转旨讜止专指讛, 砖讈职诪址注 诇讜止, 讞讜旨抓 诪值注植讘讜止讚址转 讻旨讜止讻指讘执讬诐. 讚拽讚拽 专讘讬 讬讜讞谞谉 诇诪谞拽讟 讘讛讗讬 诇讬砖谞讗 '讗执诐 讬止讗诪址专 诇职讱指 注植讘止专 注址诇 讚旨执讘职专值讬 转旨讜止专指讛' 讜诇讗 讗诪专 讗诐 讬转讬专 诇讱 谞讘讬讗 讚讘专 诪讚讘专讬 转讜专讛, 讻讬 讘讗诪转 讗诐 讬讗诪专 诇讱 诪讜转专 讗祝 注诇 驻讬 砖讗讬谞讜 诪转讬专讜 讗诇讗 诇讱, 诇讗 转砖诪注 讬注谉 讻讬讜谉 讚讗讜诪专 诪讜转专 诇讱 讝讛 讛讚讘专 讛专讬 讝讛 诪讻讞讬砖 谞讘讜讗转 诪砖讛 专讘讬谞讜 注"讛 讻讬 诪砖讛 专讘讬谞讜 注"讛 讗诪专 讘转讜专讛 砖讝讛 讛讚讘专 讗住讜专 诇讻诇 讬讞讬讚 讜讬讞讬讚 讜讗讬讱 讝讛 讗讜诪专 砖讛讜讗 诪讜转专 诇讬讞讬讚 讝讛? 谞诪爪讗 讛讜讗 住讜转专 讚讘专讬 谞讘讜讗讛 砖诇 诪砖讛 专讘讬谞讜 注"讛! 讜专拽 讗诐 讬讗诪专 诇讱 讝讛 讗住讜专 讙诐 诇讬讞讬讚 讘讻诇 注转 讜专拽 讗转讛 讛讬讞讬讚 专砖讗讬 砖转注讘讜专 注诇 讚讘专讬 转讜专讛 诇驻讬 砖注讛 转砖诪注 诇讜 讻讬讜谉 讚讛讜讗 诪讜讚讛 讚讙诐 诇讱 讗住讜专 讗诇讗 讚专砖讗讬 讗转讛 讛讬讞讬讚 诇注讘讜专 诇驻讬 砖注讛 讚讜拽讗 讜诇讗 诇注讜诇诐.



讛执讙旨执讬注指讛 转旨讜止专指讛 诇职住讜止祝 讚旨址注职转旨指讛旨 砖讈侄诇 注植讘讜止讚址转 讻旨讜止讻指讘执讬诐, 诇职驻执讬讻指讱职 谞指转职谞指讛 转旨讜止专指讛 诪侄诪职砖讈指诇指讛 讘旨指讛旨 砖讈侄讗植驻执诇旨讜旨 诪址注植诪执讬讚 诇职讱指 讞址诪旨指讛 讘旨职讗侄诪职爪址注 讛指专指拽执讬注址, 讗址诇 转旨执砖讈职诪址注 诇讜止. 谞专讗讛 诇讬 讘住"讚 注谞讬谉 讛诪诪砖诇讛 讻讗谉 讚讛谞讘讬讗 砖讛讜讞讝拽 诇谞讘讬讗 谞转谞讛 诇讜 转讜专讛 诪诪砖诇讛 注诇 讻诇 讘谞讬 讗讚诐 砖讛讬讛 讻诇 讗讚诐 讞讬讬讘 诇拽讬讬诐 讚讘专讬讜 讜讗诐 讬注讘讜专 注诇 讚讘专讬讜 讞讬讬讘 诪讬转讛 讻诪讜 砖讗诪专讜 诇注讬诇 讚讛诪讜讜转专 注诇 讚讘专讬 谞讘讬讗 讞讬讬讘 讻讙讜谉 讞讘专讬讛 讚诪讬讻讛 讚讗诪专 诇讜 讘旨执讚职讘址专 讛殖' 砖讬讻讛讜 (诪诇讻讬诐 讗' 讻, 诇讛) 讜讗祝 注诇 驻讬 讚讗讬讻讗 讗讬住讜专 诇讗讜 诇讛讻讜转 讗转 讬砖专讗诇 注诐 讻诇 讝讛 讻讬讜谉 讚讗讜诪专 讛谞讘讬讗 讻谉 讘讚讘专 讛' 讞讬讬讘 诇拽讬讬诐 讚讘专讬 讛谞讘讬讗. 诪讛 砖讗讬谉 讻谉 讘注谞讬谉 注讘讜讚讛 讝专讛 讛转讜专讛 谞转谞讛 诪诪砖诇讛 诇讻诇 讗讚诐 注诇 讛谞讘讬讗 砖讗诐 讗诪专 讛谞讘讬讗 诇讱 砖转注讘讜讚 注讘讜讚讛 讝专讛 讗驻讬诇讜 讗诐 讛讜讞讝拽 诇谞讘讬讗 砖讛注诪讬讚 讞诪讛 讘讗诪爪注 讛专拽讬注 讗转讛 转诪砖讜诇 讘讗讜转讜 谞讘讬讗 诇住转讜专 讚讘专讬讜 讜诇专讚驻讜 注讚 讛讞专诪讛.
讜诪讛 砖讗诪专 讬指专职讚指讛 诇职住讜止祝 讚旨址注职转旨指讛旨 砖讈侄诇 注植讘讜止讚址转 讻旨讜止讻指讘执讬诐 讛讻讜谞讛 注诇 拽诇讬驻讛 砖诇 注讘讜讚讛 讝专讛 讛诪砖转讚诇转 诇讛讟注讜转 讗转 讘谞讬 讗讚诐 讘注爪讛 砖谞讜转谞转 诇讛诐 诇注讘讜讚 注讘讜讚讛 讝专讛, 讜爪专讬讱 诇讛讘讬谉 诪讛 讛讬讗 讛注爪讛 砖诇 讛拽诇讬驻讛 讚拽讗诪专 注诇讛 讬专讚讛 转讜专讛 诇住讜祝 讚注转讛?
讜谞专讗讛 讛讻讜谞讛 讚讛拽诇讬驻讛 讛诪转诇讘砖转 讘谞讘讬讗 讛砖拽专 诇讛讟注讜转 讗转 讘谞讬 讗讚诐 诇注讘讜讚 注讘讜讚讛 讝专讛 注诇 讬讚讬 砖讬注砖讛 讜讬专讗讛 诇讛诐 讗讜转 讜诪讜驻转 讘砖讬谞讜讬 讛讟讘注 注诇 讬讚讬 讻砖讜祝 讜砖讟讜转 讟讜诪讗讛, 讗讬谞诐 讬讻讜诇讬诐 诇注砖讜转 砖讬谞讜讬 讟讘注 讗诇讗 讘讚讘专讬诐 讗专爪讬讬诐 讛谞诪爪讗讬诐 讘讗专抓 讛诇讝讜 讛转讞转讜谞讛 讗讘诇 讘讚讘专讬诐 砖讘专拽讬注 讗讬谉 讬讻讜诇讬诐 诇砖诇讜讟 诇砖谞讜转 诪谞讛讙谉 讜讟讘注谉 讻讬 诪讛 砖注讜砖讬谉 讘讗讞讬讝转 注讬谞讬诐 讗讬谞诐 诪砖谞讬诐 讻诇讜诐 讗诇讗 讻讱 谞专讗讛 诇注讬谞讬诐 讜讝讛 谞讬讻专 诪讞诪转 砖诇砖讛 住讬诪谞讬诐 砖讘讛诐 谞讬讻专 砖讝讛讜 讗讞讬讝转 注讬谞讬诐.
讜讝讜 讛注爪讛 砖诇 拽诇讬驻转 注讘讜讚讛 讝专讛 砖诪转诇讘砖转 讘谞讘讬讗讬 讛砖拽专 砖转砖讬诐 讘诇讘讘诐 诇讛砖讬讙 住讜讚 砖诐 讛诪驻讜专砖 讻讚讬 砖讘讻讞 砖诐 诪驻讜专砖 砖讛讜讗 讚讘专 拽讚讜砖讛 讬讜讻诇讜 诇砖诇讜讟 诇讛注诪讬讚 讞诪讛 讘讗诪爪注 讛专拽讬注 砖讬讛讬讜 砖讜诇讟讬诐 讙诐 讘讚讘专讬诐 砖讘专拽讬注 讜讗讝 讬讛讬讜 诪讟注讬谉 讗转 讘谞讬 讗讚诐 砖讗讬谉 诪注砖讬讛诐 诪注砖讛 讻砖驻讬诐 讻讬讜谉 讚讗讬谉 讛讻砖驻讬诐 砖讜诇讟讬诐 诇砖谞讜转 讘讚讘专讬诐 砖讘专拽讬注, 讜注诇 讻谉 谞转谞讛 转讜专讛 诪诪砖诇讛 诇讘谞讬 讗讚诐 注诇 讚讘专讬 讛谞讘讬讗 讚'讗植驻执诇旨讜旨 诪址注植诪执讬讚 诇职讱指 讞址诪旨指讛 讘旨职讗侄诪职爪址注 讛指专指拽执讬注址, 讗址诇 转旨执砖讈职诪址注 诇讜止' 诇注讘讜讚 注讘讜讚讛 讝专讛 讗诇讗 专讚讜祝 讗讞专讬讜 讜讛讻讞讬讚讛讜.
讗讱 专讘讬 注拽讬讘讗 住讘讬专讗 诇讬讛 讛谉 讗诪转 讻讬 讘砖诐 诪驻讜专砖 讬讻讜诇讬诐 诇砖谞讜转 讙诐 讘讚讘专讬诐 砖讘专拽讬注 注诐 讻诇 讝讛 讗诐 讬注砖讜 讛砖讬谞讜讬 讛讝讛 诇讗讜转 讻讚讬 诇讛讟注讜转 讘谞讬 讗讚诐 讘注讘讜讚讛 讝专讛 诇讗 讬讛讬讛 砖讬谞讜讬 讝讛 注诇 讬讚讬 砖诐 讛诪驻讜专砖 讜诇讗 讬注砖讛 砖讜诐 驻注讜诇讛 讜讗诐 讻谉 讗讬谉 讬讻讜诇讬诐 诇讛注诪讬讚 讞诪讛 讻讚讬 砖讬讟注讜 讘谞讬 讗讚诐 诇注讘讜讚 注讘讜讚讛 讝专讛 讜诪讛 砖讚讘专 讛讻转讜讘 '讜职谞指转址谉 讗值诇侄讬讱指 讗讜止转 讗讜止 诪讜止驻值转' (讚讘专讬诐 讬讙, 讘) 讛讜讗 诪讚讘专 讘讚讘专 讻讬讜爪讗 讘注谞讬谉 讞谞谞讬讛 讘谉 注讝讜专 砖讛讬讛 转讞讬诇讛 谞讘讬讗 讗诪转 讜注砖讛 讗讜转 讜诪讜驻转 讘讗诪转 讜讛讜讞讝拽 诇谞讘讬讗 讜讗讞专 讻讱 讛住专讬讞 讜讘讗 诇讛转谞讘讗讜转 砖拽专 注诇 住诪讱 讗讜转讛 讞讝拽讛 砖讛讬讛 诪讜讞讝拽 讘讛 讘讗讜转 讜诪讜驻转 砖拽讚诪讜.
讜注讚讬讬谉 讬砖 诇讛拽砖讜转 诇诪讛 讗诪专 '讘旨职讗侄诪职爪址注 讛指专指拽执讬注址' 讬讗诪专 诪注诪讬讚 讞诪讛 讘专拽讬注, 讜讗讬谉 谞驻拽讗 诪讬谞讛 诪讬讚讬 讗诐 讛讜讗 讘讗诪爪注 专拽讬注 讗讜 讘砖驻讜诇讬 专拽讬注? 讜谞专讗讛 诇讬 讘住"讚 专诪讝 诇驻讬 讚专讻讜 注谞讬谉 驻讙诐 砖诇 讛讟注讬转 讗讞专讬诐 诇注讘讜讚 注讘讜讚讛 讝专讛 砖注讜砖讬诐 诪讞讬拽讛 讘讗讜转 讚' 讚旨职'讗侄讞指讚' 诇注砖讜转讜 专讬"砖 注诇 讬讚讬 诪讞讬拽讛 讘拽专谉 讝讜讬转 砖诇讜 讜诇讻谉 讗诪专 '讞址诪旨指讛 讘旨职讗侄诪职爪址注 讛指专指拽执讬注址' 讻讬 讘讗诪爪注 '专指拽执讬注址' 讬砖 讗讜转讬讜转 拽"讬 讜爪专祝 注诪讛诐 讗讜转讬讜转 '讞址诪旨指讛' 讬讛讬讛 诪讝讛 爪讬专讜祝 诪职讞执讬拽指讛.



讻旨指诇 讬执砖讈职专指讗值诇 讬值砖讈 诇指讛侄诐 讞值诇侄拽 诇指注讜止诇指诐 讛址讘旨指讗, 砖讈侄谞旨侄讗直诪址专: "讜职注址诪旨值讱职 讻旨只诇旨指诐 爪址讚旨执讬拽执讬诐 诇职注讜止诇指诐 讬执讬专职砖讈讜旨 讗指专侄抓, 谞值爪侄专 诪址讟旨指注址讬, 诪址注植砖讈值讛 讬指讚址讬 诇职讛执转职驻旨指讗值专" (讬砖注讬讛 住, 讻讗). 驻讬专讜砖 讗诐 谞驻专砖 讛讗讬 '讗指专侄抓' 讛讬讗 注诇 讗专抓 讛转讞转讜谞讛 砖讘注讜诇诐 讛讝讛 讛讗 讞讝讬谞谉 讚诇讗 讛讜讛 讛讻讬 讚讛讗 讻诪讛 爪讚讬拽讬诐 讙诇讜 诪诪谞讛 讜讗讬谉 诇讛诐 注转讛 讞诇拽 讜谞讞诇讛 讘讗专抓, 注诇 讻谉 诪讜讻专讞 诇驻专砖 讛讗讬 '讗指专侄抓' 拽讗讬 注诇 注讜诇诐 讛讘讗 讜诇讛讻讬 讗诪专 '诇职注止诇指诐' 讘诇讗 讜讗"讜 诇砖讜谉 讛注诇诪讛 讚拽讗讬 讘讗专抓 砖讛讬讗 谞注诇诪转 讜讗讬谞讛 讙诇讜讬讛.



讜职讗值诇旨讜旨 砖讈侄讗值讬谉 诇指讛侄诐 讞值诇侄拽 诇指注讜止诇指诐 讛址讘旨指讗: 讛指讗讜止诪值专: 讗值讬谉 转旨职讞执讬旨址转 讛址诪旨值转执讬诐 诪执谉 讛址转旨讜止专指讛 (讬砖注讬讛 住, 讻讗). 驻讬专讜砖 谞讬爪讜爪讬 拽讚讜砖讛 讻讗砖专 诪注讜专讘讬诐 讘拽诇讬驻讛 谞拽专讗讬诐 诪值转执讬诐 讜注诇 讬讚讬 讛转讜专讛 讛讗讚诐 诪讘专专 讜诪注诇讛 讗讜转诐 讜诪讞讬讛 讗讜转诐 讜讝讛 讛讗讚诐 诪讻讞讬砖 讝讛 讜讗讜诪专 诪谉 注住拽 讛转讜专讛 讗讬谉 讬讻讜诇讬诐 诇注砖讜转 讘讬专讜专 诇讛讞讬讜转 讗讜转诐 谞讬爪讜爪讬 拽讚讜砖讛.
讜诪讛 砖讗诪专 '砖讈侄讻旨指诇 诪执讚旨讜止转指讬讜 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗, 诪执讚旨指讛 讻旨职谞侄讙侄讚 诪执讚旨指讛' 讛讻讜谞讛 讘砖诪讗诇 讬砖 讛壮 讙讘讜专讜转 讜讻谞讙讚谉 讘讬诪讬谉 讞诪砖讛 讞住讚讬诐 讜讻谉 讘驻专讟谉 讛讛壮 讙讘讜专讜转 讛诐 驻"专 讚讬谞讬谉 讻诪谞讬谉 诪谞爪驻"讱 讜讻谞讙讚谉 讘讞住讚讬诐 讬砖 讙诐 讻谉 驻"专 讻诪谞讬谉 讜职专址讘 讞侄住侄讚 [280] 讻诪讜 砖讗诪专 专讘讬谞讜 讝"诇 讘砖注专 诪讗诪专讬 专砖讘"讬 讝讬注"讗.



砖讈职诇止砖讈指讛 诪职诇指讻执讬诐 讬指专指讘职注指诐 讗址讞职讗指讘 讜旨诪职谞址砖旨讈侄讛 (讚讘专讬 讛讬诪讬诐 讘 诇讙, 讬讙) (讬砖注讬讛 住, 讻讗). 讛谞讛 诇拽诪谉 (讘讚祝 拽讚:) 讗讬转讗 讚讜专砖讬 专砖讜诪讜转 讛讬讜 讗讜诪专讬诐 讻讜诇诐 讘讗讬诐 诇注讜诇诐 讛讘讗 砖谞讗诪专 诇执讬 讙执诇职注指讚 讜职诇执讬 诪职谞址砖侄旨讈讛 讜职讗侄驻职专址讬执诐 诪指注讜止讝 专止讗砖执讈讬 (转讛诇讬诐 住, 讟) 诇执讬 讙执诇职注指讚 讝讛 讗讞讗讘 砖谞驻诇 讘专诪讜转 讙诇注讚, 诪职谞址砖侄旨讈讛 讻诪砖诪注讜, 讜职讗侄驻职专址讬执诐 讝讛 讬专讘注诐 讚讗转讬 诪讗驻专讬诐, 讬职讛讜旨讚指讛 诪职讞止拽职拽执讬 讝讛 讗讞讬转讜驻诇 讚讗转讬 诪讬讛讜讚讛, 诪讜止讗指讘 住执讬专 专址讞职爪执讬 讝讛 讙讞讝讬 砖诇拽讛 注诇 注住拽讬 专讞讬爪讛, 注址诇 讗直讚讜止诐 讗址砖职讈诇执讬讱职 谞址注植诇执讬 讝讛 讚讜讗讙 讛讗讚讜诪讬.
讜谞专讗讛 讘讜讚讗讬 讚讗谞砖讬 讻谞住转 讛讙讚讜诇讛 砖诪谞讗讜诐 讘讚讘专 讝讛 诇讗 谞注诇诪讛 诪讛诐 讚专砖讛 讝讜 砖诇 讚讜专砖讬 专砖讜诪讜转 讜诪讜讚讜 讘讛 讗讱 讻讜谞转诐 诇讜诪专 注诇 驻讬 注讜爪诐 讗砖诪转诐 专讗讜讬 诇讛讬讜转 诇讛诐 讙讝专讛 讝讜 讚讗讬谉 诇讛诐 讞诇拽 诇注讜诇诐 讛讘讗 讗讘诇 讗讬谉 讛讻讬 谞诪讬 住讜驻诐 诇讛转拽谉 讜诇讛谞爪诇 诪谉 讙讝专讛 讝讜 注诇 讬讚讬 专讘讜讬 讙诇讙讜诇讬诐 砖讬讛讬讛 诇讛诐 讜诪讛 砖讛讜爪专讻讜 诇讜诪专 注诇讬讛诐 讚讘专讬诐 讗诇讜 讘驻讬专讜砖 讻讚讬 砖讬讛讬讛 诇讛诐 讻驻专讛 讘讘讝讬讜谉 讝讛 讜讻驻专讛 讝讜 转注砖讛 诇讛诐 住讬讜注 诇讛转拽谉 注诇 讬讚讬 讙诇讙讜诇讬诐 专讘讬诐.
讜讻讬讜爪讗 讘讝讛 讗诪专讜 讘讙诪专讗 讚诪讙讬诇讛 讘驻专拽 讛拽讜专讗 (诪讙讬诇讛 讻讛:) 诪注砖讛 注讙诇 讛专讗砖讜谉 谞拽专讗 讜诪转专讙诐 驻砖讬讟讗 诪讛讜 讚转讬诪讗 诇讬讞讜砖 诇讻讘讜讚谉 砖诇 讬砖专讗诇, 拽讗 诪砖诪注 诇谉 讻诇 砖讻谉 讚谞讬讞讗 诇讛讜 讚讛讜讬讗 诇讛讜谉 讻驻专讛 注讬讬谉 砖诐. 讜讻谉 讻讗谉 谞转讻讜讜谞讜 讗谞砖讬 讻谞住转 讛讙讚讜诇讛 诇讟讜讘转诐 讻讬 讛讬讻讬 讚谞讛讜讬 诇讛讜谉 讻驻专讛 讜专拽 诪讛 砖讗诪专 注诇 讘诇注诐 讛讜讗 讚讘专 拽讬讬诐 砖讻讱 讛讬讛 诇讜 讙诐 诇讘住讜祝 讜讗祝 注诇 驻讬 讚讗诪专 专讘讬谞讜 讛讗专"讬 讝"诇 注诇 讘诇注诐 讞诇拽 讛讟讜讘 砖讘讜 谞转拽谉 讘讙诇讙讜诇 谞讘诇 讛讻专诪诇讬, 注诐 讻诇 讝讛 诇讗 谞转拽谉 诇讛讬讜转 诪讗讜转诐 砖讬砖 诇讛诐 讞诇拽 诇注讜诇诐 讛讘讗 砖讛诐 讘诪讚专讙讛 转讞转讜谞讛 讘讬讜转专 砖讬砖讗专讜 讘诪诇讻讜转 讻诪讜 砖讗诪专 专讘讬谞讜 讛讗专"讬 讝"诇. 讜诇讻谉 讚讜专砖讬 专砖讜诪讜转 诇讻讜诇诐 诪爪讗讜 专诪讝 讘诪拽专讗 讜专拽 诇讘诇注诐 讚讛讬讬谞讜 讞诇拽 讛讟讜讘 砖讘讜 诇讗 诪爪讗讜.
讜讗转讛 讛诪注讬讬谉 讛诪砖讻讬诇 砖诪注 谞讗 讗转 讛讚讘专讬诐 讛讗诇讛 讗砖专 讗谞讬 讗讜诪专 讜讻讜转讘 讜诪讜讚讬注 讜诪讚讘专讬诐 讛讗诇讛 转讘讬谉 讜转诇诪讜讚 诇讻诪讛 注谞讬讬谞讬诐 讜讛讜讗 砖讝讛 拽专讜讘 诇讞诪讬砖讬诐 砖谞讛 讞诇诐 讞讻诐 讗讞讚 讞住讬讚 讜诪拽讜讘诇 驻讛 注讬专谞讜 注诇 讞讻诐 专砖讜诐 砖讛讬讛 注讜讚谞讜 讞讬 驻讛 注讬专谞讜 砖讛讜讗 讙诇讙讜诇 讗讞讝 诪诇讱 讬讛讜讚讛, 专讗讛 讻诪讛 砖谞讬诐 讬砖 诪讝诪谉 讗讞讝 注讚 讚讜专讜转 讗诇讜 讜注讚讬讬谉 诇讗 谞砖诇诐 讛转讬拽讜谉 讘讙诇讙讜诇!
讜注讜讚 讗讙讬讚 诇讱 讞讬讚讜砖 讗讞专 讻讬 诪拽专讜讘 讞诇诐 转诇诪讬讚 讞讻诐 讗讞讚 驻讛 注讬专谞讜 注诇 转诇诪讬讚 讞讻诐 讜讬专讗 砖诪讬诐 讗讞讚 讛砖诐 讬转讘专讱 讬讗专讬讱 讬诪讬讜 讜砖谞讜转讬讜 砖讛讜讗 讙诇讙讜诇 讗讞讗讘 诪诇讱 讬砖专讗诇 讜讝讛 讛转诇诪讬讚 讞讻诐 讗砖专 讞诇诪讜 注诇讬讜 讞诇讜诐 讝讛 讛讬讛 拽砖讛 讘注讬谞讬讜 讛讚讘专 讛讝讛 砖讛讜讗 讙诇讙讜诇 讗讞讗讘 砖谞诪谞讛 讘讻诇诇 讛谞讝讻专 讜讛讬讛 诪爪讟注专 注诇 讝讛, 讜讗诪专转讬 诇讜 讗诇 转爪讟注专! 讞讚讗 讻讬 讜讚讗讬 讗转讛 讬砖 诇讱 谞驻砖 砖诇讱 讜专拽 讞诇拽 讗讞讚 诪谞驻砖 讗讞讗讘 谞转讙诇讙诇 讘讱, 讜注讜讚 诪讬 讝讜讟专 讘注讬谞讬讱 讗讞讗讘 砖讛讬讛 诪讚讜专讜转 讛专讗砖讜谞讬诐 讗砖专 谞驻砖诐 讛讬转讛 讙讚讜诇讛 诪讗讚 讜讛诪转讙诇讙诇 讛讜讗 专拽 讞诇拽 讛讟讜讘 讜诪讬 讬讜讚注 讗诐 讬砖 讘讚讜专 讝讛 讗讞讚 砖拽讜诇 讻谞讙讚 讞诇拽 讛讟讜讘 砖诇 讗讞讗讘 砖谞转讙诇讙诇 讘讱! 讜讗诪专转讬 诇讜 讛砖诐 讬转讘专讱 讬讗专讬讱 讬诪讬讱 讜砖谞讜转讬讱 诇讟讜讘讛 讜诇砖诇讜诐 讜讬注讝专讱 诇转拽谉 谞驻砖 注爪诪讱 讜谞驻砖 讛诪转讙诇讙诇转 讘讱 讗诪谉 讻谉 讬讛讬 专爪讜谉.
讜讚注 讻讬 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐 讚祝 讬讗.) 讗诪专 注诇 讗讞讗讘 讜讝讛 诇砖讜谞讜, 讘讘讞讬谞转 谞驻砖讜 讛讬讛 砖拽讜诇 讞爪讬讛 讟讜讘 讜讞爪讬讛 专注 讜讻讜' 注讚 讻讗谉 诇砖讜谞讜. 谞诪爪讗 讗讞讗讘 讛讬讛 讘讜 讛驻专砖 讙讚讜诇 讘讬谉 谞驻砖 砖诇讜 诇讘讬谉 专讜讞 砖诇讜 讜注谞讬讬谞讬诐 讗诇讜 注诪讜拽讬诐 诪讗讚 讜讛砖诐 讬转讘专讱 讬讗讬专 注讬谞讬谞讜 讘讗讜专 转讜专转讜 讗诪谉 讻谉 讬讛讬 专爪讜谉.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讻诇 讬砖专讗诇 讬砖 诇讛谉 讞诇拽. 注讬' 讻转讜讘讜转 讚祝 拽讙 注"讘 转讜住' 讚"讛 诪讝讜诪谉:


砖诐 讛讗讜诪专 讗讬谉 转讞讬讬转 讛诪转讬诐. 注讬' 住讜讟讛 讚祝 讛 注"讗 转讜讚"讛 讻诇:


砖诐 讛讛讜讙讛 讗转 讛砖诐. 注讬' 住讜讻讛 讚祝 讛' 注"讗 转讜讚"讛 讬讜"讚 讛"讗. 砖讘讜注讜转 讚祝 诇讚 注"讗 转讜住' 讚"讛 讘讗诇祝:


讙诪' 诪讚讛 讻谞讙讚 诪讚讛. 注讬' 住讜讟讛 讚祝 讞' 注"讘:





注专讜讱 诇谞专

讘讙诪专讗 转专讙诪讛 专讘 讞住讚讗 讜谞转爪转诐: 讛专诪讘"诐 (驻"讛 诪讛' 注讻讜"诐) 驻住拽 讚谞讘讬讗 砖讛讚讬讞 讘讬谉 砖讗诪专 讛注讻讜"诐 讗诪专 注讘讚讜讛 讗讜 砖讗诪专 讘砖诐 讛拽讘"讛 讻谉 讛"讝 谞住拽诇 讜讻讘专 讛拽砖讛 讛专"谉 讘砖诪注转讬谉 讻讬讜谉 讚注"讻 驻住拽 讻专讘 讞住讚讗 诪讚诪讞讬讬讘 讞谞拽 讘注讬拽专 讛讙讜祝 讚砖讗专 诪爪讜转 讘驻' 讟' 诪讛' 讬住讜讚讬 讛转讜专讛 讗"讻 讛"诇 诇讗转讜讬讬 讚讙诐 讘注砖讛 讜诇"转 诪讬讞讬讬讘 讜诇诪讛 讛砖讜讛 讚讬谉 谞讘讬讗 砖讛讚讬讞 诇诪住讬转 讚注诇诪讗 讜讛诇讞诐 诪砖谞讛 讬讜转专 转讬诪讛 注诇讬讜 讚讛讜讗 驻住拽 砖诐 讚讘注"讝 讗诐 讗诪专 讛讬讜诐 转注讘讜讚 讜诇诪讞专 讘讟诇讛 诪讬讞讬讬讘 讞谞拽 讜讛专讬 诇驻讬 讛诪讘讜讗专 讘住讜讙讬讬谉 诇讻"注 讘注"讝 讘拽讬讜诐 诪拽爪转 讜讘讬讟讜诇 诪拽爪转 诪讬讞讬讬讘 住拽讬诇讛 诇专讘谞谉. 讜谞诇驻注"讚 讚讛专"谉 讛拽砖讛 诇诪讛 讘砖讗专 诪爪讜转 拽讬讜诐 诪拽爪转 讜讘讬讟讜诇 诪拽爪转 驻讟讜专 诪讬 讙专注 诪讚讘专讬诐 讚注诇诪讗 讚诪讬讞讬讬讘 讜转讬专抓 讻驻讬 讙讬专住转 讛住驻专讬诐 讚讙专住讬 驻讟讜专 注讚 讚诪转讬讚注 诇讬讛 驻讬专讜砖 讚讘注"讝 讘讬讟讜诇 诪拽爪转 讞讬讬讘 讗注"讙 讚诇讗 诪转讬讚注 诇讬讛 诪砖讜诐 讚讝讛 讜讚讗讬 砖拽专 讛讜讗 讚注"讝 诇讗 讬讛讬讛 诪讜转专 诪讗转 讛拽讘"讛 讗驻讬诇讜 诇砖注转讜 讜讻谉 注拽讬专转 讻诇 讛讙讜祝 讚砖讗专 诪爪讜转 讗讘诇 讘讬讟讜诇 诪拽爪转 讚砖讗专 诪爪讜转 讻讬讜谉 讚讝讛 诪讜转专 诇驻注诪讬诐 诇砖注转讜 讻讗诇讬讛讜 讘讛专 讛讻专诪诇 诇讻谉 驻讟讜专 注讚 讚诪转讬讚注 诇讬讛. 讜讛谞讛 诇驻讬 讛诪讘讜讗专 讘驻' 讛' 诪讛' 注讻讜"诐 诇讗 诪讬讞讬讬讘 诪住讬转 注讚 砖讬讗诪专 讘诇砖讜谉 讗诇讱 讜讗注讘讜讚 讗讜 谞诇讱 讜谞注讘讜讚 讜诪砖讜诐 诪讚讬讞 诇讗 诪讬讞讬讬讘 注讚 砖讬讗诪专 诇专讘讬诐 注讘讚讜 注"讝 讜讬注砖讜 讻谉 讜诇讻谉 讬"诇 讚讛专诪讘"诐 住讜讘专 讚讜讚讗讬 谞讘讬讗 讛诪讚讬讞 诇讗 诪讬讞讬讬讘 讗诇讗 讗讜 讻诪住讬转 讗讜 讻诪讚讬讞 讚注诇诪讗 讜诇讻谉 讻转讬讘 拽专讗 讙讘讬' 讚谞诇讱 讜谞注讘讜讚 讗诇讛讬诐 讗讞专讬诐 讻诪讜 讚讻转讬讘 讙讘讬 诪住讬转 讜诪讚讬讞 讜讛砖转讗 讘讛' 注"讝 讗讬讬专讬 讘讻讛"讙 砖讛谞讚讞讬诐 注砖讜 讻诪讜转讜 讜谞讛专讙讬谉 注诇 驻讬讜 讜诇讻谉 讛讜讗 谞讘讬讗 讛诪讚讬讞 讚讘住拽讬诇讛 诇专讘谞谉 讜诪讛 砖讻' 讘讬谉 砖谞讬讘讗 讘砖诐 讛注讻讜"诐 讻谉 讘讬谉 砖讗诪专 讘砖诐 讛拽讘"讛 讛讬讬谞讜 讘讬谉 讘讬讟讜诇 诪拽爪转讜 讘讬谉 注拽讬专转 讻诇 讛讙讜祝 讚讗诐 讗诪专 讘砖诐 讛拽讘"讛 讛讜讗 诇注拽讜专 诪爪讜转 注"讝 诪谉 讛转讜专讛 讜讻诪讜 砖驻讬' 专砖"讬 讗讘诇 讘砖诐 讛注讻讜"诐 诇讗 砖讬讬讱 诇讜诪专 讻谉 讜诇讻谉 讘砖诐 讛注讻讜"诐 诇注讜诇诐 讛讜讬 讘讬讟讜诇 诪拽爪转 讜拽讬讜诐 诪拽爪转 讜讘砖谞讬讛诐 讛讜讬 讘住拽讬诇讛 讻讬讜谉 砖讬砖 诇讜 讚讬谉 谞讘讬讗 砖讛讚讬讞 讗讘诇 讘讛' 讬住讜讚讬 讛转讜专讛 讚讻转讘讜 讚讗诪专 讛谞讘讬讗 转注讘讜讚 注"讝 讛讬讜诐 诇讘讚 讗"讻 讗讬谉 讝讛 诪住讬转 讻讬讜谉 砖诇讗 讗诪专 讘诇砖讜谉 谞诇讱 讜谞注讘讜讚 讜讙诐 诇讗 诪讚讬讞 讻讬讜谉 讚讗诪专 专拽 诇讬讞讬讚 诇砖讜谉 转注讘讜讚 讜讙诐 讻讬讜谉 讚诇讗 注砖讛 注诇 驻讬讜 讗"讻 诪爪讚 谞讘讬讗 砖讛讚讬讞 讗讬谉 讻讗谉 诪讬转转 住拽讬诇讛 讗讘诇 诪讻"诪 讞谞拽 讬砖 讻讗谉 讚讛讗 讜讚讗讬 讚讘专 住专讛 注诇 讛' 讻诪讬诪专讗 讚专' 讬讜讞谞谉 讚讘注"讝 讗驻讬诇讜 诪注诪讬讚 诇讱 讞诪讛 讘讗诪爪注 讛专拽讬注 讗诇 转砖诪注 诇讜 讚讜讚讗讬 诇讗 爪讜讛 诇讜 讛' 讜诇讻谉 谞讘讬讗 砖拽专 讛讜讗 讜讬讞谞拽. 讜讛谞讛 诇驻"讝 讚诇讗 诪讬讞讬讬讘 诪砖讜诐 谞讘讬讗 砖讛讚讬讞 专拽 讻砖讛讜讗 诪讚讬讞 讗讻谉 诪讛 讚诪转专抓 专"讞 讜谞转爪转诐 讗祝 讚讝讛 诇讗 讛讜讬 诪讚讬讞 讛讻讬 驻讬专讜砖讜 讻讬讜谉 讚讛讜讗 诇讗 诪拽砖讛 专拽 讻讬讜谉 讚诇专讘 讞住讚讗 讻讜诇讬 拽专讗 讘注"讝 讗讬讬专讬 讗讬讱 诪砖讻讞转 注砖讛 讜诇"转 讜诪转专抓 讚讙诐 讘注"讝 诪砖讻讞转 注砖讛 讜诇"转 讜诇讗 砖讬砖 诇讜 讚讬谉 注"讝 讚讘住拽讬诇讛 讗诇讗 讚讬谉 谞讘讬讗 砖拽专 讚注诇诪讗 讚讘讞谞拽 讻诪讜 讚讻' 讛专诪讘"诐 诇注谞讬谉 转注讘讜讚 注"讝 讛讬讜诐 诇讘讚 讚诪拽专讬 讚讘专 住专讛 注诇 讛' 讜讬讞谞拽 讗祝 讚拽专讗 讝讛 讻转讬讘 讙讘讬 谞讘讬讗 讛诪讚讬讞 讚讘住拽讬诇讛 讜讗"讻 讙"讻 讛"讛 讛讻讗 注砖讛 讜诇"转 讚注"讝 讚诪讬拽专讬 注拽讬专转 讛讙讜祝 讚砖讗专 诪爪讜转 讜讬讞谞拽 讻谞讘讬讗 砖拽专 讚诪拽专讬 讙"讻 讚讘专 住专讛 注诇 讛' 讚讗注"讙 讚诇讗 诪转讬讚注 讜讚讗讬 讻谉 诇讗 爪讜讛 讛拽讘"讛 讜诇讻谉 讻' 讛专诪讘"诐 讚讗驻讬诇讜 谞转谉 讗讜转 讘注拽讬专转 讛讙讜祝 讚砖讗专 诪爪讜转 讬讞谞拽 讗祝 讚诇讗 讻转讜讘 讘转讜专讛 讜讻谉 讘讙诪' 讘驻讬' 讻谉 讗讻谉 讝讛 讗转讬讗 诇讬讛 诪诪讬诪专讗 讚专' 讬讜讞谞谉 讘注"讝 讚讗讬谉 砖讜诪注讬谉 诇讜 讗诐 谞转谉 讗讜转 讗驻讬诇讜 诇注拽讜专 诪拽爪转 诪砖讜诐 讚讜讚讗讬 诇讗 爪讜讛 讛砖诐 讻谉 讗"讻 讛"讛 讙"讻 讘注拽讬专转 讛讙讜祝 讚砖讗专 诪爪讜转 讚讜讚讗讬 讙"讻 诇讗 爪讜讛 讛拽讘"讛 讜诇讻谉 诪拽专讬 讚讘专 住专讛 注诇 讛' 讜讻讬讜谉 讚诇注谞讬谉 讚讬谞讗 讗讬谉 谞驻拽讜转讗 讘讬谉 注' 讜诇"转 讚注"讝 诇注' 讜诇"转 讚注诇诪讗 讚讘讻讜诇讛讜 讘注拽讬专转 讻诇 讛讙讜祝 讘讞谞拽 讜讘注拽讬专转 诪拽爪转 驻讟讜专 讜专"讞 诇讗 诪转专抓 讜谞转爪转诐 专拽 诇驻专砖 讻讜诇讬 拽专讗 讚讘注"讝 讗讬讬专讬 诇讻谉 砖驻讬专 讛砖诪讬讟 讛专诪讘"诐 讚讬谉 注砖讛 讜诇"转 讚注"讝 讜讻转讘 住转诪讗 讚讘注拽讬专转 讻诇 讛讙讜祝 讚砖讗专 诪爪讜转 讞讬讬讘 讜讘注拽讬专转 诪拽爪转 驻讟讜专:



讛讙讬注讛 讛转讜专讛 诇住讜祝 讚注转讛 砖诇 注"讝 诇驻讬讻讱 谞转谞讛 讛转讜专讛 诪诪砖诇讛 讘讛: 驻讬' 讚讬讚注讛 讛转讜专讛 砖注"讬 讻讞 讟讜诪讗转 注"讝 讬注砖讛 讻讬砖讜祝 讜讬讻讜诇 诇注砖讜转 讗讜转讜转 讜诪讜驻转讬诐 诇讻谉 谞转谞讛 转讜专讛 诇讜 诪诪砖诇讛 诇讻转讜讘 讚讙诐 讗诐 讬注砖讛 讗讜转讜转 讗诇 转砖诪注 诇讜 讗讻谉 专"注 驻诇讬讙 讜住"诇 讚讜讚讗讬 诇讗 讬注砖讛 讛拽讘"讛 讗讜转讜转 诇谞讘讬讗 讛砖拽专 讗诇讗 讛谞讱 讗讜转讜转 讚讗诪专 拽专讗 讜讘讗 讛讗讜转 讜讛诪讜驻转 讛诐 砖谞转谉 讻讗砖专 讛讬讛 谞讘讬讗 讗诪转 讗讻谉 诇讻讗讜专讛 拽专讗 拽砖讬讗 诇专"注 讚拽讗诪专 讻讬 诪谞住讛 讛' 讗诇讛讬讻诐 讗转讻诐 讜讗讬 谞转谉 讛讗讜转讜转 诇拽讬讬诐 谞讘讜讗转讜 讛专讗砖讜谞讛 讛讗诪讬转讬 讗讬讝讛 谞住讬讜谉 讛讜讗 讝讛 讜讬"诇:



讘专砖"讬 讚"讛 讗讘诇 注讜拽专 讛讙讜祝. 讜讛讬讬谞讜 诪讛 砖诇讗 砖诪注: 讗"诇 讚讗"讻 诇专"砖 讚讬谉 谞讘讬讗 砖讛讚讬讞 诇"诇 讻讬讜谉 讚讗讬谞讜 专拽 讘讞谞拽 讜讘讜讚讗讬 诇讗 讙专注 注"讝 诪砖讗专 诪爪讜转 讚讬"诇 讚讻转讜讘 诪砖讜诐 拽讬讜诐 诪拽爪转 讜讘讬讟讜诇 诪拽爪转 讚驻讟讜专 讘砖讗专 诪爪讜转 讜讘注"讝 诪讬讞讬讬讘 讜讗讙讘 讝讛 讻' 专讞诪谞讗 讙诐 讚讬谞讗 讚注讜拽专 讻诇 讛讙讜祝 讜讻谉 爪"诇 讙"讻 诇专讘谞谉 讚住"诇 讚讘住拽讬诇讛 诇"诇 拽专讗 诇谞讘讬讗 砖讛讚讬讞 诪讛讬讻讬 转讬转讬 讬讙专注 诪砖讗专 诪住讬转 讜诪讚讬讞 讚讘住拽讬诇讛 讜讛讻讗 诇讗 砖讬讬讱 讗驻讬诇讜 诇讜诪专 讚讗爪讟专讬讱 诪砖讜诐 拽讬讜诐 诪拽爪转 讜讘讬讟讜诇 诪拽爪转 讚讝讛 讙"讻 讘诪住讬转 诪讬讞讬讬讘 讚讛讬讬谞讜 讛讬讜诐 注讘讚讜讛 讜诪讞专 讘讟诇讜讛 讜爪"诇 讚讻转讘 专讞诪谞讗 讻谉 诪砖讜诐 诇诇讻转 讘讛 诇专讘讜转 诪爪讜转 注砖讛 讜诪爪讜转 诇"转 讚讘讝讛 诇讗 讛讜讬 诪住讬转 讗驻讬诇讜 讗讬 拽讗讬 讗注"讝 讻专讘 讞住讚讗 讜讻砖"讻 讗讬 拽讗讬 讗砖讗专 诪爪讜转 讜讻讚专讘 讛诪谞讜谞讗 讚诇讗 讛讜讬 诪住讬转 讜诪砖讜诐 讛讱 讟注诪讗 讻转讘 专讞诪谞讗 讻诇 讛讚讬谉 讚谞讘讬讗 砖讛讚讬讞:



讘讚"讛 讚"讛 驻讟讜专. 讗驻讬诇讜 诪讞谞拽: 注讬讬谉 讘诪讛专砖"讗 砖谞讚讞拽 讜讛讙讬讛 讘讚讘专讬 专砖"讬 诪驻谞讬 讛拽讜砖讬讜转 砖讛讜拽砖讜 诇讜 讚讚讘专讬 专砖"讬 住讜转专讬诐 讝讗"讝 讜讬"诇 讚讛讻讬 驻讬专砖 讚讘专讬 专砖"讬 讚讜讚讗讬 讗讬 讛讜讬 讗驻砖专 诇讜诪专 讚驻专砖讛 讚讻讬 讬讝讬讚 讚讘专 讗讬讬专讬 讘诪拽爪转 讚讘专 讛"讗 讚讘讗诪转 讗驻讬诇讜 讗诪拽爪转 讚讘专 讞讬讬讘 讞谞拽 讚讛讜讬 讗诪专讬谞谉 讚讘驻专砖转 谞讘讬讗 砖讛讚讬讞 讗讬讬专讬 讘注讜拽专 讻诇 讛讙讜祝 讚砖讗专 诪爪讜转 讜诪拽爪转 讚讘专 讛讜讬 讘讻诇诇 讗砖专 讬讝讬讚 诇讚讘专 讚讘专 讜诇讗 讛讜讬 讗诪专讬谞谉 讚讗讬讬专讬 讘讚讘专讬诐 讘注诇诪讗 讻讙讜谉 爪讚拽讬讛 讘谉 讻谞注谞讛 讚讜拽讗 讗讘诇 讻讬讜谉 讚讚专砖讬谞谉 讚讘专 讜诇讗 讞爪讬 讚讘专 讗"讻 诇讬讻讗 诇专讘讜转 诪拽爪转 讚讘专 讚砖讗专 诪爪讜转 讜诇讻讜诇讬 讚讘专 讚砖讗专讬 诪爪讜转 诇讗 诪爪专讻讬谞谉 拽专讗 讚讻讬 讬讝讬讚 讚讘讻诇诇 诇诇讻转 讘讛 讚驻' 谞讘讬讗 砖讛讚讬讞 讛讜讬 诇讻谉 注"讻 爪"诇 讚讻讬 讬讝讬讚 诇讗讜 讗注讜拽专 讚"转 拽讗讬 讗诇讗 讗讚讘专讬诐 讘注诇诪讗 讻谉 谞专讗讛 讘讻讜讜谞转 讚讘专讬 专砖"讬:



讚"讛 专"砖 驻讜讟专 讜讛"讛 诇专讘谞谉. 讛讗 拽诪"诇 讚专讬砖讗 讚拽转谞讬: 讗"诇 讚诇诪讛 谞拽讟 专"砖 驻讜讟专 诇讗砖诪讜注讬谞谉 讚讞讬讬讘 讚专讬砖讗 讛讜讗 讞谞拽 诇讬转谞讬 讘拽讬爪讜专 讘专讬砖讗 讞讬讬讘 讞谞拽 讜诇讗 讘注讬 专"砖 讚讬"诇 讚讗讬 讛讜讬 谞拽讬讟 讛讻讬 讛"讗 讚讘专讬讬转讗 专"砖 讛讬讗 讗讘诇 诇专讘谞谉 讘注讜拽专 讻诇 讛讙讜祝 讚砖讗专 诪爪讜转 讙"讻 讘住拽讬诇讛 讻专讘 讛诪谞讜谞讗 诇讻谉 谞拽讟 专"砖 驻讜讟专 诇讗砖诪讜注讬谞谉 讙"讻 讚专讬砖讗 讚"讛 讛讜讗:



讚"讛 讜讘讜注诇讛. 讻诇讜诪专 讜讻诇 讛讘讜注诇讬诐: 驻砖讜讟 讛讜讗 砖专砖"讬 专讜爪讛 诇驻专砖 讘讝讛 讛讗 讚拽讗诪专 讞讜抓 诪讝讜诪诪讬 讘转 讻讛谉 讜讘讜注诇讛 讚讗讬讱 砖讬讬讱 讘讜注诇讛 讘讝讛 讚讛讗 诇讗 讗讬讬专讬 讛砖转讗 专拽 诪讝讜诪诪讬谉 讜诇讻谉 驻讬' 讚讛讱 讜讘讜注诇讛 讛讜讬 讚讘专 诇注爪诪讜 讜驻讬' 讚讬谉 讛讘讜注诇讬诐 讜讗"讗 诇驻专砖 讚讝讜诪诪讬谉 诇讗 讚谞讬谉 讻诪讬转转 讛讘讜注诇 专拽 讻砖讘讗讜 诇讞讬讬讘 讙诐 讗转 讛讘讜注诇 注诪讛 讜诇讛讻讬 谞拽讟 讜讘讜注诇讛 讚讻讘专 讛讜讻讬讞讜 讛转讜住' 专讬砖 诪讻讜转 讚讙诐 讗讬 诇讗 讘注讬 专拽 诇讞讬讬讘 讗讜转讛 诇讘讚讛 讙"讻 讛诐 讘讞谞拽 讜讻驻讬' 专砖"讬 讘诇讗"讛 爪专讬讱 诇驻专砖 讛讗 讚拽讗诪专 诇驻讬 砖讻诇 讛诪讝讜诪诪讬谉 砖讘转讜专讛 讝讜诪诪讬讛谉 讜讘讜注诇讬讛谉 讻讬讜爪讗 讘讛谉 讚讻讗谉 讗"讗 诇驻专砖 讘注谞讬谉 讗讞专:



驻专拽 讗讞讚 注砖专 诇讗 讛讗专讻转讬 讘诇讬诪讜讚 讛讬砖讬讘讛 讜诇讻谉 诇讗 讛注诇讬转讬 诪讞讬讚讜砖讬诐 注诇 讛讻转讘 专拽 诪注讟 诪讝注讬专:





讘讗专 砖讘注

讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗 讻讜': 讘专讜讘 住驻专讬诐 讙专住讬谞谉 驻专拽 讝讛 拽讜讚诐 驻专拽 讛谞讞谞拽讬谉 讜讛讻讬 谞诪讬 讙专住讬谞谉 讘转讜住驻转讗 讜讘讬专讜砖诇诪讬 讜讘专讬"祝 讜讘讗砖专"讬 讗讘诇 诪讚讘专讬 专砖"讬 谞专讗讛 讚讙专住讬谞谉 驻专拽 讛谞讞谞拽讬谉 拽讜讚诐 驻专拽 讝讛 诪讚驻讬专砖 诪注讬拽专讗 讗讬讬专讬 讘讗专讘注 诪讬转讜转 讜诪驻专砖 讜讗讝讬诇 诇讛讜 诇讻讜诇讛讜 讜讛讚专 讻讜' 诪讚谞拽讟 诇讻讜诇讛讜 诪砖诪注 砖讙专住 驻专拽 讛谞讞谞拽讬谉 拽讜讚诐 驻专拽 讝讛 讜讗注"讙 砖专砖"讬 驻讬专砖 讘专讬砖 诪住讻转 诪讻讜转 讙讘讬 转谞讗 讛转诐 拽讗讬 讻讜' 讜讝"诇 讛转诐 拽讗讬 诪住谞讛讚专讬谉 住诇讬拽 讚转谞谉 讘砖讬诇讛讬 讗诇讜 讛谉 讛谞讞谞拽讬谉 讚讛讜讗 住讬讜诪讗 讚住谞讛讚专讬谉 讻讜' 讬砖 诇讜诪专 讚讛讻讬 拽讗诪专 讚讛讜讗 住讬讜诪讗 砖诇 注讬拽专 诪住讻转 住谞讛讚专讬谉 诪讛 砖爪专讬讱 讗诇讬讛诐 诇讬讚注 讘讬讞讜讚 诇讗驻讜拽讬 驻专拽 讝讛 注拽专讜 讗讬谞讜 砖讬讬讱 诇住谞讛讚专讬谉 讻诇诇 专拽 砖讛讜讗 诪讞讜讘专 讘讝讜 讛诪住讻转讗 诪讻讞 讛讟注诪讬诐 砖讬转讘讗专讜 诇驻谞讬诐 讜讻讘专 诪爪讗转讬 讻转讜讘 讘注讬谉 讬注拽讘 讜讝"诇 讻诇 讬砖专讗诇 讬砖 诇讛诐 讞诇拽 诇注讜讛"讘 讛讱 讘讘讗 讗讬谞讛 诪谉 讛诪砖谞讛 讗诇讗 讗讙讚讛 讘注诇诪讗 讜讻转讜讘讛 讻讗谉 讻讚讬 诇讛转讞讬诇 讛驻专拽 讘讚讘专 讟讜讘 讗讘诇 专讬砖讗 讚驻讬专拽讗 拽讗诪专 讛讻讬 讜讗诇讜 砖讗讬谉 诇讛诐 讞诇拽 诇注讜讛"讘 讜诪讛讚专 讗讛讱 驻讬专拽讗 讚诇注讬诇 讜讗诇讜 讛谉 讛谞砖专驻讬谉 讜谞专讗讛 诇诪讜专讬 讚讗诇讜 讛谉 讛谞讞谞拽讬谉 专讗讜讬 砖讬拽讚诐 诇驻专拽 讝讛 注"讻 诪爪讗转讬 讘驻讬专讜砖 讗讞讚 砖讗讬谞讜 诇专砖"讬 讝"诇 注讻"诇. 诇讻讗讜专讛 谞专讗讛 砖讗讬谉 讗诇讜 讗诇讗 讚讘专讬 谞讘讬讗讜转 讻讬 讟注诪讗 讜专讗讬讛 诇讗 讛讙讬讚 诇讚讘专讜 讜诪讬 讛讻专讬讞 讗讜转讜 诇驻专砖 讻谉 讛讱 讘讘讗 讗讬谞讛 诪谉 讛诪砖谞讛 讻讜'. 讜谞"诇 砖讛讜拽砖讛 诇讜 诇诪讛 住讬讚专 专讘讬 讝讗转 讛讘讘讗 讘讻讗谉 讛诇讗 讗讬谉 诇讛 砖讬讬讻讜转 讜诇讗 拽砖专 讻诇诇 注诐 讛诪砖谞讬讜转 讛拽讜讚诪讜转 讜讗讬谉 讻讗谉 诪拽讜诪讛 讜诇讗 谞讬讞讗 诇讬讛 诪讛 砖转讬专抓 讛专诪讘"诐 讘讝讛 讘驻讬专讜砖 讛诪砖谞讛 讜讝"诇 讜谞讝讻专 讝讛 讛注谞讬谉 讻诇讜 讘讝讜 讛诪住讻转讗 诇驻讬 砖拽讚诐 诇讜 讝讻专讜谉 诪讬转讜转 讘"讚 讜诪讞讜讬讬讘讬 讻专转 讜诪讬转讛 讜讛讜讚讬注讱 讻讬 讻砖讬讞讟讗 讛讗讚诐 讜谞讛专讙 讘讗讞转 讛诪讬转讜转 砖诇讗 转讞砖讜讘 砖讗讬谉 诇讜 讞诇拽 讗讘诇 讬砖 诇讜 讞诇拽 讜诇驻讬讻讱 住诪讱 诇讝讛 讛诪讗诪专 讜讗诇讜 砖讗讬谉 诇讛诐 讞诇拽 诇注讜讛"讘 讻讜' 注讻"诇 诪砖讜诐 讚砖转讬 转砖讜讘讜转 讘讚讘专 讞讚讗 讚讗"讻 讛住讬驻讗 讚拽转谞讬 讗谞砖讬 注讬专 讛谞讚讞转 讗讬谉 诇讛诐 讞诇拽 诇注讜讛"讘 诪讬讬专讬 谞诪讬 讗驻讬诇讜 讗诐 诇讗 诪转讜 注诇 诪讟转诐 专拽 砖讚谞讜 讗讜转诐 讜讛专讙讜诐 讚讗诇"讻 诇讗 讛讜讬 讚讘专 讜讛驻讻讜 讜讘讗诪转 讛讗 诇讬转讗 砖讛专讬 诇注讬诇 讘住讜祝 驻专拽 谞讙诪专 讛讚讬谉 讗诪专讬谞谉 讻讬讜谉 讚讗讬拽讟讜诇 讛讜讬讗 诇讛讜 讻驻专讛 讜注讜讚 砖讛专讬 讻讘专 讗砖诪讜注讬谞谉 讛转谞讗 砖诐 讘驻专拽 讛谞讝讻专 砖讗驻讬诇讜 讗诇讜 砖谞转讞讬讬讘讜 诪讬转讛 讘讘"讚 讜谞讛专讙讜 讬砖 诇讛诐 讞诇拽 诇注讜讛"讘 诪讚拽转谞讬 讛讬讛 专讞讜拽 诪讘讬转 讛住拽讬诇讛 讻注砖专 讗诪讜转 讗讜诪专讬诐 诇讜 讛转讜讚讛 砖讻谉 讚专讱 讻诇 讛诪讜诪转讬谉 诪转讜讚讬谉 砖讻诇 讛诪转讜讚讛 讬砖 诇讜 讞诇拽 诇注讜讛"讘 讻讜' 讜注讜讚 转谞谉 砖诐 谞转注讻诇 讛讘砖专 诪诇拽讟讬谉 讗转 讛注爪诪讜转 讜拽讜讘专讬谉 讗讜转谉 讘诪拽讜诪谉 讜诪住讬拽 讛讙诪专讗 砖诐 谞讛专讙 诪转讜讱 专砖注讜 讻讬讜谉 讚诇讗讜 讻讬 讗讜专讞讬讛 诪讬讬转 讛讜讬讗 诇讬讛 讻驻专讛 讻讜'. 讜诇讻谉 转讬专抓 讝讛 讛诪驻专砖 讘讗讜驻谉 讗讞专 讚诪讛讚专 讗讛讱 驻讬专拽讗 讚诇注讬诇 讗诇讜 讛谉 讛谞砖专驻讬谉 讻讜' 讜专"诇 讗讞专 砖讛砖诇讬诐 诇讚讘专 讘讞讬讬讘讬 诪讬转讜转 讘"讚 讛转讞讬诇 诇讚讘专 讗诇讜 砖讗讬谉 诇讛诐 讞诇拽 诇注讜讛"讘 砖注讜谞砖诐 讘讬讚讬 砖诪讬诐 讘注讜讛"讘 砖讛诐 谞讻专转讬诐 讜讗讘讜讚讬诐 讜谞讚讜谞讬诐 注诇 讙讜讚诇 专砖注诐 讜讞讟讗转诐 诇注讜诇诐 讜诇注讜诇诪讬 注讜诇诪讬诐 讜诇驻讬 砖讛讜拽砖讛 诇讜 讚讗诐 讻谉 诇讗 讛讜讛 诇诪转谞讬 诇讬讛 讻诇诇 讝讗转 讛讘讘讗 讻诇 讬砖专讗诇 讬砖 诇讛诐 讞诇拽 诇注讜讛"讘 讜讗讬谉 诇讜诪专 讗讬讬讚讬 讚讘注讬 诇诪转谞讬 住讬驻讗 讗诇讜 砖讗讬谉 诇讛诐 讞诇拽 诇注讜讛"讘 谞拽讟 专讬砖讗 讻诇 讬砖专讗诇 讬砖 诇讛诐 讞诇拽 诇注讜讛"讘 讚讗"讻 讛讜讛 诇讬讛 诇诪转谞讬 讘专讬砖讗 讗诇讜 砖讗讬谉 诇讛诐 讞诇拽 诇注讜讛"讘 砖讛讬讗 讘讘讗 讛砖讬讬讻讗 讻讗谉 讜讗讞"讻 讛"诇 诇诪转谞讬 讻诇 讬砖专讗诇 讬砖 诇讛诐 讞诇拽 诇注讜讛"讘 讗讬讬讚讬 讚专讬砖讗 讗讘诇 诇诪转谞讬 专讬砖讗 讗讙讘 住讬驻讗 讗讬谉 讝讛 讚专讱 讛诪砖谞讛 讜诇讻谉 驻讬专砖 讛讱 讘讘讗 讗讬谞讛 诪谉 讛诪砖谞讛 讗诇讗 讗讙讚讛 讘注诇诪讗 讜讻转讜讘讛 讻讗谉 讻讚讬 诇讛转讞讬诇 讛驻专拽 讘讚讘专 讟讜讘 诪砖讜诐 讚讗讬谉 诪转讞讬诇讬谉 讘驻讜专注谞讜转 讻讚讗诪专讬谞谉 讘专讬砖 讬砖 谞讜讞诇讬谉 讜讛讗 讚讛转讞讬诇 住讚专 谞砖讬诐 讘讞诪砖 注砖专讛 谞砖讬诐 讻讜' 讗注"讙 讚驻讜专注谞讜转讗 讛讜讗 讻讘专 转讬专爪讜 讛转讜住驻讜转 讘砖诐 专"讬 诪讗讜专诇讬讬谞砖 讘住讜祝 驻专拽 讗诇讜 诪讙诇讞讬谉 诪砖讜诐 讚住诪讻讬谞谉 驻讜专注谞讜转 讚诪讜注讚 拽讟谉 讗爪诇 驻讜专注谞讜转 讚讬谞讬诐 讚住讚专 谞砖讬诐 讚住诪讻讬谞谉 驻讜专注谞讜转讗 诇驻讜专注谞讜转讗 讜谞讞诪转讗 诇谞讞诪转讗 讻讚讗讬转讗 讘驻"拽 讚讘"讘 讜谞"诇 砖讙诐 专砖"讬 讻讜讜谉 诇讝讛 讛驻讬专讜砖 砖讛讘讗转讬 诪讚驻讬专砖 讜讝"诇 讻诇 讬砖专讗诇 讬砖 诇讛诐 讞诇拽 诇注讜讛"讘 诪注讬拽专讗 讗讬讬专讬 讘讗专讘注 诪讬转讜转 讜诪驻专砖 讜讗讝讬诇 诇讛讜 诇讻讜诇讛讜 讜讛讚专 诪驻专砖 讛谞讬 讚讗讬谉 诇讛诐 讞诇拽 诇注讜讛"讘 注"讻 诇讻讗讜专讛 拽砖讛 讟讜讘讗 诪讛 注谞讬谉 讗诪专讜 讜讛讚专 诪驻专砖 讛谞讬 讚讗讬谉 诇讛诐 讞诇拽 诇注讜讛"讘 注诇 驻讬专讜砖 讘讘转 讻诇 讬砖专讗诇 讬砖 诇讛诐 讞诇拽 诇注讜讛"讘 讜讻讘专 专讗讬转讬 诪讬 砖讛专讙讬砖 讘讝讛 讜讻转讘 砖讛讜拽砖讛 诇讜 诇专砖"讬 诇诪讛 住讬讚专 讝讗转 讛讘讘讗 讘讻讗谉 讛诇讗 讗讬谉 诇讛 砖讬讬讻讜转 讜诇讗 拽砖专 讻诇诇 注诐 讛诪砖谞讬讜转 讛拽讜讚诪讜转 讜诇讻谉 驻讬专砖 诪注讬拽专讗 讗讬讬专讬 讘讗专讘注 诪讬转讜转 讘"讚 讜诪驻专砖 诇讛讜 讜讗讝讬诇 讻诇讜诪专 讗祝 讘讘讗 讝讜 讚转谞讗 讻诇 讬砖专讗诇 讬砖 诇讛诐 讞诇拽 诇注讜讛"讘 讗讬谞讜 注谞讬谉 讗讞专 讘驻谞讬 注爪诪讜 讗诇讗 讙诐 讝讛 谞诪砖讱 讗诇 讛拽讜讚诐 讜讛讜讗 住讬讜诐 讚讘专讬讜 讛专讗砖讜谞讬诐 讚讗诇讜 讛谉 讛谞讞谞拽讬谉 讜讛谞砖专驻讬诐 讜注讚讬讬谉 诪驻专砖 诇讛讜 讜讗讝讬诇 讜讛讻讜讜谞讛 诇驻讬 砖讛讬讬转讬 讗讜诪专 讻讬 讗诇讜 砖诪讬转转诐 讘诪讬转讜转 讘"讚 讗讬谉 诇讛诐 讞诇拽 诇注讜讛"讘 讻讬 讙讚讜诇 注讜谞诐 诪谞砖讜讗 讜讗讬谉 诪讬转转诐 讻驻专转诐 诇讝讛 讗诪专 讻诇 讬砖专讗诇 讻讜' 诇讜诪专 砖讗祝 讗讜转诐 砖诪转讜 讘讗专讘注 诪讬转讜转 讘"讚 讬砖 诇讛诐 讞诇拽 诇注讜讛"讘 讻讜' 讜讛专讘 诪讛专砖"诇 讛讙讬讛 讘诇砖讜谉 专砖"讬 讚讘专讬 讛驻讬' 砖讛讘讗转讬 讜讝讛 砖诇讗 讻讚讘专讬 注讬谉 讬注拽讘 砖讛讘讗转讬 砖讛注讬讚 砖讗讬谞讜 诇砖讜谉 专砖"讬. 讜诇讬 谞专讗讛 诇驻专砖 讚讘专讬 专砖"讬 讘诇讗 讛讙讛"讛 讻讚讘专讬 讛驻讬专讜砖 砖讛讘讗转讬 砖专"诇 砖讻诇 注爪诪讜 砖诇 讛转谞讗 诇讗 讘讗 讗诇讗 诇驻专砖 讛谞讬 讚讗讬谉 诇讛诐 讞诇拽 诇注讜讛"讘 砖讛讬讗 讘讘讗 讛砖讬讬讻讗 讻讗谉 讻讜' 讻讚讘专讬 讛驻讬专讜砖 砖讛讘讗转讬 讜拽爪专 讘诪讜讘谉 讻谉 谞"诇. 讜诪讬讛讜 诇驻讬 讛驻讬专讜砖 讝讛 讗讬讻讗 诇诪讬讚拽 讻诇 诇讗转讜讬讬 诪讗讬 讘砖诇诪讗 诇驻讬 讛转专讜抓 砖讻转讘 讛专诪讘"诐 讜住讬讬注转讜 砖讛讘讗转讬 讗转讬 砖驻讬专 讚讗转讗 诇讗转讜讬讬 讗驻讬诇讜 讗诇讜 砖谞转讞讬讬讘讜 诪讬转讛 讘讘"讚 诪驻谞讬 专砖注转谉 讗讘诇 诇驻讬 讛驻讬专讜砖 砖讛讘讗转讬 拽砖讛 讻诇 诇讗转讜讬讬 诪讗讬 讜讗讬谉 诇讜诪专 讚诇讬讻讗 诇诪讬讚专砖 讻诇 讗诇讗 讛讻诇 讻诪讜 砖专讗讬转讬 讻转讜讘 讘住驻专 砖讞讬讘专 讙讚讜诇 讛讚讜专 讚讛讗 诇讬转讗 砖讛专讬 讛讙诪专讗 诪诇讗 注诇 讻诇 讙讚讜转讬讜 讚讚专讬砖 讻诇 诇讗转讜讬讬 讻诪讜 讻诇 讛讞讜讝专 讘讜 讬讚讜 注诇 讛转讞转讜谞讛 讘驻专拽 讛讗讜诪谞讬谉 诇讗转讜讬讬 讻讚转谞讬讗 讛专讬 砖诪讻专 砖讚讛 诇讞讘讬专讜 讻讜' 讜讻诪讜 讻诇 讛诪讟诪讗 诪讚专住 诪讟诪讗 讟诪讗 诪转 讻讜' 讻诇 讛专讗讜讬 诇讚讜谉 讚讬谞讬 谞驻砖讜转 专讗讜讬 诇讚讜谉 讚讬谞讬 诪诪讜谞讜转 讻讜' 讜讻讛谞讛 专讘讜转 讘驻专拽 讘讗 住讬诪谉 讚专讬砖 讻讜诇讛讜 诇讗转讜讬讬 讜讙讚讜诇讛 诪讝讜 讗砖讻讞谉 讘驻专拽 讞讟讗转 讛注讜祝 讚转谞谉 讛转诐 讻诇 讛驻住讜诇讬谉 砖诪诇拽讜 诪诇讬拽转谉 驻住讜诇讛 讜讗诪专讬谞谉 注诇讛 讘讙诪专讗 讘砖诇诪讗 诇专讘讬 讬讜讞谞谉 讻诇 诇讗转讜讬讬 讝专 讗诇讗 诇专讘 讻诇 诇讗转讜讬讬 诪讗讬 诇讗转讜讬讬 砖诪讗诇 讜诇讬诇讛 砖诪讗诇 讜诇讬诇讛 讘讛讚讬讗 拽转谞讬 诇讛讜 转谞讬 讜讛讚专 诪驻专砖 讛专讬 诇讗 讗砖转诪讬讟 诇讜诪专 讚诇讗 讚专砖讬谞谉 讻诇 讜谞讬讞讗 诇讬讛 讟驻讬 诇诪讬诪专 转谞讬 讜讛讚专 诪驻专砖 讗注"驻 砖讛讜讗 讚讜讞拽 诪驻讜专住诐 诪讜讻讞讗 诪讬诇转讗 讚讗讬转 诇谉 诇诪讬讚专砖 讻诇 讘讻诇 讚讜讻转讗 讚讗砖讻讞谉 讘讬讛 诪讬讚讬 诇专讘讜讬讬 讜讗讬 诇讬转 诇谉 诪讬讚讬 诇诪讚专砖 讘讬讛 谞讬讞讗 诇谉 诇诪讬诪专 讻诪讜 砖讻转讘 讛专讬"祝 讘诪住讻转 诪讙讬诇讛 讚讗驻讬诇讜 讝讛 讛讻诇诇 讝诪谞讬谉 讚诇讗 讗转讗 诇讗转讜讬讬 讜诇讗 诪讬讚讬 讗诇讗 讗讬转 转谞讗 讚转谞讗 诇讬讛 诇住讬诪谞讗 讘注诇诪讗 讜谞"诇 讚讗转讗 诇讗转讜讬讬 讗驻讬诇讜 讛专砖注讬诐 讙诪讜专讬谉 砖诪转讜 注诇 诪讟转谉 讜讛讘讬讗 讛转谞讗 专讗讬讛 诇讬讛 诪拽专讗 讚讻转讬讘 讜注诪讱 讻诇诐 爪讚讬拽讬诐 诇驻讬 砖讗祝 讗诐 讬讞讟讗 讛讗讚诐 讜拽讘诇 注讜谞砖讜 讘注讜讛"讘 诪转讻驻专 诇讜 讜砖驻讬专 讬拽专讗讜 讻诇诐 爪讚讬拽讬诐 讜诇注讜诇诐 讬讬专砖讜 讗专抓. 讜讛讗 讚讗诪专讬谞谉 讘驻"拽 讜专讗砖 讛砖谞讛 讛专砖注讬诐 讙诪讜专讬谉 谞讻转讘讬谉 讜谞讞转诪讬谉 诇讗诇转专 诇讙讬讛谞诐 砖谞讗诪专 讜专讘讬诐 诪讬砖谞讬 讗讚诪转 注驻专 讬拽讬爪讜 讗诇讛 诇讞讬讬 注讜诇诐 讜讗诇讛 诇讞专驻讜转 诇讚专讗讜谉 注讜诇诐 讚诪砖诪注 砖讗讬谉 诇讛诐 转拽谞讛 诪讚讻转讬讘 诇讚专讗讜谉 注讜诇诐 讻讘专 驻讬专砖讜 讛转讜住驻讜转 砖诐 讗注"讙 讚讻转讬讘 诇讚专讗讜谉 注讜诇诐 诇讗 砖诇讗 讬讛讗 诇讛诐 转拽谞讛 讗诇讗 谞讚讜谞讬诐 讬"讘 讞讚砖 讜注讜诇讬诐 讜讛讗 讚讗诪专 讘驻专拽 讛讝讛讘 砖诇砖讛 讬讜专讚讬诐 讜讗讬谞诐 注讜诇讬诐 讛讬讬谞讜 诇讗诇转专 讜讛讗 讚讗诪专 专讬砖 诇拽讬砖 讘住讜祝 讞讙讬讙讛 驻讜砖注讬 讬砖专讗诇 讗讬谉 讗讜专 砖诇 讙讬讛谞诐 砖讜诇讟 讘讛谉 讛讗 讗诪专 注诇讛 讘专讬砖 驻专拽 注讜砖讬谉 驻住讬谉 讚谞讞讬转 讗讘专讛诐 讜诪住讬拽 诇讛讜. 讻谉 谞专讗讛 诇讬:

讜讗诇讜 砖讗讬谉 诇讛诐 讞诇拽 诇注讜讛"讘. 讘讬专讜砖诇诪讬 驻讬专砖 讚讜拽讗 讗诐 诇讗 注砖讜 转砖讜讘讛 砖讗讬谉 诇讱 讚讘专 砖注讜诪讚 讘驻谞讬 讘注诇讬 转砖讜讘讛 讜讻谉 讗诪专讬谞谉 讘讙诪专讗 讚讬讚谉 讘驻专拽 讬讜讛"讻 讚转砖讜讘讛 转讜诇讛 讜诪讬转讛 诪诪专拽转:



讛讗讜诪专 讗讬谉 转讞讬讬转 讛诪转讬诐 讻讜'. 转谞讗 讜砖讬讬专 讟讜讘讗 讻讙讜谉 讻诇 讛谞讬 讚专讘讬 讗诇讬注讝专 讛诪讜讚注讬 讚诪讬讬转讬 讛讙诪专讗 诇拽诪谉 讜讻谉 讛诪讬讗谞讬谉 讜讛诪讜住专讬诐 讜砖驻讬专砖讜 诪讚专讻讬 爪讘讜专 讚拽讞砖讬讘 讘驻"拽 讚专"讛 讜讻谉 诪讬 砖讬砖 讘讜 讙住讜转 讛专讜讞 讘驻"拽 讚住讜讟讛 讜讻谉 讛讗 讚讗诪专讬谞谉 讘驻专拽 讘转专讗 讚讻转讜讘讜转 专驻讗讬诐 讘诇 讬拽讜诪讜 诪讬 砖诪专驻讛 注爪诪讜 诪讚讘专讬 转讜专讛 讜诪诇讜讛 讘专讬讘讬转 诪爪讬谞讜 讘讗讙讚讛 砖讗讬谉 讞讬讬谉 诇注讜讛"讘:



讛讗讜诪专 讗讬谉 转讞讬讬转 讛诪转讬诐 诪谉 讛转讜专讛. 驻专砖"讬 砖讻讜驻专 讘诪讚专砖讬诐 讚讚专砖讬谞谉 讘讙诪专讗 诇拽诪谉 诪谞讬谉 诇转讞讬讬转 讛诪转讬诐 诪谉 讛转讜专讛 讜讗驻讬诇讜 讬讛讗 诪讜讚讛 讜诪讗诪讬谉 砖讬讞讬讜 讛诪转讬诐 讗诇讗 讚诇讗 专诪讬讝讗 讘讗讜专讬讬转讗 讻讜驻专 讛讜讗 讛讜讗讬诇 讜注讜拽专 砖讬砖 转讞讬讬转 讛诪转讬诐 诪谉 讛转讜专讛 诪讛 诇谞讜 讜诇讗诪讜谞转讜 讻讜'. 诇驻讬 讚注转讬 诇讗 讬爪讗讜 讚讘专讬诐 讗诇讜 诪驻讛 拽讚讜砖 专砖"讬 讗诇讗 讗讬讝讛 转诇诪讬讚 讟讜注讛 驻讬专砖 讻谉 讘讙诇讬讜谉 讜谞讻转讘 讘驻谞讬诐 讜诪讛 砖讛讘讬讗讜 诇驻专砖 讻谉 讛讜讗 诪讚谞拽讟 讛诪砖谞讛 诪谉 讛转讜专讛 讚讗诇"讻 诪谉 讛转讜专讛 诇诪讛 诇讬 讗讜 讛"诇 诇讜诪专 讛讻讜驻专 讘转讞讬讬转 讛诪转讬诐 讚讛讜讛 诪砖诪注 砖讗讬谞讜 诪讜讚讛 讜诪讗诪讬谉 讻诇诇 讘转讞讬讬转 讛诪转讬诐 讜讟注讜转 讛讜讗 讘讬讚讜 讻讬 讻诪讛 转砖讜讘讜转 拽砖讜转 讬砖 讘讚讘专 讞讚讗 砖讛专讬 讘讙诪专讗 拽讗诪专 讜讻诇 讻讱 诇诪讛 转谞讗 讛讜讗 讻驻专 讘转讞讬讬转 讛诪转讬诐 诇驻讬讻讱 诇讗 讬讛讬讛 诇讜 讞诇拽 讘转讞讬讬转 讛诪转讬诐 讻讜' 诪砖诪注 讚诪讬讬专讬 砖讗讬谞讜 诪讜讚讛 讜诪讗诪讬谉 讻诇诇 讘转讞讬讬转 讛诪转讬诐 讛谉 诪爪讚 讛诇砖讜谉 讛讜讗 讻驻专 讘转讞讬讬转 讛诪转讬诐 讻讜' 讛谉 诪爪讚 讛讟注诐 砖讻诇 诪讚讜转讬讜 砖诇 讛拽讘"讛 诪讚讛 讻谞讙讚 诪讚讛 讚讗诇"讻 诇讗 讛"诇 诇转诇讜转 讘讟注诐 讝讛 砖讻诇 诪讚讜转讬讜 砖诇 讛拽讘"讛 讻讜' 砖讗讬谉 讟注诐 讝讛 注谞讬谉 诇诪讛 砖讛讜讗 讻讜驻专 讚诇讗 专诪讬讝讗 转讞讬讬转 讛诪转讬诐 讘讗讜专讬讬转讗 讻讬讜谉 砖讛讜讗 诪讜讚讛 讜诪讗诪讬谉 注诇 驻讬 讛拽讘诇讛 砖讬讞讬讜 讛诪转讬诐 讗诇讗 讛讻讬 讛"诇 诇讜诪专 诪驻谞讬 砖讛讜讗 诪讻讞讬砖 讻诪讛 驻住讜拽讬诐 讘转讜专讛 讛诪讜专讬诐 转讞讬讬转 讛诪转讬诐 讜注讜讚 砖讛专讬 讘转谞讞讜诪讗 专讬砖 驻专砖转 讜讗专讗 诪讬讬转讬 讛讱 诪砖谞讛 讘诇砖讜谉 讝讛 讜讗诇讜 砖讗讬谉 诇讛诐 讞诇拽 诇注讜讛"讘 讛讗讜诪专 讗讬谉 转讞讬讬转 讛诪转讬诐 讜讗讬谉 转讜专讛 诪谉 讛砖诪讬诐 讻讜' 讜诇讗 谞讝讻专 讻诇诇 诪谉 讛转讜专讛 讜讻谉 讘专讬"祝 讚驻讜住 转讜讙专诪讛 讜注讜讚 砖讛专讬 诇拽诪谉 讘讙诪专讗 拽讗诪专 专' 讗诇讬注讝专 讘专讘讬 讬讜住讬 讘讚讘专 讝讛 讝讬讬驻转讬 住驻专讬 注"讗 砖讛讬讜 讗讜诪专讬诐 讗讬谉 转讞讬讬转 讛诪转讬诐 诪谉 讛转讜专讛 讻讜' 讜讛讗 讜讚讗讬 砖讛注"讗 讗讬谞诐 诪讜讚讬诐 讜诪讗诪讬谞讬诐 讻诇诇 讘转讞讬讬转 讛诪转讬诐 讜诪讻讞讬砖讬诐 讗驻讬诇讜 讛拽讘诇讛 诪驻谞讬 砖讗讬谞诐 诪讜讚讬诐 讘讛砖讗专转 讛谞驻砖 讜讗讜诪专讬诐 砖讛谞驻砖 转诪讜转 讘诪讜转 讛讙讜祝 讜讗驻"讛 拽讗诪专 诪谉 讛转讜专讛 讗诇讗 注诇 讻专讞讱 诇讗讜 讚讜拽讗 诪谉 讛转讜专讛 讗诇讗 诪砖讜诐 讜转讘讞专 诇砖讜谉 注专讜诪讬诐 谞拽讟讬讛. 讜专讗讬讛 诪讜讻专讞转 诪讛讗 讚讗砖讻讞谉 讛讱 讘专讬讬转讗 讘住驻专讬 讘驻专砖转 砖诇讞 诇讱 讜诇讗 谞讝讻专 讻诇诇 诪谉 讛转讜专讛 讜注讜讚 砖讛专讬 讘转讜住驻转讗 讚诪讻诇转讬谉 转谞讬讗 讜诪讬讬转讬 诇讛 讘驻"拽 讚专"讛 讗讘诇 讛诪讬讗谞讬谉 讜讛诪讜住专讬诐 讜讛讗驻讬拽讜专住讬谉 砖讻驻专讜 讘转讜专讛 讜砖讻驻专讜 讘转讞讬讬转 讛诪转讬诐 讻讜' 讛专讬 诇讗 讛讝讻讬专 讻诇诇 诪谉 讛转讜专讛 讜讙诐 专砖"讬 诇讗 驻讬专砖 砖诐 讻诇讜诐 讜讗诐 讗讬转讗 讗讬 讗驻砖专 讚讛讜讛 砖转讬拽 诪诇驻专砖 讞讬讚讜砖 讙讚讜诇 讝讛 讜讙诐 讛专诪讘"诐 讘驻"讙 讚讛诇讻讜转 转砖讜讘讛 诇讗 讛讝讻讬专 讻诇诇 诪谉 讛转讜专讛 讜注讜讚 砖讛专讬 讛专诪讘"诐 讘驻专拽 讛谞讝讻专 诪讜谞讛 讛讻讜驻专 讘讘讬讗转 讛诪砖讬讞 讘讻诇诇 讗诇讜 砖讗讬谉 诇讛诐 讞诇拽 诇注讜讛"讘 讜诇拽诪谉 讘驻专拽讬谉 讗砖讻讞谉 专讘讬 讛诇诇 讗讜诪专 讗讬谉 诇讛诐 诪砖讬讞 诇讬砖专讗诇 砖讻讘专 讗讻诇讜讛讜 讘讬诪讬 讞讝拽讬讛 讗诪专 专讘 讬讜住祝 砖专讗 诇讬讛 诪专讬讛 诇专讘讬 讛诇诇 讻讜' 讜讛讗 讜讚讗讬 砖专讘讬 讛诇诇 讛讬讛 诪讜讚讛 讜诪讗诪讬谉 注诇 驻讬 讛拽讘诇讛 讘讘讬讗转 诪砖讬讞 专拽 砖讗诪专 砖讗讬谉 讛讻专讞 诪谉 讛转讜专讛 讜诪谉 讛谞讘讬讗讬诐 注诇 讘讬讗转 讛诪砖讬讞 讚讗诇"讻 诇讗 讛讜讛 诪讬讬转讬 讛讙诪专讗 讚讘专讬 专讘讬 讛诇诇 讻讬讜谉 砖讛讜讗 讻讜驻专 讙诪讜专 砖诪讻讞讬砖 讗驻讬诇讜 讛拽讘诇讛. 讜注讜讚 砖讛专讬 讻讘专 讻转讘 讛专讘 讘注诇 住驻专 注拽专讬诐 讘诪讗诪专 讗' 讘驻"讘 砖讗驻讬诇讜 讛诪讘讬谉 注拽专 诪注讬拽专讬 讛转讜专讛 讘讞诇讜祝 讛讗诪转 诪驻谞讬 砖讛讜讗 讟讜注讛 讘注讬讜谞讜 诇驻专砖 讛驻住讜拽讬诐 诇驻讬 讚注转讜 专拽 砖讗讬谞讜 诪转讻讜讬谉 诇讛讻讞讬砖 讛拽讘诇讛 讗讬谉 专讗讜讬 诇拽专讗讜 诪讬谉 讜诇讗 讻讜驻专 讞诇讬诇讛 讻诪讜 讘"讬 讛讗讜诪专 砖讛砖讬"转 讛讜讗 讙讜祝 诪爪讚 转驻讬住转讜 诇砖讜谞讜转 讛驻住讜拽讬诐 讜讛诪讚专砖讬诐 讻驻砖讜讟谉 讜讻诪讜 拽爪转 讞讻诪讬 讬砖专讗诇 讛专讗砖讜谞讬诐 讛讗讜诪专讬诐 砖讛讬讛 住讚专 讝诪谞讬诐 拽讜讚诐 诇讻谉 讻讗诇讜 讬讗诪专讜 砖讗讬谉 讛转讜专讛 诪讻专讞转 诇讛讗诪讬谉 砖讛讝诪谉 诪讞讜讚砖 讜讻谉 专讘讬 讗诇讬注讝专 讛讙讚讜诇 讘诪讛 砖讗诪专 讘驻专拽讬讜 砖诪讬诐 诪讛讬讻谉 谞讘专讗讜 讜讛讗专抓 诪讛讬讻谉 谞讘专讗转 讻讜' 砖讻讜谞转讜 诇讜诪专 砖讗讬谉 诪讛讻专讞 讛转讜专讛 诇讛讗诪讬谉 砖谞讘专讗 讛注讜诇诐 讬砖 诪讗讬谉 讗诇讗 讬砖 诪讬砖 讗讘诇 诇讗 砖讬讛讬讛 讚注转讜 讞诇讬诇讛 诇讛讻讞讬砖 讛拽讘诇讛 砖谞讘专讗 讛注讜诇诐 讬砖 诪讗讬谉 注讻"诇. 讜讗诐 讻谉 讛"讛 诪讬 砖诪讜讚讛 讜诪讗诪讬谉 注诇 驻讬 讛拽讘诇讛 讘转讞讬转 讛诪转讬诐 讗注"驻 砖讛讜讗 讗讜诪专 讚诇讗 专诪讬讝讗 讘讗讜专讬讬转讗 讗讬谉 专讗讜讬 诇拽专讗讜 讻讜驻专 讞诇讬诇讛 讜讬砖 诇讜 讞诇拽 诇注讜讛"讘. 讜转讚注 砖讛专讬 讛专讘 讘注诇 住驻专 注拽专讬诐 讘诪讗诪专 专讘讬注讬 驻专拽 诇"讛 讻转讘 讚诇讗 专诪讬讝讗 讘讗讜专讬讬转讗 转讞讬转 讛诪转讬诐 专拽 注诇 爪讚 讛拽讘诇讛 讘诇讘讚 讗谞讜 诪讞讜讬讬讘讬谉 诇讛讗诪讬谉 讘转讞讬转 讛诪转讬诐 注诇 讻谉 讗讜诪专 讗谞讬 砖诇讗 讬爪讗讜 讚讘专讬诐 讗诇讜 诪驻讛 拽讚讜砖 专砖"讬 讗诇讗 讗讬讝讛 转诇诪讬讚 讟讜注讛 驻讬专砖 讻谉:



讜讗驻讬拽讜专讜住. 谞诪爪讗 诇专讗砖讜谞讬诐 诪砖诐 讗驻讬拽讜专讜住 讛讜讗 讗讬砖 讛讬讛 讞讜砖讘 砖讛注讜诇诐 谞讜驻诇 讘诪拽专讛 讜讛讬讛 诪讻讞讬砖 诪爪讬讗讜转 讛砖诐 砖讛讜讗 讛驻讜注诇 讜谞拽专讗讜 讛谞诪砖讻讬诐 讗讞专 讚注转讜 讗驻讬拽讜专住讬谉 讜讗注"驻 砖讘驻专拽 讞诇拽 谞讗诪专 讻讬 讗驻讬拽讜专讜住 讛讜讗 讛诪讘讝讛 转诇诪讬讚讬 讞讻诪讬诐 讗诪谞诐 讗诪专讜 讻谉 诇驻讬 砖讗讬谉 讻诇 讗讚诐 诪住驻讬拽 诇讚注转 诪爪讬讗讜转 讛砖诐 讗驻讬拽讜专讜住 诪注爪诪讜 讻讱 讻转讜讘 讘住驻专 讛注拽专讬诐 讘驻"讬 诪诪讗诪专 讗'. 讜讗谞讬 讗讜诪专 砖讗讬谉 讻谉 讚注转 专讝"诇 诪讚拽讗 讞砖讬讘 讘驻"拽 讚专"讛 诪讬讗谞讬谉 讜讗驻讬拽讜专住讬谉 讜讻谉 讘住驻专讬 讘驻专砖转 讗诇讛 讛讚讘专讬诐 讗诪专讜 讗讬讻讛 讗砖讗 诇讘讚讬 讟专讞讻诐 讜诪砖讗讻诐 诪诇诪讚 砖讛讬讜 讗驻讬拽讜专住讬诐 讛拽讚讬诐 诪砖讛 诇爪讗转 讻讜' 讗诇诪讗 讚讗驻讬拽讜专住讬谉 诇讗讜 诪讬谞讬谉 谞讬谞讛讜 讜讛专诪讘"诐 讘驻讬专讜砖 讛诪砖谞讬讜转 驻讬专砖 讗驻讬拽讜专讜住 诪诇讛 讗专诪讬转 讛讬讗 讜讘讞讘讜专讜 讘驻"讙 讚讛诇讻讜转 转砖讜讘讛 讻转讘 砖诇砖讛 讛谉 讛谞拽专讗讬谉 讗驻讬拽讜专住讬诐 讛讗讜诪专 砖讗讬谉 砖诐 谞讘讜讗讛 讻诇诇 讻讜' 讜讛砖诪讬讟 诇讙诪专讬 诪讛 砖诪驻专砖 讛讙诪专讗 诇拽诪谉 诪讗讬 讗驻讬拽讜专讜住 讜爪"注 讜谞"诇 诇驻专砖 诪诇转 讗驻讬拽讜专讜住 诇驻讬 讚注转 讛讙诪专讗 砖讛讜讗 注谞讬谉 讗驻拽讬专讜转讗 讜诇讻谉 讗诪专讜 讗驻讬拽讜专讜住 讝讛 讛诪讘讝讛 转"讞 讻注谞讬谉 砖讗诪专讜 讞讚 讘专 谞砖 讗讬驻拽专 诇专讘讬 讬讛讜讚讛 讘"专 讞谞讬谞讗 讻讜' 讜讻诪讜 砖讗诪专讜 讘专讬砖 讗专讘注讛 谞讚专讬诐 砖砖讻讬讞讬 讗驻讬拽讜专讬 讚诪爪注专讬 专讘谞谉. 讻谉 谞"诇



讗祝 讛拽讜专讗 讘住驻专讬诐 讞讬爪讜谞讬诐 讜讛诇讜讞砖 讻讜'. 诇拽诪谉 讘讙诪专讗 讗驻专砖 讘讗专讬讻讜转 讗讬"讛 诪讛 砖讬砖 诇讚拽讚拽 讘讝讛 注"砖:



讛讛讜讙讛 讗转 讛砖诐 讘讗讜转讬讜转讬讜. 诇拽诪谉 讘讙诪专讗 讜讘驻"讘 讚注"讗 驻专砖"讬 砖讚讜专砖讜 讘诪"讘 讗讜转讬讜转 讜注讜砖讛 讘讜 诪讛 砖讛讜讗 讞驻抓 讗讘诇 讛转讜住驻讜转 讜讻诇 讛诪驻专砖讬诐 驻讬专砖讜 砖讛讬讛 拽讜专讗 讘驻讬专讜砖 讗讜转讬讜转 砖诇 砖诐 讛诪讬讜讞讚 讻讗讜转讬讜转 砖诇 砖讗专 讛转讬讘讜转 讜讝讛 讗讬谉 诇注砖讜转 讻讚讗诪专讬谞谉 讘驻住讞讬诐 住讜祝 驻专拽 讗诇讜 注讜讘专讬谉 诇讗 讻砖讗谞讬 谞讻转讘 讗谞讬 谞拽专讗 讗谞讬 谞讻转讘 讘讬"讛 讜谞拽专讗 讘讗诇祝 讚诇讬"转:



砖诇砖讛 诪诇讻讬诐 讜讚' 讛讚讬讜讟讜转 讗讬谉 诇讛诐 讞诇拽 诇注讜讛"讘 讻讜'. 讘驻"拽 讚讞讙讬讙讛 诪讜讻讞 砖讝讻专 讗诇讛 诇讙讜讚诇 诪注诇转诐 讘讞讻诪讛 诇讗砖诪讜注讬谞谉 砖诇讗 讛讜注讬诇 诇讛诐 讝讻讜转 讛转讜专讛 讗注"驻 砖诇诪讚讜 讛专讘讛 诪讗讚 讻讬讜谉 砖诇讗 讛讬转讛 讗诪讜谞转诐 砖诇诪讛 讜讗注"讙 讚讘诇注诐 诪讗讜诪讜转 讛注讜诇诐 讛讬讛 讜讗谞谉 讻诇 讬砖专讗诇 讬砖 诇讛诐 讞诇拽 诇注讜讛"讘 转谞谉. 转讬专爪讜 讛诪驻专砖讬诐 诪砖讜诐 讚拽讬"诇 讞住讬讚讬 讗讜诪讜转 讛注讜诇诐 讬砖 诇讛诐 讞诇拽 诇注讜讛"讘 讗砖诪讜注讬谞谉 讚讘诇注诐 诇讗讜 诪讞住讬讚讬 讗"讛 讛讜讗 讗诇讗 诪专砖注讬 讗"讛 讜讗讬谉 诇讜 讞诇拽 诇注讜讛"讘 讜诇讬 谞专讗讛 诇转专抓 讚讘讗 诇讗砖诪讜注讬谞谉 砖诇讗 谞转拽讬讬诪讛 讘专讻转讜 诇注爪诪讜 砖讗诪专 讜转讛讬 讗讞专讬转讬 讻诪讜讛讜:



讜讻诇 讻讱 诇诪讛 讻讜'. 讗讬讻讗 诇诪讬讚拽 讗诪讗讬 驻专讬讱 讟驻讬 讜讻诇 讻讱 诇诪讛 讗讛讗 讚讗讜诪专 讗讬谉 转讞讬讬转 讛诪转讬诐 诪谉 讛转讜专讛 诪注诇 讻诇 讗讬谞讱 讚拽讞砖讬讘 讘诪砖谞讛. 讜砖诪讗 讬"诇 讚讘讻讜诇讛讜 讟注诪讗 专讘讛 讗讬讻讗 诪驻谞讬 砖讛讜讗 诪讘讝讛 诇讛拽讘"讛 讻讚讻转讬讘 讻讬 讚讘专 讛' 讘讝讛 讜讚专砖讜 诇拽诪谉 讘讙诪专讗 讝讛 讛讗讜诪专 讗讬谉 转讜专讛 诪谉 讛砖诪讬诐 讜讗驻讬拽讜专讜住 讜讻谉 讗讬谞讱 讻讜诇讛讜 讛讜讬 讘讝讬讜谉 诇讛拽讘"讛 讜讻讚讬 讘讝讬讜谉 讜拽爪祝 诇讛拽讘"讛 砖诇讗 讬讛讬讛 诇讜 讞诇拽 诇注讜讛"讘 诇讗驻讜拽讬 讛讻讜驻专 讘转讞讬转 讛诪转讬诐 讗讬谞讜 诪讘讝讛 诇讛拽讘"讛 专拽 诇讛诪转讬诐 讻讬 讗讬谞讜 转讜诇讛 诪讘诇转讬 讬讻讜诇转 讛' 砖讛专讬 讗讬谞讜 讬讻讜诇 诇讛讻讞讬砖 砖讗诇讬讛讜 讜讗诇讬砖注 讜讬讞讝拽讗诇 讛讞讬讜 讛诪转讬诐 砖讗驻讬诇讜 讛爪讚讜拽讬诐 诪讜讚讜 讘讻讱 讻讚讗诪专 诇拽诪谉 砖讛砖讬讘讜 诇专讘谉 讙诪诇讬讗诇 讜讚讬诇诪讗 诪转讬诐 砖讛讞讬讛 讬讞讝拽讗诇 讗诐 讻谉 讻诇 砖讻谉 讛拽讘"讛 专拽 砖转讜诇讛 砖讛诪转讬诐 讗讬谞诐 专讗讜讬讬诐 诇讻讱. 讻谉 谞专讗讛 诇讬:





诪专讗讬转 讛注讬谉

讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗. 讗驻砖专 诇专诪讜讝 讚住"转 讗诇讜 讛诐 讙讬诪讟专讬讗 讬砖专讗诇 讘讚拽讚讜拽. 诇专诪讜讝 讚砖诐 讬砖专讗诇 诪讙谉 讜诪讜砖讬注 诇讝讻讜转 诇注讜讛"讘:





驻转讞 注讬谞讬诐

讻诇 讬砖专讗诇 讬砖 诇讛诐 讞诇拽 诇注讛"讘 砖谞讗诪专 讜注诪讱 讻诇诐 爪讚讬拽讬诐 讜讻讜'. 驻讬专砖 讛专讘 诪讛专"专 讬讛讜讚讛 讛讻讛谉 讝"诇 讗讬砖 讬专讜砖诇诐 转讜讘讘"讗 讚讬讚讜注 讚讛讞讜讟讗 谞转拽谉 注"讬 讙诇讙讜诇讬诐 讜讝"砖 讻诇 讬砖专讗诇 讬砖 诇讛诐 讞诇拽 诇注讛"讘 讻诇讜诪专 讗讞专 讙诇讙讜诇讬诐 讜讙讛讬谞诐 砖谞讗诪专 讜注诪讱 讻诇诐 爪讚讬拽讬诐 诇注讜诇诐 讬专砖讜 讗专抓 讜讻讬 转讬诪讗 讗讬讱 讗驻砖专 讚讻诇 讬砖专讗诇 讻诇诐 爪讚讬拽讬诐 讜讛讗 讞讝讬谞谉 讚讬砖 讘讻诇诇 讬砖专讗诇 砖讗讬谞诐 专讗讜讬诐 讜讗讬讱 拽专讬 诇讻诇诐 爪讚讬拽讬诐 讜讙诐 拽讗诪专 讬专砖讜 讗专抓. 诇讝"讗 谞爪专 诪讟注讬 专诪讝 住讜讚 讛讙诇讙讜诇 讗讞专 砖讛讜讗 谞爪专 讬驻讛 注谞祝 讗谞讬 讞讜讝专 诇讬讟注 讗讜转讜 讛专讘讛 驻注诪讬诐 讜讝讛讜 诪讟注讬 诇砖讜谉 专讘讬诐. 注讻"讚. 讜讗驻砖专 诇住讬讬诐 讛讻转讜讘 讘诪"砖 讞讻诪讬 讛讗诪转 讚讗诐 诇讗 讛讬讛 爪讚 转拽讜谉 讘讙' 驻注诪讬诐 讻诇诇 讗讬谞讜 诪转讙诇讙诇 注讜讚 讜讛讬讬谞讜 讚拽讗诪专 讗讬诪转讬 讗谞讬 讗讜诪专 谞爪专 诪讟注讬 诇砖讜谉 专讘讬诐 讻砖诪注砖讛 讬讚讬 诇讛转驻讗专 砖讬砖 爪讚 转拽讜谉 讘讻诇 驻注诐 讜诇讗 拽诇拽讜诇 讞"讜:
讗"谞 讘诪"砖 诪讛专讞"讜 讝爪"诇 讚住讚专 讛注讜诇诪讜转 注诇讬讜谞讬诐 讛讬讬谞讜 讚诪讞爪讘 讛谞砖诪讜转 诪诇讘讬砖讬诐 诇讛讗讜专讜转 讘讻诇 注讜诇诐 讜转驻讗专转 讛讗讚诐 讛讜讗 诇讘讜砖讜 讻讘讬讻讜诇 讜诇驻"讝 讗驻砖专 讚讗讞专 砖讗诪专 谞爪专 诪讟注讬 谞转谉 讟注诐 诇诪讛 讟讜专讞 讞"讜 讻诇 讻讱 诇讝讻讱 讜诇讘专专 谞砖诪讜转 讬砖专讗诇 诇讝"讗 诪注砖讛 讬讚讬 诇讛转驻讗专 讻讘讬讻讜诇 砖讛诐 诪诇讘讜砖 讛讗讜专讜转 讻诪"砖 讬砖专讗诇 讗砖专 讘讱 讗转驻讗专:
讜诇驻讬 讚专讱 讛专讘 讛谞讝讻专 讜诪讛 砖讻转讘谞讜 讬讜讘谉 讛拽专讬 讜讻转讬讘 讚讻转讬讘 谞爪专 诪讟注讜 讜拽专讬谞谉 诪讟注讬 讜讗驻砖专 讚专诪讝 诪砖"讛 驻注诪讬诐 讙' 注诐 讙讘专 讜诇讝讛 讻转讬讘 诪讟注讜 专诪讝 诇讙诇讙讜诇 讗讞讚 砖讛讬讛 谞爪专 讻诪讚讜讘专 讜讗讞"讱 诪讟注讬 转专转讬 诇专诪讜讝 讛讙' 驻注诪讬诐 砖讬讘讗 讘讙诇讙讜诇 讜讗诐 讬砖 爪讚 转讬拽讜谉 注讜讚 讬讜住讬祝 讻讛谞讛 讜讻讛谞讛 讜讗诐 诇讗 讬砖 转拽讜谉 讘讛诐 讗诇讗 拽诇拽讜诇 诇讘讚 讗讝 讗讬谞讜 诪转讙诇讙诇 注讜讚 讜诇专诪讝 讛讙' 驻注诪讬诐 讻转讬讘 诪讟注讜 讜拽专讬 诪讟注讬 讻讗诪讜专. 讜讗诪专 诇注讜诇诐 讬讬专砖讜 讗专抓 讻讬 讗讞专 砖讛诐 讘讙"注 讬讜诐 讬讜诐 讛讞诇讜 注讜诇讬谉 诪注诇讛 注诇 讙讘 诪注诇讛 讻讬 讗讬讝讛 注谞讬谞讬诐 拽诇讬诐 砖讬砖 诇讗讚诐 讘讗 讞砖讘讜谉 讜诇驻讬 讟讛专转讜 注诇讛 讬注诇讛 讜讝"砖 诇注讜诇诐 讬讬专砖讜 讗专抓:
讜讛专讘 讘讗专 砖讘注 谞讘讜讱 讘转讜住驻讜转讬讜 诇驻专拽讬谉 讘讛谞讬 诇讬砖谞讬 讚拽讗诪专讬 专讘谞谉 讞诇拽 诇注讛"讘 讜讞讬讬 讛注讛"讘 讜诪讝讜诪谉 诇讞讬讬 讛注讛"讘 讜讛讗专讬讱 讘讝讛 讜讛专讜爪讛 诇讚注转 谞讜注诐 砖讬讞 专讝"诇 注讬谞讬讜 转讞讝讬谞讛 诪砖专讬诐 讚讘专讬 讗诇讛讬诐 讞讬讬诐 讗砖专 讚讬讘专 讘拽讚砖讜 讛讗专"讬 讝爪"诇 讜讛诪讛 讘讗讜 讘砖注专 诪讗诪专讬 专讝"诇 砖住讬讚专 诪讛专"砖 讜讬讟讗诇 讝诇讛"讛 注"砖 讜讬讗讜专讜 注讬谞讬讱:





砖注专讬 转讜专转 讘讘诇

(爪 注"讗) 讘讻诇 讗诐 讬讗诪专 诇讱 谞讘讬讗 注讘讜专 注诇 讚"转 砖诪注 诇讜 讞讜抓 诪注"讝.鈥斪炞涀溩� 讝讛 讛讬讛 谞专讗讛 砖讗驻讬' 讗诐 讗诪专 讛谞讘讬讗 诇砖驻讜讱 讚诪讬诐 讜诇讙诇讜转 讗转 讛注专讜讛 砖讜诪注讬谉 诇讜. 讜讝讛 驻诇讗. 讜诪爪讗转讬 讘砖讜"转 专讚讘"讝 讞"讘 住讬' 转专谞"讘, 砖讙诐 讘注讬谞讬讜 讬驻诇讗 讚讬谉 砖驻讬讻转 讚诪讬诐, 讜谞讚讞拽 诇讜诪专 砖讛讜讗 讘讗讜驻谉 砖讬砖 诇讜 讟注诐 讻注谞讬谉 砖讗诪专讜 (诇注讬诇 诪讜 讗) 砖讘"讚 诪讻讬谉 讜注讜谞砖讬谉 砖诇讗 诪谉 讛转讜专讛 讻讚讬 诇注砖讜转 住讬讬讙 诇转讜专讛 (注"砖). 讜讛谞讛 谞转讬讬砖讘 讚讬谉 砖驻讬讻转 讚诪讬诐, 讗讘诇 注讚讬讬谉 讛驻诇讗 讘讙讬诇讜讬 注专讬讜转 砖谞诪谞注 诪讛讬讜转 讘讝讛 住讬讬讙 诇转讜专讛, 讜诇诪讛 诇讗 讛讜爪讬讗讜 讻讗谉 讙诐 讙讬诇讜讬 注专讬讜转. 讜转讬诪讛 注诇 讛专讚讘"讝 砖诇讗 讛转驻诇讗 讙诐 注诇 讙"注.


讜讛谞讛 诪爪讬谞讜 (砖"讘 讻讗) 砖讚讜讚 注砖讛 诪注砖讛 讜诪住专 诇讙讘注讜谞讬诐 砖讘注转 讘谞讬 砖讗讜诇 诇讛诪讬转诐 讜诇转诇讜转诐 讝诪谉 专讘. 讜诇驻讬 诪讛 砖讗诪专讜 讘讬讘诪讜转 讛注讘讬专诐 诇驻谞讬 讛讗专讜谉 讜讻诇 砖拽诇讟讜 讗专讜谉 诇诪讬转讛. 讜讗"讻 讬"诇 讚讻"砖 砖讬讻讜诇讬诐 诇讛专讜讙 注"驻 谞讘讬讗. 讗讘诇 诪爪讬谞讜 讘讬专讜砖诇诪讬 拽讬讚讜砖讬谉 (驻"讚 讛"讗, 住讛 住注"讘) 砖讬讟讛 讗讞专转 讘讝讛: "讛专讬谞讬 诪注讘讬专谉 诇驻谞讬 讛诪讝讘讞 讜讻诇 诪讬 砖讛诪讝讘讞 拽讜诇讟讜 讛专讬 讛讜讗 砖诇讬" 驻讬' 砖谞砖讗专 讘讞讬讬诐. 讜诇驻"讝 讬砖 诇讛转驻诇讗: 讗讬讱 诪住专 讚讜讚 讘谞讬 砖讗讜诇 诇讛专讬讙讛 注"驻 讛诪讝讘讞 砖诇讗 拽诇讟谉? 讜注讬' 专诪讘"诐 (讛诇' 住谞讛讚专讬谉 住驻讬"讞) 砖讻转讘, 砖讛诪诇讱 讬讻讜诇 诇讛诪讬转 讘讛讜讚讗转 驻讬讜 讜讻"砖 讘注讚 讗讞讚 讜砖诇讗 讘讛转专讗讛. 讜讻转讘 注讜讚 (讛诇' 诪诇讻讬诐 住驻"讙), 砖"讛诪诇讱 讛讜专讙 专讘讬诐 讘讬讜诐 讗讞讚 讜转讜诇讛 讜诪谞讬讞诐 转诇讜讬讬谉 讬诪讬诐 专讘讬诐 诇讛讟讬诇 讗讬诪讛 讜诇砖讘专 讬讚 专砖注讬 讛注讜诇诐". 讜讻转讘 讘诪讙讚诇 注讜讝 砖诐: "讘讬专讜砖诇诪讬", 讜讗讬谉 讝讻专 诪讝讛 讘讬专讜砖诇诪讬. 讗诇讗 砖讻谉 讚专讱 诪讞讘专 讝讛 诇爪讬讬谉 注诇 讚讘专讬 讛专诪讘"诐, 砖诇讗 诪爪讗 诇讛诐 诪拽讜专 诪驻讜专砖, "讘讬专讜砖诇诪讬". 讜讬砖 诇讛转驻诇讗 注诇 讛专讚讘"讝 砖诐 砖住诪讱 注诇 拽谞讛 专爪讜抓, 讜讙诐 讛讜讗 讻转讘 "讛讻讬 讗讬转讗 讘讬专讜砖诇诪讬"*讜讻讘专 讛注讬专 讛专诇讘"讞 讘转砖讜讘讜转讬讜 住讬' 谞讙 讜讛专砖"诇 讘讛拽讚诪转讜 诇讬砖"砖 讘"拽, 砖讗讬谉 诇住诪讜讱 注诇 住驻专 诪讙讚诇 注讜讝. 讜专诇讘"讞 砖诐 讻转讘 注诇讬讜, 砖讘注诇 住驻专 讝讛 诇讗 讛讬讛 诪讘讬谉 讚讘专讬 讛专讗讘"讚 讻诇诇 讘专讜讘 讛砖讙讜转讬讜 讜诪专讘讛 讚讘专讬诐 诇讘讟诇讛.. 讜讛讙讗讜谉 诪诇讘讬"诐 讝诇诇讛"讛 讻转讘 讘驻讬专讜砖讜 诇砖"讘 讻"讗, 砖讝讛 谞诇诪讚 诪砖讘注转 讘谞讬 砖讗讜诇 砖诐. 讗讘诇 注专讘讱 注专讘讗 爪专讬讱, 砖讛专讬 诪讬转转诐 注"驻 讟注诐 讝讛 谞驻诇讗 诪讗讚: 讜讻讬 诪砖讜诐 讛讟诇转 讗讬诪讛 注诇 讗讞专讬诐 讗讜 住讬讬讙 讬讛讬讛 讘讬讻讜诇转 讛诪诇讱 诇讛专讜讙 讘谞讬诐 注诇 注讜谉 讗讘讬讛诐? 讛讬转讻谉 讻讝讗转? 讜讛谞讛 诪讚讘专讬 讛专诪讘"诐 (诪诇讻讬诐 驻"讙 讛"讞) 讬讜爪讗, 讚讗祝 诪讬 砖诪专讚 讘诪诇讱 讗讬谉 专砖讜转 诇诪诇讱 诇讛专讜讙 讗诇讗 讗转 讛诪讜专讚 讘注爪诪讜 讜诇讗 讗转 讘谞讬讜. 讜讛讗 讚讻转讬讘 "讻讬 诇讗 讛讬讛 讻诇 讘讬转 讗讘讬 讻讬 讗诐 讗谞砖讬 诪讜转 诇讗讚讜谞讬 讛诪诇讱" (砖"讘 讬讟 讻讟) 讗讬谞讜 讗诇讗 注"驻 诪谞讛讙 诪诇讻讬 拽讚诐, 砖讗诐 注诪讚 诪诇讱 诪诪砖驻讞讛 讞讚砖讛 讛讬讛 讛讜专讙 讻诇 讘谞讬 诪砖驻讞转 讛诪诇讱 讛拽讜讚诐 讻讚讬 砖诇讗 讬诪专讚讜 讘讜 (注讬' 砖"讗 讻讚 讻讘). 讜讙诐 诪诇讻讬 讬砖专讗诇 讛讬讜 谞讜讛讙讬诐 讻谉 (注讬' 诪"讗 讟讜 讻讟, 讟讝 讬讗). 讜注讬' 诇注讬诇 驻讟 讗: "讗讘专讛诐 讘讛专 讛诪讜专讬讛 讛讬讻讬 砖诪注 诇讬讛 讬爪讞拽 讜讻讜' 讗诇讗 讛讬讻讗 讚诪讜讞讝拽 砖讗谞讬" 讜讛讬讬谞讜 砖驻讬讻讜转 讚诪讬诐, 讗诇讗 砖讝讛 讛讬讛 诇驻谞讬 诪转谉 转讜专讛 (讜注讬' 注讜讚 诇拽诪谉 爪讙 讗 讘讗讞讗讘 讘谉 拽讜诇讬讛 讜爪讚拽讬讛 讘谉 诪注砖讬讛).


讜诇驻讬 驻砖讜讟讜 谞专讗讛 讻讬 讚讜讚 讬讚注 砖讘谞讬 砖讗讜诇 讻讜诇诐 专讜爪讬诐 诇讛专讬诐 讘讜 讬讚 讜讛诐 诪讜专讚讬诐 讘诪诇讱 讜讞讬讬讘讬诐 诪讬转讛, 讗诇讗 砖诇讗 专爪讛 诇讛讜专讙诐 诇注讬谞讬 讛砖诪砖 驻谉 讬讗诪专讜 砖讜谞讗讬讜, 砖讗讬谉 诇讛诐 讞讟讗 诪讗讜诪讛, 讜专拽 砖诪讬专讗转讜 砖诇讗 讬砖讜讘讜 讛注诐 讗诇讬讛诐 诇讘讞讜专 诪讛诐 诪诇讱 诇讻讱 讛专讙诐 讜砖驻讱 讚诪讬 谞拽讬讬诐. 讜讻讗谉 讘讙讘注讜谞讬诐 诪爪讗 注诇讬诇讛 讜诪住专诐 诇讛诐, 讜讻注谞讬谉 砖讗诪专讜 讘讬专讜砖诇诪讬 驻讬讗讛 (驻"讗 讛"讗, 讟讝 注"讗): "专讘讬 讝注讬专讗 讘注讗 拽讜诪讬 专' 讬住讗 诪驻谞讬 诪讛 谞讛专讙 讗讚讜谞讬讛 讘谉 讞讙讬转 诪驻谞讬 砖转讘注 讗转 讗讘讬砖讙 讛砖讜谞诪讬转? 讗"诇 注讬诇讗 讛讬讜 诪讘拽砖讬谉 诇讛转讬专 讚诪谉 砖诇 讘注诇讬 诪讞诇讜拽转".


讜谞专讗讛 砖注谞讬谉 讝讛 砖诇 讛讙讘注讜谞讬诐 砖讻转讜讘 讘住讜祝 住驻专 砖诪讜讗诇 讗讬谞讜 讻驻讬 讛住讚专 (讻讚注转 住"注 驻讬"讚) 讗诇讗 砖讝讛 讛讬讛 诇驻谞讬 诪专讚 讗讘砖诇讜诐*讜讻注讬谉 讝讛 讻转讘 专砖"讬 讘砖讜驻讟讬诐 讬讝 讗 注诇 讘' 驻专砖讬讜转 砖诇 诪讬讻讛 讜驻诇讙砖 讘讙讘注讛 砖讘住讜祝 讛住驻专., 讜诇讻谉 讗诪专 诪驻讬讘砖转 "讻讬 诇讗 讛讬讛 讻诇 讘讬转 讗讘讬 讻讬 讗诐 讗谞砖讬 诪讜转 诇讗讚讜谞讬 讛诪诇讱", 讜讻转讬讘 "讛砖讬讘 注诇讬讱 讛' 讻诇 讚诪讬 讘讬转 砖讗讜诇 讜讙讜'" (砖"讘 讟讝 讞), 讜讻谉 讛讗 讚讻转讬讘 "讜讬讗诪专 讚讜讚 讛讻讬 讬砖 注讜讚 讗砖专 谞讜转专 诇讘讬转 砖讗讜诇 讜讙讜'" (砖"讘 讟 讗) 讛讬讛 讗讞专讬 讗砖专 讻讘专 谞讛专讙讜 砖讘注转 讘谞讬 砖讗讜诇 讜诇讗 谞砖讗专 注讜讚 诪讬讜爪讗讬 讞诇爪讬讜 专拽 诪驻讬讘砖转 (讜讻谉 谞专讗讛 诪讚讛"讗 讗 讞). 讜诇讻谉 谞转谉 诇讜 讚讜讚 讻诇 讗砖专 讛讬讛 诇砖讗讜诇 讜诇讻诇 讘讬转讜.






image1.png
e 9T WNSE




